E Dhuvas: Veeraanaa vefaivaa Madifushi | Mihaaru\nމީގެ 15 އަހަރު ކުރިން އެރި ސުނާމީގައި ތ. މަޑިފުށީގެ ބައެއް އިމާރާތްތައް ބިމާ ހަމަވެފައި.\n26 ޑިސެމްބަރ 2019 - 09:00\nއެތަނުން ކޮންމެ ކުއްޖަކު ވެސް ރަށުގެ ބަނދަރާ ދިމާލަށް ދިޔައީ ބޮޑު ތަރުފާލުގަނޑެއް ހިފައިގެންނެވެ. ވެއްޓިފައިވާ އިމާރާތްތަކުގެ ދަށުން ނަގައިގެން، ބިންމަތީގައި ދަމަމުން ދަމަމުން ގެންދިޔަ މި ތަރުފާލުތައް ހުރީ ވަރަށް ބޮޑަށް ކިލާވެ، ހަޑިވެފަ އެވެ.\nއެއީ ކީއްކުރަން ގެންދާ ތަރުފާލުތަކެއް ހެއްޔެވެ؟\n"މިއީ މިރޭ އަހަރެމެންގެ ތަންމަތި. މި ތަރުފާލިތައް ދޮވެގެން ދޯނީގައި އަޅައިގެން ކޮންމެ ރެއަކު މި ނިދަނީ. އާއިލާގެ އެންމެން ނިދަނީ ދޯނިފަހަރުގަ އާއި އަތިރިމަތީގައި. އަހަރެމެންގެ ގެތައް ހުރީ ބިމާ ހަމަވެފައި. މިނޫން އެއްވެސް ތަނެއް ނިދާކަށް ނެތް،" އުމުރުން 15 އަހަރުގެ ފިރިހެން ކުއްޖަކު ބުންޏެވެ.\nއޭނާއާ އެކު ތިބި އެހެން ކުދިންގެ މޫނުމަތިން ވެސް ފެންނަމުން ދިޔައީ މާޔޫސްކަމާއި ހިތްދަތިކަމެވެ.\n"ގަނެފައި ހުރި ފޮތްތައް ވެސް މުޅިން ހަލާކުވެއްޖެ. އަހަރެމެންގެ ދުވަސް ހިނގައްޖެ،" އެހެން ކުއްޖަކު ބުންޏެވެ.\nމިދިޔަ އާދީއްތަ ދުވަހު ރާއްޖެ އަށް ބޮޑު ރާޅު އެރުމުގެ ހާދިސާއާ ގުޅިގެން ތ. އަތޮޅުން އެންމެ ބޮޑު ގެއްލުންވި އެއް ރަށަކީ މި ރަށެވެ. އާބާދީގައި 1،500 ވަރަކަށް މީހުން ދިރިއުޅޭ މި ރަށުގެ ގާތްގަނޑަކަށް ހުރިހާ ގެއެއް ބިމާ ހަމަވެފައި ހުރުމުން އެތައް ބަޔަކު ނިދަނީ ދޯނިފަހަރާއި ރަށުގެ އަތިރި މަތީގަ އެވެ. މިހާރު އެ މީހުންގެ ގެދޮރަކީ އަދި ބޯހިޔާވަހިކަން އޮތީ އެތަންތަނުގަ އެވެ.\nމި ރަށުން ނުވެއްޓި ހުރި މަދު ގެތަކުގެ މީހުންނަށް ވެސް ރޭގަނޑު އަލިކަމެއް ނެތުމުން ނިދަން ޖެހިފައި ވަނީ އަތިރިމަތީގަ އެވެ. ރަށުގައި އުޅޭ މީހުން އިރުއޮއްސެންވާއިރަށް ދޯނިފަހަރަށާއި އަތިރިމައްޗަށް މިސްރާބު ޖަހަ އެވެ.\n"ރަށުގައި ނުވެއްޓި ހުރި އިމާރާތްތަކުގެ މީހުން ވެސް މި އުޅެނީ ވަރަށް ހާލުގައި. ބާލީހެއް ނެތް. ބެޑް ޝީޓެއް ނެތް. ގޮދަޑިއެއް ނެތް. ސިއްހީ ފަރުވާއެއް ލިބޭކަށް ނެތް. ކަރަންޓެއް ނެތް. އެންމެ ކުޑަމިނުން ފުޅި ބައްތިއެއް ވެސް ނެތް. މިތިބެނީ ހަދާނެ އެއްވެސް ގޮތެއް ނެތިފައި،" މި ރަށު، އުމުރުން ދުވަސްވީ މީހަކު ބުންޏެވެ.\n"ކޮއްކޯ! އަހަރެމެންނަށް އެހީއެއް ވެދީ. ތިގޮތަށް މި ރަށަށް އަންނަ ބައެއްގެ ފަރާތުން އަހަރެމެންނަށް އެހީއެއް ލިބޭނީ. އެހެން ނޫނީ ދިރިއުޅެން ޖެހޭނީ މި ހާލުގައި. މިހާތަނަށް ކުރި ހުރިހާ މަސައްކަތެއް ބަރުބާދުވެގެން ހިނގައްޖެ. އަލުންބަލުން ދިރިއުޅުން ފަށަން މި ޖެހުނީ. އަހަރެމެންނަށް ކޮންމެވެސް ބަޔަކު އެހީވެދީ!،" އުމުރުން ދުވަސް ވެފައި ހުރި އެ މީހާ އެދެމުން ވާހަކަ ދައްކަމުން ދިޔައީ އަސަރާ އެކު އެވެ.\nރަށުގައި ދިރިއުޅޭ މީހުންނަށްޓަކައި ސަރުކާރުންނާއި ހެޔޮއެދޭ ފަރާތްތަކުން ވަނީ ކާޑުގެ ބާވަތްތަކާއި އަންނައުނު ފަދަ އެއްޗެތި ފޮނުވަން ފަށައިފަ އެވެ.\nރަށް ދޫކުރާ ވިސްނުމުގައެއް ނޫން\nބޮޑު ރާޅު އެރުމުގެ ހާދިސާއާ ގުޅިގެން ގެތައް ބިމާ ހަމަވެފައިވީ ނަމަވެސް ރައްޔިތުން ތިބީ އެއްގޮތަކަށް ވެސް ރަށުން ފައިބައިގެންދާ ގޮތަކަށް ނޫނެވެ. އެހެން ރަށްރަށުގެ މީހުންނާ ހިލާފަށް މި ރަށު މީހުން އުފަން ފަސްގަނޑު ދެކެ މާ ބޮޑަށް ލޯބިވެ އެވެ. ރަށަށް ޖެހިފައިވާ ލޯބި މާ ބޮޑެވެ.\n"މި ރަށުން ފައިބައިގެން [އެހެން ރަށްރަށަށް] ދާން އެއްބަޔަކު އުޅުނު. އެކަމަކު އަޅުގަނޑުމެންގެ ތެރެއިން ހަރުކުލައިގެން މީހުން ނުކުމެ އެ މީހުންނަށް ވިސްނައިދީގެން އެކަން ހުއްޓުވީ. އިމާރާތްތައް ވެއްޓުނެއް ކަމަކު ރަށް ފަޅު ކޮށްލުމުގެ އެއްވެސް ބޭނުމެއް ނެތް،" މަޑިފުށީގެ ހަރު މީހެއް ކަމަށްވާ ސޮލާހު ރަހާ ބުންޏެވެ.\n"މިއީ އަޅުގަނޑުމެންގެ ރަށް. މި ރަށް ސާފުކޮށް ބެލެހެއްޓޭނީ ކޮންމެވެސް ބަޔަކު މިތަނުގައި ތިބެގެންތާ! ރަށުން ފައިބައިގެން ދާން ޖެހިއްޖިއްޔާ އަހަރެމެން ދާނީ ހުޅުމާލެ އަށް. އެ ނޫން ތަނަކަށް ނުދާނަން. ރަށް ފަޅުކޮށްލާފައި ދިއުމަށް ވުރެ މާ ހިތްހަމަ ޖެހޭ ދޯނީގައި ނިދިޔަސް."\nމަޑިފުއްޓަށް ބޮޑު ރާޅު އެރި މަންޒަރުތައް ދުށް މީހުން ބުނާ ގޮތުން "މީހުން ރަށުގެ މަގުތައް މަތީގައި ފީނަމުން ދިޔައީ ކަނޑުގައި ފީނާ ގޮތަށެ"ވެ. މީހާގެ އިސްކޮޅަށް ވުރެ މައްޗަށް އަރައިގެން އައި ރާޅުގެ ސަބަބުން މަޑިފުށިން ނިޔާވީ އެންމެ މީހެކެވެ. މުޅި ރަށް ވަނީ ވީރާނާވެފަ އެވެ. ދާ ކޮންމެ ދިމާލަކުން ފެންނަނީ ބިމާ ހަމަވެފައި ހުރި އިމާރާތްތަކެވެ. މާޔޫސްވެފައިވާ މޫނުތަކެވެ.\nމަޑިފުއްޓަކީ ތ. އަތޮޅަށް ބަލާއިރު ތަރައްގީވަމުން އައި ނަމޫނާ ރަށެކެވެ. އާބާދީ ކިތަންމެ ކުޑަ ނަމަވެސް ރަށުގެ ރައްޔިތުން އައީ ތަރައްގީއަށް ޓަކައި ވަރަށް ބުރަކޮށް މަސައްކަތް ކުރަމުންނެވެ.\n"މިއީ ގުދުރަތީ ކަމެއް. އެކަމަކު މިކަމުގެ ސަބަބުން ނަފްސާނީ ގޮތުންނާއި އަދި މާލީ ގޮތުން ލިބުނު ގެއްލުން ފޫބައްދަން އެތައް އަހަރެއް ނަގާނެ. އަބަދަކު ދޯނިފަހަރަކު ނުނިދޭނެ. ކޮންމެވެސް އެއްގޮތެއް އަހަރެމެންނަށް ބަޔަކު ހޯދައިދޭން އެބަ ޖެހޭ. އެހެން ނޫނީ އަހަރެމެންނަށް ކުރިމަގުގައި ލިބޭނެ ގެއްލުން މާ ބޮޑުވާނެ،" ރަށުގެ ޒުވާނެއް ކަމަށް މުހައްމަދު ޔޫސުފް ބުންޏެވެ.\nއަހުމަދު ހަމްދޫނަކީ "މިހާރު"ގެ އެސިސްޓެންޓް އެޑިޓަރެކެވެ. އޭނާ ނޫސްވެރިކަމުގައި އުޅުއްވާތާ 20 އަހަރު ވެއްޖެ އެވެ. ރާއްޖޭގައި ހިނގި ބޮޑެތި އެތައް ހާދިސާތަކެއް ހަމްދޫން ވަނީ ކަވަރުކުރައްވައިފަ އެވެ.\nއިތުރު ލިޔުންތައް ސުނާމީ ތ. މަޑިފުށި


Ras Online - ހުރަވީ ދުވަސް: ދޮންބަންޑާރައިންގެ ޖިހާދު\nހުރަވީ ދުވަސް: ދޮންބަންޑާރައިންގެ ޖިހާދު\nއަހުމަދު މަސްނޫމް6ޖެނުއަރީ 2022 - 11:42\nކޮންމެ އަހަރެއްގެ ޖުމާދަލްއާޚިރާ މަހުގެ3ވަނަ ދުވަހަކީ ރާއްޖޭގެ ހުރަވީ ދުވަހުގެ ގޮތުގައި ފާހަގަކުރަމުން އަންނަ ދުވަހެވެ. އެދުވަސް ރަސްމީކޮށް ފާހަގަކުރަން ފެށީ، ހިޖުރައިން 1400 ވަނަ އަހަރުގެ ޖުމާދަލް އާޚިރާ މަހުގެ3ވަނަ ދުވަހުއެވެ.\nމި ދުވަސް ނިސްބަތް ވަނީ ހިޖުރީ ގޮތުން 1166 ވަނަ އަހަރުގެ ޖުމާދިލްއާޚިރާ މަހުގެ ތިންވަނަ ދުވަހު، ދޮންބަންޑާރައިން އިސްވެހުންނަވައިގެން މަލާބާރީން ނުވަތަ ހޮޅީންގެ ކިބައިން ރާއްޖޭގެ މިނިވަންކަން ސަލާމަތް ކުރެއްވި ހާދިސާއަށެވެ. ހުރާ ދޮން ހަސަންމަނިކުފާނު (ދޮންބަންޑާރައިން) ގެ ކޮލީ ނަންފުޅަކީ، އައްސުލްތާނުލް ޣާޒީ ހަސަންއިއްޒުއްދީން ސިރީކުލަރަންމީބަ ކައްތިރި ބަވަނަ މަހާރަދުންނެވެ.\nދޮންބަންޑާރައިން ދިވެހީންގެ ހިތްވަރުގަދަ ބަޔަކު ގޮވައިގެން، ވަޑައިގެން މަލާބާރީންނަށް ކުއްލި ޙަމަލާއެއް ދެއްވައި އެމީހުން ބަލިކޮށްލެއްވީ ހިޖުރައިން 1166 ވަނަ އަހަރުގެ ޖުމާދަލްއާޚިރާމަހުގެ ތިނެއްވީ ރޭ މެންދަމުއެވެ. މަލާބާރީން ނުވަތަ ހޮޅީންގެ އަޅުވެތިކަމުގައި ރާއްޖެ އޮތީ ޖުމުލަ ހަތަރު މަސްދުވަހަށް ވުރެވެސް ކުޑަ މުއްދަތެއްގައި ކަމަށް ތާރީޚީ ބައެއް ފޮތްތަކުގައިވެއެވެ.\nދޮންބަންޑާރައިންގެ ޖިހާދުގެ އިތުރުން، އެމަނިކުފާނުގެ ހަރުދަނާ ގައުމީ މަސައްކަތްޕުޅުތަކެއް ތާރީޚުން ފެންނަން އެބައޮތެވެ. އެގޮތުން ދޭތެރެދޭތެރެއިން ރާއްޖެއާ ތޮޅެމުންދިޔަ ހޮޅީންގެ އުނދަގުލުން ރާއްޖެ ދިފާޢުކުރުމަށްޓަކައި ފަރަންސޭސި ވިލާތުގެ ސިފައިންގެ އެހީތެރިކަން ހޯއްދެވުން ހިމެނެއެވެ.\nމީގެ އިތުރުން ވެސް ދޮންބަންޑާރައިން ވަނީ ސިޔާސީ، އިޖްތިމާޢީ، އިޤުތިޞާދީ، އަދިއަސްކަރީ ޚިދުމަތްތަކެއް ކޮށްދެއްވާފައެވެ.\nދޮންބަންޑާރައިންނަށްފަހު އެމަނިކުފާނުގެ ޢާއިލާއަށް ނިސްބަތްވާ ބޭފުޅުންގެ ތެރެއިން ދޮންބަންޑާރައިންނަށް ބޮޑުބޭބެ ވިދާޅުވާ ބޭފުޅެއް ކަމަށްވާ އައްސުލްޠާނު މުޙަައްމަދު ޝަމްސުއްދީނު (2)، އަދި ދޮންބަންޑާރައިންގެ ދޮށީ ދަރިކަލުން، ޣިޔާޘުއްދީނު ރަދުން ވެސް ރަސްކަން ކުރައްވާފައިވެއެވެ.\nދޮންބަންޑާރައިން ރަސްކަމަށް އިސްވެ ވަޑައިގަތުމުގައި އަމަލުކުރެއްވި ގޮތް އެއީ މިސާލެކެވެ. ހޮޅީންގެ އަޅުވެތިކަމުގެ ދަށަށް ރާއްޖެ ދިޔައިރު ރާއްޖޭގެ ތަޚުތުގައި އިންނެވީ އައްސުލްޠާނު މުކައްރަމް މުޙަންމަދު ޢިމާދުއްދީނެވެ. އެހެންނަމަވެސް ހޮޅީން ވަނީ އެ ރަދުން ރާއްޖެއިން ގެންގޮސްފައެވެ. އެހެންކަމުން ދޮންބަންޑާރައިން ހޮޅީންގެ އަނިޔާވެރިކަމުން ދިވެހިން ސަލާމަތް ކުރައްވައި ދިވެހިޤައުމު މިނިވަން ކުރެއްވުމާ ގުޅިގެން ދޮންބަންޑާރައިންނާއި ރާއްޖޭގެ ވަލީ ނުވަތަ ރަސްކަން ޙައްޤުވެއްޖެކަމަށް ދިވެހިން ޤަބޫލުކުރިއެވެ. ނަމަވެސް ދިވެހިން އެ މަނިކުފާނުގެ ކިބައިން އެކަމަށް އެދުމުން އެކަން ގަބޫލުފުޅު ނުކުރައްވައި, ރަސްކަމަށް އިސްނުވެ ޤައުމު ހިންގެވުމާއި ޙަވާލުވެ ހުންނެވީއެވެ. ދޮންބަންޑާރައިން ރާއްޖޭގެ ރަސްކަން ޤަބޫލުފުޅު ކުރެއްވީ ހޮޅިން ރާއްޖެއަށް ވެރިވެގަތް ދުވަސްވަރު ހުންނެވި ރަދުން އައްސުލްޠާން މުކައްރަމް މުޙަންމަދު ޢިމާދުއްދީނު، މަލިކުގައި ހުންނަވައި އަވަހާރަވުމަށް ފަހުގައެވެ.\nމިއީ އެމަނިކުފާނަކީ ވެރިކަމުގެ އެދުންފުޅުން އެއްކިބާވެ ހަމައެކަނި ޤައުމީ ލޯބީގައި ޖިހާދުކުރެއްވި ބަޠަލެއްކަން ދޭހަކޮށްދޭ އަލިގަދަ ހެއްކެކެވެ.\nދޮން ބަންޑާރައިން ރާއްޖޭގެ ރަސްކަންކުރެއްވީ ހިޖުރައިން 1173، ވަނައަހަރުގެ ރަބީއުލްއާޚިރާ މަހުގެ 15 އިން ފެށިގެން، ހިޖުރައިން 1180 ވަނައަހަރުގެ ރަމަޟާން މަހުގެ2ވަނަ ދުވަހާ ހަމައަށެވެ.


Fageeru dhebeinge asarun furigenvaa manzareh | Mihaaru\nކުޑަކުއްޖާ ކޮއްކޮއަށް ކާން ދެނީ\nފަގީރު ދެބެއިންގެ އަސަރުން ފުރިގެންވާ މަންޒަރެއް\n07 ފެބުރުއަރީ 2017 - 05:56 12 comments\nއެންމެ ފަގީރު ގައުމުތަކުގެ ތެރޭގައި ހިމެނޭ ފިލިޕިންސްގައި، މަގުމަތީ ސަލާންޖަހަން އުޅޭ ކުއްޖެއްގެ އަސަރުގަދަ ހާދިސާއެއް މީގެ ދުވަސްކޮޅެއް ކުރިން ވަނީ ސޯޝަލް މީޑިއާގައި ބަޔަކު ހިއްސާކޮށްފަ އެވެ.\nމިދިޔަ ޑިސެމްބަރު މަހު ފިލިޕިންސަށް ދިޔަ ބޭރު ގައުމެއްގެ ދެމަފިރިން ކަމަށްވާ ޖިއޯ އާއި ޖޯން ބެނެޑިޓް، ކުއެޒަން ސިޓީގައި ހުންނަ ތަނަކަށް ކާން ދިޔަ އެވެ. އެ މީހުން ދިޔަ "ޖޮލީބީ" އަކީ އެ ގައުމުގެ އެންމެ މަޝްހޫރު އެއް ފާސްޓް ފުޑް ޗެއިންގެ ތަނެކެވެ. އެމީހުން ތިބި ތަނާ ކުރިމަތިވާ ކަހަލަ ގޮތަކަށް ހުރި ފިހާރައެއްގެ ދޮރުމަތީގައި ކުޑަ ފިރިހެންކުއްޖަކު ސަލާންޖަހަން ހުއްޓާ އެމީހުންނަށް ފެނުނެވެ.\nއެ ކުއްޖާއަށް ފައިސާ ދިނުމުގެ ބަދަލުގައި ޖޮލީބީ ކެއުމެއް ހިމެނޭ ސެޓެއް ގަނެފައި ޖިއޯ އެ ކުއްޖާއަށް ދިނެވެ. އެ ކުއްޖާ ވަރަށް އަވަހަށް އެ ހިފައިގެން ދުވެފައި ދިޔަ އެވެ.\nއެ ދެމަފިރިން އެކަމަކާ ނުވިސްނަ އެވެ. ނަމަވެސް ކައިގެން ދާން ހިނގައިގަތްތަނާ އެއްކަލަ ކުއްޖާ އެމީހުންނަށް ފެނުނެވެ. އޭނާއަށް ވުރެ ކުޑަ އަންހެންކުއްޖެއް ގޮވައިގެން މަގުމަތީގައި ހުރި ކޮންކްރީޓްގަނޑެއް މަތީގައި އިންދަ އެވެ. އެ ދެމަފިރިން ދިން ކެއުން ފިރިހެންކުއްޖާ އޭނާގެ ކުޑަ ކޮއްކޮއަށް ވަރަށް ލޯބިން އަތުން ލަވައި ކާންދެނިކޮށް ފެނުނެވެ.\nމި އަސަރުގަދަ މަންޒަރުގެ ފޮޓޯތައް ޖިއޯ ނެގި އެވެ. އެތަނުން އެއް ފޮޓޯއިން ފެންނަނީ ބަނޑުހައިވެފައި އިން ބޭބެ ކޮއްކޮއަށް ކާންދޭއިރު އުފަލުން ހެވިފައި އިންދަ އެވެ. އޭނާ އެންމެ އެތިފުކެއް ވެސް ނުކައި ކޮއްކޮއަށް އޭނާގެ އަތުން ހެވިފައި އިނދެ ކާންދޭ މަންޒަރެވެ.\nކުޑަ ފިރިހެން ކުއްޖާ ހެވިފައި އިނދެ ކޮއްކޮއަށް ކާންދެނީ\nމި ފޮޓޯތައް ސޯޝަލް މީޑިއާގައި މިހާރު ވަރަށް ގިނަ ބަޔަކު ބަލާފައިވެ އެވެ. އެއްބަނޑު އެއްބަފާ ކަމުގެ ގުޅުން މަގުމަތީގައި އުޅޭ މައުސޫމް ކުދިންނަށް ވުރެ ބޮޑަށް އެނގޭ ބަޔަކު ނެތް ކަހަލަ އެވެ.\nފިލިޕީންސަކީ ފަގީރުން ގިނަ ގައުމެކެވެ. ދެކުނު އިރުމަތީ އޭޝިއާގެ މި ގައުމަކީ 7،107 ޖަޒީރާ ރަށުގެ މައްޗަށް އެކުލެވިފައިވާ ތަރައްގީވަމުން އަންނަ ގައުމުތަކުގެ ގިންތީގައި ހިމެނޭ ގައުމެއް ނަމަވެސް 2015 ގައި އެއްކޮށްފައިވާ އެ ގައުމުގެ ތަފާސް ހިސާބުތަކަށް ބަލާއިރު ފިލިޕީންސްގައި 3.8 މިލިއަން އާއިލާ ފަގީރު ހާލުގައި އުޅެ އެވެ. އެއީ ގާތްގަނޑަކަށް 21.9 މިލިއަން މީހުންނެވެ. އެ ގައުމުގެ އާބާދީ 100 މިލިއަނަށް ވުރެ ގިނަ އެވެ.\nއިތުރު ލިޔުންތައް ކުޑަކުދިން ފިލިޕީންސް ފަގީރުކަން


އާސެނަލް އަތުން މޮޅުވެ ލިވަޕޫލުން ތިން ޕޮއިންޓްގެ ލީޑެއް ނަގައިފި | Jazeera\tއާސެނަލް އަތުން މޮޅުވެ ލިވަޕޫލުން ތިން ޕޮއިންޓްގެ ލީޑެއް ނަގައިފި - Jazeera\nމުޙައްމަދު ޤާސިމް August 25, 2019 104 views0\nއިނގިރޭސި ޕްރިމިއާ ލީގުގެ ތާވަލްގެ އެންމެ ކުރީގައި އުޅޭ ދެ ޓީމުގެ ކުރިމަތިލުމުގައި އާސެނަލްގެ މައްޗަށް ކުރިހޯދައި ލިވަޕޫލުން ތިން ޕޮއިންޓްގެ ލީޑެއް ނަގައިފިއެވެ. މި މެޗު ލިވަޕޫލުން ކާމިޔާބުކުރީ 3-1 އިންނެވެ.\nރޭގެ ނަތީޖާއާއެކު ލިވަޕޫލަށް މިހާތަނަށް ކުޅުނު ތިން މެޗުން ސައްތައިގެ ރެކޯޑަކާއެކު އެއްވަނައިގައި އޮތްއިރު ދެވަނައިގައި އޮތް އާސެނަލަށް ލިބިފައިވަނީ ހަ ޕޮއިންޓެވެ. ތިންވަނައިގައި އޮތް ލެސްޓާ ސިޓީ އަށް ފަސް ޕޮއިންޓް ލިބިފައިވާއިރު، ހަތަރުވަނައިގައި އޮތީ އެންމެފަހުގެ ޗެމްޕިއަން މެންޗެސްޓާ ސިޓީ އެވެ. އެ ޓީމަށް ދެ މެޗުން ލިބިފައިވަނީ ހަތަރު ޕޮއިންޓެވެ.\nލިވަޕޫލްގެ އެންފީލްޑްގައި ރޭ ކުޅުނު މި މެޗު ފެށިގެން އާސެނަލުން ވަރަށް ބޮޑަށް ޑިފެންސަށް އިސްކަންދީގެން ކުޅެފައިވާއިރު، ފުރަތަމަ ހާފުގައި ގިނަ ވަގުތު ބޯޅަ ގެންގުޅެ ގިނަ ހަމަލާތައް އުފެއްދީ ލިވަޕޫލުންނެވެ. ނަމަވެސް، ކައުންޓާއެޓޭކުގައި އާސެނަލުން ދިޔައީ ލިވަޕޫލްގެ ޑިފެންސަށް ބާރުބޮޑުކުރަމުންނެވެ. އެކަމަކު، އެ ޓީމުގެ ނިކޮލަސް ޕެޕޭ އާއި ޕިއޭ-އެމެރިކް އޯބަމަޔަން އަށް ލިބުނު ފުރުޞަތުތަކުގެ ބޭނުންހިފޭގޮތެއްނުވިއެވެ.\nމި މެޗުގެ ފުރަތަމަ ހާފުގައި ލިވަޕޫލްގެ ސަޑިއޯ މާނޭ އާއި ސަލާހަށް ލިބުނު ފުރުޞަތުތަކުގެ ބޭނުންހިފޭގޮތެއްނުވިއެވެ. އެހެންނަމަވެސް، ފުރަތަމަ ހާފު ނިމެން ހަތަރު މިނެޓަށްވެފައިވަނިކޮށް ލިވަޕޫލްގެ ޓްރެންޓް އެލެގްޒެންޑާ-އާނޯލްޑް ނަގައިދިން ކޯނަރަކުން ލިބުނު ބޯޅަ ޖޮއެލް މެޓިޕް ބޮލުން ފޮނުވާލައިގެން ވައްދާލި ލަނޑާއެކު އެ ޓީމުން މި ހާފު ނިންމާލީ 1-0 އިން ކުރީގައިއޮވެގެންނެވެ.\nދެވަނަ ހާފުގެ ކުޅުން ފެށިތާ ހަތަރު ވަރަކަށް މިނެޓުގެތެރޭގައި ލިވަޕޫލްގެ ސަލާހަށް އާސެނަލްގެ ޑޭވިޑް ލުއިޒް ކުރި ފައުލަކަށް ރެފްރީ ދިން ޕެނަލްޓީ ވައްދާލައި ސަލާހު ވަނީ އެ ޓީމަށް ދެލަނޑުގެ ލީޑެއް ނަގައިދީފައެވެ.\nއޭގެފަހުން، މެޗުގެ 58 ވަނަ މިނެޓުގައި ލިވަޕޫލްގެ މިޑްފީލްޑަރު ފަބީނިއޯ ދިން ބޯޅައަކުން ސަލާހު ވަނީ އިތުރު ލަނޑެއްޖަހައި އެ ޓީމަށް މި މެޗުން ތިން ޕޮއިންޓް ކަށަވަރުކޮށްދީފައެވެ. މެޗު ނިމެން ފަސް މިނެޓަށްވެފައިވަނިކޮށް އާސެނަލަށް ސުން ކަނޑުވާލައިދިނީ ދެވަނަ ހާފުގައި ކުޅެން ނިކުތް ލޫކަސް ޓޮރޭރާ އެވެ.\nލީގުގައި ރޭ ކުޅުނު ފާހަގަކޮށްލެވޭ އަނެއް މެޗުގައި، މެންޗެސްޓާ ޔުނައިޓެޑް ވަނީ އަމިއްލަ ދަނޑުގައި 2-1 ގެ ނަތީޖާއަކުން ކްރިސްޓަލް ޕެލަސް އަތުން ބަލިވެފައެވެ. އޯލްޑް ޓްރެފޯޑްގައި ކުޅުނު މި މެޗުގައި ޔުނައިޓެޑުން މުޅި މެޗު ކޮންޓްރޯލްކޮށްގެން ކުޅުނު ނަމަވެސް ލިބުނު މަދު ފުރުޞަތުތަކުގެ ބޭނުންހިފައި ކުރީން ލީޑްނެގީ ޕެލަސް އިންނެވެ.\nފުރަތަމަ ހާފުގައި ޕެލަސްގެ ޖޯޑަން އަޔޫ ކާމިޔާބުކުރި ގޯލުން ލީޑްނަގާފައިވަނިކޮށް، ނަތީޖާ ހަމަހަމަކުރުމަށް ޔުނައިޓެޑްގެ މާކަސް ރަޝްފޯޑަށް ލިބުނު ޕެނަލްޓީ ވައްދާނުލެވުނެވެ. އެކަމަކު، މެޗު ނިމެން މިނެޓަކަށްވެފައިވަނިކޮށް އެ ޓީމުގެ ޒުވާން ވިންގާ ޑެނިއަލް ޖޭމްސްގެ ލަނޑުން އެއްވަރުކޮށްފައިވަނިކޮށް، މެޗުގެ އިތުރު ވަގުތުގައި ޕެލަސް މޮޅުކޮށްދިނީ ޕެޓްރިކް ވޭން އާންހޯލްޓް އެވެ. މިއީ 1991 ވަނަ އަހަރުގެ ފަހުން ޔުނައިޓެޑް އަތުން ޕެލަސް މޮޅުވި ފުރަތަމަ ފަހަރެވެ.\nމި މުބާރާތުގައި ކުޅުނު އެހެން މެޗުތަކުގެ ނަތީޖާއަށް ބަލާއިރު، ނޯވިޗް ސިޓީ އަތުން ރަށުން ބޭރުގައި 3-2 އިން ޗެލްސީ މޮޅުވިއިރު، ވަޓްފޯޑް ވަނީ އަމިއްލަ ދަނޑުގައި 3-1 އިން ވެސްޓްހޭމް ޔުނައިޓެޑް އަތުން ބަލިވެފައެވެ. އެސްޓަން ވިލާ އިން 2-0 ގެ ނަތީޖާއަކުން އެވަޓަން ބަލިކުރިއިރު، ބްރައިޓަން ހޯވް އެންޑް އެލްބިއަން އަތުން ސައުތުހެމްޕްޓަން މޮޅުވީވެސް ހަމަ އެ ނަތީޖާއިންނެވެ. މީގެއިތުރުން، ލެސްޓާ ވަނީ 2-1 ގެ ނަތީޖާއަކުން ޝެފީލްޑް ޔުނައިޓެޑް ބަލިކޮށްފައެވެ.


ހެލްތުގެ އިސްބޭފުޅަކު ޖޭޕީއާ ގުޅިވަޑައިގެންފި\nހެލްތު މިނިސްޓްރީގެ ސީނިއާ ޕޮލިސީ އެގްޒެކެޓިވްގެ މަގާމުގައި ހުންނެވި އަބްދުލްހަމީދު އަބްދުލްސަމަދު އެ މަގާމުން އިސްތިއުފާ ދެއްވުމަށް ފަހު ޖުމްހޫރީ ޕާޓީ (ޖޭޕީ)އާ މިއަދު ގުޅިވަޑައިގެންފި އެވެ.\nޗެއާޕާސަންގެ ނައިބު މާލީއަށް އަހުމަދު އަބްދުﷲ\nއިއްޔެ އޮތް އެމްޑީޕީގެ ޗެއާޕާސަންގެ ނައިބު މާލީގެ މަގާމަށް މީހަކު ހޮވުމުގެ އިންތިހާބު ރައްޔިތުންގެ މަޖިލީހުގެ ކުރީގެ މެމްބަރު އަހުމަދު އަބްދުﷲ ކާމިޔާބުކުރައްވައިފި އެވެ.\nއެޑިއުކޭޝަނަށް އާ ސްޓޭޓް މިނިސްޓަރެއް\nއެޑިއުކޭޝަން މިނިސްޓްރީގެ ސްޓޭޓް މިނިސްޓަރަކަށް ބޭފުޅަކު އައްޔަންކުރައްވައިފި އެވެ.\nފޮރިން މިނިސްޓްރީގެ ސްޓޭޓް މިނިސްޓަރަކަށް ފަޒީލް ނަޖީބު\nފޮރިން މިނިސްޓްރީގެ ސްޓޭޓް މިނިސްޓަަރަކަށް، މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ކުރީގެ ގަވަރުނަރު ޑރ. ފަޒީލް ނަޖީބު އައްޔަން ކުރައްވައިފި އެވެ.\nSeptember 13, 2017 19\nސްޓޭޓް މިނިސްޓަރު އަނީސް އިސްތިއުފާ ދެއްވައިފި\nއިކޮނޮމިކް މިނިސްޓްރީގެ ސްޓޭޓް މިނިސްޓަރު އަދި ވެރިކަން ކުރާ ޕާޓީ، ޕީޕީއެމްގެ ކޯލިޝަންގައި ހިމެނޭ އެމްޑީއޭގެ ކައުންސިލް މުހައްމަދު އަނީސް (ތަރި އަނީސް) އިސްތިއުފާ ދެއްވައިފި އެވެ.\nAugust 15, 2017 35\nމައުމޫންގެ ބަހުގެ ހޫނު ހަމަލާތަކެއް ޒަމީރަށް ދެއްވައިފި\nޓޫރިޒަމް މިނިސްޓަރު މޫސާ ޒަމީރު ސިޔާސީ ގޮތުން ނިކަމެތިވި ދުވަހު އޭނާ އަށް އެންމެ ބޮޑަށް އެހީތެރިވެވަޑައިގަތީ، އެމަނިކުފާނު ކަމަށް ވިދާޅުވެ ކުރީގެ ރައީސް މައުމޫން އަބްދުލް ގައްޔޫމް، ޒަމީރަށް ރޭ ބަހުގެ ހޫނު ހަމަލާތަކެއް ދެއްވައިފި އެވެ.\nAugust 13, 2017 38\nސްރީ ލަންކާގައި ހުންނަވާ ދިވެހި ސަފީރު ޒާހިޔާ ޒަރީރު މަގާމުން ވަކިކުރާ ގޮތަށް ސަރުކާރުން ނިންމައިފި އެވެ.\nއަންހެނުން އިސް މަގާމުތައް އަދާކުރުން ދީނީ ގޮތުން އަދި ގާނޫނީ ގޮތުން ވެސް މަނާ ނުކުރާ ކަމަށާއި ދިވެހި އަންހެނުން ވަނީ ގާބިލްކަން ސާބިތުކޮށްދީފައި ކަމަށް ހެލްތް މިނިސްޓްރީގެ ސްޓޭޓް މިނިސްޓަރު ދުންޔާ މައުމޫން މިއަދު ވިދާޅުވެއްޖެ އެވެ.\nJuly 09, 2017 90\nއިލްހާމްގެ ހަތަރު ކޮއްކޮ މަގާމުން ވަކިކޮށްފި\nވެރިކަން ކުރާ ޕީޕީއެމުން މިއަދު ވަކިވި، ދަނގެތި ދާއިރާގެ މެމްބަރު އިލްހާމް އަހުމަދުގެ ހަތަރު ކޮއްކޮ ސަރުކާރުގެ މަގާމުތަކުން ވަކިކޮށްފި އެވެ.\nސަރުކާރުގެ ތަފާތު ސިޔާސީ މަގާމުތައް ފުރުއްވުމަށް ފަހު، މިހާރު ހަވާލުވެފައިވާ މަސައްކަތަކީ އޭނާއާ އެންމެ އެކަށީގެންވާ ދާއިރާ ކަމަށް ސްޓެލްކޯގެ މެނޭޖިން ޑިރެކްޓަރު އަހުމަދު ޒުހޫރު އިއްޔެ ވިދާޅުވެއްޖެ އެވެ.\nމޯލްޑިވްސް އިމިގްރޭޝަންގެ ޑެޕިއުޓީ ކޮންޓްރޯލަރު އަބްދުﷲ އަލްގީން އެ މަގާމުން ވަކިކުރައްވައި އެންވަޔަރުމެންޓް މިނިސްޓަރުގެ ނައިބަކަށް މިއަދު އައްޔަން ކުރައްވައިފި އެވެ.\nJune 04, 2017 21\nޝުކޫރަށް ސްޓޭޓް މިނިސްޓަރުކަން ދީފި\nސްޓެލްކޯގެ ކުރީގެ މެނޭޖިން ޑިރެކްޓަރު އަބްދުއްޝުކޫރު އަބްދުﷲ، އެންވަޔަރުމެންޓް މިނިސްޓްރީގެ ސްޓޭޓް މިނިސްޓަރަކަށް، ރައީސް އަބްދުﷲ ޔާމީން މިއަދު އައްޔަންކުރައްވައިފި އެވެ.\nJune 04, 2017 82\nސްޓެލްކޯގެ އެމްޑީއަކަށް މިނިސްޓަރު ޒުހޫރު އައްޔަންކޮށްފި\nސްޓެލްކޯގެ މެނޭޖިން ޑިރެކްޓަރު އަބްދުއްޝުކޫރު އަބްދުﷲ ވަކިކުރެއްވުމަށްފަހު، ރައީސް އޮފީހުގެ މިނިސްޓަރު އަދި އިކޮނޮމިކް ކައުންސިލްގެ ޗެއާ އަހުމަދު ޒުހޫރު އެ މަގާމަށް މިއަދު...


Solih sarukaaruge corruption ge sababun furathama faharah ADB raajjeyge project eh huttuvaifi\nޞާލިހް ސަރުކާރުގެ ކޮރަޕްޝަންގެ ސަބަބުން ފުރަތަމަ ފަހަރަށް އޭޑީބީން ރާއްޖޭގެ ޕްރޮޖެކްޓެއް ހުއްޓުވައިފި\n- 1 week ago9- ޝަފްރާޒް އހ\nމާލީ އެހީތެރިކަން ފޯރުކޮށްދޭ އޭޝިއަން ޑިވެލޮޕްމެންޓް ބޭންކް (އޭޑީބީ)ން ފަންޑުކޮށްފައިވާ މަޝްރޫއެއްގައި ކޮރަޕްޝަން ހިމެނިފައިވާތީވެ އެ މަޝްރޫއު ހުއްޓުމަށް އަންގައިފިއެވެ.\nމިއީ މާލީ އެހީތެރިކަން ފޯރުކޮށްދޭ ބޭރުގެ ބޮޑު ޖަމާއަތަކުން މިފަދަ ގޮތަކަށް ރާއްޖޭގެ މަޝްރޫއުއެއް ހުއްޓުވި ފުރަތަމަ ފަހަރެވެ.\nއޭޑީވީން ހުއްޓުވާފައިވަނީ އިކޮނޮމިކް މިނިސްޓްރީ އާއި އެތަނާ ގުޅުން ހުރި އިދާރާތަކުގެ ޚިދުމަތްތައް އެއް ވިއުގައަކުން ގުޅާލަން ފެށި 6.7 މިލިއަން ޑޮލަރު (100 މިލިއަން ރުފިޔާ)ގެ ނެޝަނަލް ސިންގަލް ވިންޑޯ ޕްރޮޖެކްޓްއެވެ.\nއެ މަޝްރޫއު ހަވާލުކޮށްފައިވަނީ ޝަރުތުހަމަނުވާ ކުންފުންޏަކަށްކަމަށް އޭޑީބީން ބެލި ބެލިލުމުން ހާމަވެފައިވާތީވެ، އެ މަޝްރޫއު އަލުން ހުޅުވާލައިގެން ކުރިއަށް ގެންދަން އޭޝިއަން ޑިވެލޮޕްމެންޓް ބޭންކް (އޭޑީބީ)ން އަންގާފައިވެއެވެ. މިކަން ވަނީ "މިހާރު" ނޫހުން ރިޕޯޓްކޮށްފައެވެ.\nރައީސް ޞާލިހްގެ ސަރުކާރުގެ ކޮރަޕްޝަންގެ މި އަމަލަކީ އެކި މަޝްރޫއުތައް ހިންގަން މީގެ 40 އަހަރު ކުރިން ފެށިގެން ރާއްޖެ އަށް މާލީ ގޮތުން ވަރަށް ބޮޑު އެހީތެރިކަމެއް ދެމުންއަންނަނަ އޭޑީބީގެ އިތުބާރު ރާއްޖެއަށް ގެއްލިގެން ދާނެކަމެކެވެ. އަދި ކުރިއަށް އޮތްތަނުގައި ރާއްޖެއަށް ފަންޑުލިބުމުގައި ދަތިތަކެއް ކުރިމަތިވުމަކީ އެކަށީގެންވާކަމެކެވެ.\nމި ސަރުކާރުން ކޮރަޕްޝްންގެ ތުހުމަތު ކުރަމުން އަންނަ ރައީސް ޔާމިންގެ ސަރުކާރުން ހިންގާފައިވާ މިފަދަ އެއްވެސް ޕޮރޮޖެއްކެޓެއް ކޮރަޕްޝަނާއި ހެދި ހުއްޓުވާފައިނުވެއެވެ.\nއޮޅުވާލުމާއި މަަކަރާއި ޚިޔާނާތުގެ މައްސަލަތަކުގައި އޭޑީބީން އޮންނަނީ ވަރަށް ހަރުކަށި ފިޔަވަޅު އަޅާ ގޮތަށެވެ. އޭގެ ތެރޭގައި އޮޅުވާލައިގެން ބިޑް ކާމިޔާބުކުރި ޕްރޮޕޯސަލް ރިޖެޓްކުރުމާއި އޭޑީބީން ފަންޑްކުރާ އެއްވެސް މަޝްރޫއަކަށް އެ ކުންފުންޏަށް. ވަކި މުއްދަތެއްގައި ކުރިމަތި ނުލެވުން ފަދަ ފިޔަވަޅުތައް ހިމެނެ އެވެ.\nމި މައްސަލަ ފެންމަތިވެފައިވެފައިވަނީ ބީލަމުގައި ބައިވެރިވި އެހެން ކުންފުނިތަކުން، ހެއްކާ އެކު، މަޝްރޫއު ހަވާލުކުރީ އާއްމުކުރި ޓެންޑާގެ ޝަރުތުތަކާ މުޅިން ޚިލާފަށް ކަމަށް ބުނެ ޝަކުވާކުރުމުންނެވެ.\n"ޝަރުތު ހަމަނުވާ ކުންފުންޏަކުން ކުރިމަތިލައި، އެހެން ހުރިހާ ކުންފުންޏެއްގެ މައްޗަށް ކުރި ހޯދި ގޮތާ މެދު ސުވާލު އުފައްދައި "މިހާރު" އާއި "މިހާރު" ން ހިންގާ އިނގިރޭސި ނޫސް "ދި އެޑިޝަން"ގައި ޖެހި ޚަބަރާ ގުޅިގެން އޭޑީބީން ވަނީ، އެނގިފައިވާ ގޮތުގައި، ހަވާލުކުރި ކުންފުނީގެ ޑިއުޑެލިޖެންސާ އެކު އިންޓާނަލް އޮޑިޓެއް ކުރިއަށް ގެންގޮސްފަ އެވެ. އަލުން ހުޅުވާލަން އެންގީ އޭޑީބީގެ އެންޓި ކޮރަޕްޝަން ޕޮލިސީއާ ޚިލާފު ކަންތައްތަކެއް ހިނގާފައިވާކަން ފެންނަން އޮތުމުން" މިހާރު ނޫހުގައި ރިޕޯޓްކޮށްފައިވެއެވެ.\nއޭޑީބީގެ އެންގުމާ އެއްގޮތަށް އެ މަޝްރޫއު ނެޝަނަލް ޓެންޑާ ބޯޑުން މިހާރު ވަނީ ކެންސަލް ވެސް ކޮށްފަ އެވެ.\nޙަމަ ޒީރޯ ޓޮލަރެންސް( ލަދުން ބޯހަލާކު)\nދެން ބުނަން ވީބާ ކުރީސަރުކާރާ ހެދިއޭ މިކަންވެސް ހުއްޓުވީ؟ އަދި އަމިއްލައަށް މުޅި ގައުމުވެސް ހުއްޓުވާނެ، ރޔާމީނު ސަރުކާރުގާ މިހާރު މިއޮތް ސަރުކާރުގެ ބައގަނޑު މުޅި ދުނިޔޭގާ ދުވުނީ ތުއަރިސްޓުން ނާންނަން ގޮވަމުން މިހާރު މި މެެހުނ ވެރިކަމަށް އައިސް ގިނަ ދުވަސް ތަކެއް ނުވެ މިއޮތީ އެދުވަސް ވެސް ދައްކަވާފަ މިމީހުނަށް މާތްﷲ ކަންތައް ހިއްމަވައި ދެއްވާނެ ގޮތެއް ކާކަށްތޯ އެނގެނީ، ވިސްނާ ފިކުރު ކުރާ ބަޔަކަށް ލިބެމުން މިދަނީ ކިހާ އިބުރަތެއްތޯ؟\nތީއީހާދަ ހެއވާވާހަކައެއދޯ؟ މިއީހުރިހާކަމަކަށ ޒިރޯޓޮލެރެނސު ދޭނވައުދުވެގެން ވުޖޫދުވިބައެއ.\nއޭޑީބީ ގަނެލައިގެން ޔާމީނު ކުރި ކަމެށް ކުރީ\nމި ސަރުކާރުން ޕާޓީ ބައްވަން ވީ ނޫންތޯ މިކަންވެސް ފާހަގަ ކުރަން!! ޙެ ހެ ހެ...ޢެމް ޑީ ޕީ ސަރުކާރުގެ ނުކުޅެދުންތެރި ކަމާއި، ރައިއްޔިތުންނާށާއި. ދުނިޔޭގެ މުއައްސަސާތަކަށް މަކަރު ހަދާ ވައްކަން ކުރާކަން އިދިކޮޅުން ކިޔަމުން ދަނިކޮށް އެކަމަށް ބާރު ލިބޭ ހެކި މިއޮށް ފެންނަނީ!! ޢަދިވެސް މީހުން ލައްވާ ރިޕޯޓް ތައް ހަދާ ތިމާމެންގެ ރަގަޅު ފަރާތް ދައްކަން!!\nކޮބާހީވޭ ޒީރޯ ޓޮލެރަސް އައިހެން.\nކޮވިޑް-19ގެ ހާލަތުގައިވެސް ޑިމޮކްރަސީގެ ހަމަތައް ނެގެހެއްޓުމަށް މިދަނީ މަސައްކަތްކުރަމުން: ރައީސް ޞާލިހް04 days ago\nޞާލިހް ސަރުކާރުގެ ކޮރަޕްޝަންގެ ސަބަބުން ފުރަތަމަ ފަހަރަށް އޭޑީބީން ރާއްޖޭގެ ޕްރޮޖެކްޓެއް ހުއްޓުވައިފި91 week ago\nމަހާސިންތާ އާއި ހޮޅިއަށި ސަރުކާރަށް ރައްޔިތުންގެ ބަސް މުހިންމެއްނުވި! 13weeks ago\nމާފުށީ ޖަލުގައި އީވާން ނަސީމް މަރާލި ދުވަހުގެ ހަނދާންތައް ރައީސް ނަޝީދު އާ ކުރައްވައިފި050 minutes ago


BREAKING: Raees Yameen Polihah Vadiagannavaanee Hingavaafai- PPM - Vaguthu\nޖަލުގައި މިއަދު ހާލަތާއި ނުބައްދަލު ބާރު ބޭނުން ކުރިކަމަށް ސަރުކާރުން އިއުތިރާފުވެއްޖެ - 49 މިނެޓް ކުރިން\nރައީސް ޔާމީން ޕޮލިހަށް ވަޑައިގަންނަވާނީ ހިންގަވާފައި - ޕީޕީއެމް\n6 މަސް ކުރިން ( ޑިސެމްބަރު 14, 2018 )\nޕީޕީއެމްގެ ފަރާތުން ބޭއްވި ވެހިކަލް ބުރަށްފަހު ރައީސް ޔާމީން ވާހަކަ ދައްކަވަނީ -- ވަގުތު އިމޭޖެސް: އިބްރާހިމް ޝާބިލް\nކުރީގެ ރައީސް އަބްެދުﷲ ޔާމީން ފުލުހުންގެ އިދާރާއަށް ވަޑައިގަންނަވާނީ ހިންގަވާފައިކަމަށް ޕީޕީއެމް އިން ވިދާޅުވެއްޖެއެވެ.\nމިހާރު ކުރިއަށްދާ ޕްރެސް ކޮންފަރެންސް އެއްގައި ވިދާޅުވީ އެމަނިކުފާނު ފުލުހަށް ވަޑައިގަންނަވާނީ ޕީޕީއެމް އޮފީހުން ފެށިގެންކަމަށެވެ.\n"މާދަމާވެސް އެމަނިކުފާނު ޕޮލިހަށް ވަޑައިގަންނަވޭނެ އެހުންނެވި ތަނަކުން ހިންގަވާފައި. އަޅުގަނޑުމެންގެ ސަޕޯޓަރުންގެ މައުލޫމާތަށްޓަކައި މި ދެންނެވީ އެމަނިކުފާނު ވަޑައިގަންނަވާނީ ހަމަ ޕާޓީ އޮފީހުން ހިންގަވާފައި ޕޮލިސް ސްޓޭޝަނަށް. އިނގޭތޯ. އެއްގޮތަކަށްވެސް އަނދިރި ބިއްލޫރި ޖެހި ކާރެއްގައި ގޮސް ދޮރުމައްޗަށް މަޑުކުރައްވާ ފައިބައިވަޑައިގަންނަވާ ގޮތަކަށް ނޫން އޮތީކީ." ޕީޕީއެމްގެ ނައިބު ރައީސް އަބްދުއް ރަހީމް އަބްދުﷲ (އަދުރޭ) ވިދާޅުވިއެވެ.\nމިއަދުގެ ޕްރެސް ކޮންފަރެންސްގައި އަދުރޭ ވާހަކަ ދައްކަވަނީ- ވަގުތު އިމޭޖަސް: އަމީން ފަހްމީ\nމީގެއިތުރުންވެސް، ޕްރެސް ކޮންފަރެންސްގައި ވާހަކަ ދައްކަވަމުން ފޮނަދޫ ދާއިރާގެ މެންބަރުކަންވެސް ކުރައްވާ އަދުރޭ ވިދާޅުވީ، ރައީސް ޔާމީން ހިންގަވާފައި ވަޑައިގަންނަވާކަން ހާމަކުރެއްވުމުން، ވާދަވެރިންނަށްވެސް ކަންތައް ކުރަންވީ ގޮތް ރާވާލަން ފަސޭހަވެގެންދާނެކަމުގައެވެ.\n"މިއީ އަޅުގަނޑުމެން އެއްގޮތަކަށްވެސް ސިއްރުކޮށްފައި ބާއްވަން ބޭނުންވާ ކަމެއް ނޫން، ވަރަށް ފާޅުގައި މި ދަންނަވަނީ ރައީސް ޔާމީން ވަޑައިގަންނަވާނީ މި އޮފީހުން (ޕީޕީއެމް އޮފީހުން) ނިކުމެވަޑައިގެން ހިންގަވާފައޭ. އެހެންވީމާ ކުރީ ބައިގައި ދެން އަޅުގަނޑުމެންގެ ވާދަވެރިން ކަންތައް ކުރައްވާނެ ގޮތް ރާވަންވެސް ފަސޭހަވާނެ. އެހެންވެގެން މި ވާހަކަވެސް މި ދަންނަވާލީ." އަދުރޭ އިތުރަށް ވިދާޅުވިއެވެ.\nއަދުރޭ އިތުރަށް ވިދާޅުވީ ޤާނޫނު އަސާސީއާއި ޤާނޫނުތަކާ، ޔާމީން ޚިލާފުވެވަޑައިގެންފައި ނޯންނާނެކަމަށާއި އެހެންކަމުން ޤާނޫނުތަކުގެ ތެރެއިން އެމަނިކުފާނު ހައްޔަރު ކުރަން ޖެހޭ އެއްވެސް ސަބަބެއް ނޯންނާނެކަމުގައެވެ. އަދި، ޔާމީން ހައްޔަރު ކުރަންޏާ ހައްޔަރު ކުރާނީ ސިޔާސީ ބޭނުމަކަށްޓަކައިކަމަށްވެސް ވިދާޅުވިއެވެ.\nޔަޤީން ކަމަކީ ޤާނޫނީ އިމުގެ ތެރެއިން ރައީސް ޔާމީން ހައްޔަރު ނުކުރެވޭނެކަން. އެމަނިކުފާނު ޤާނޫނާ ޚިލާފު ކަމެއް ކުރައްވާފައެއް ނޯންނާނެ. ހެދިފައި ހުރި ޤާނޫނުތަކާއި، ޤާނޫނު އަސާސީއާ އެއްގޮތަށް އެމަނިކުފާނުގެ ފަސް އަހަރު ވެރިކަން ކުރެއްވީ. އެހެންވީމާ ޤާނޫނު އަސާސީއާ ޚިލާފުވެގެން ނުވަތަ ޤާނޫނާ ޚިލާފުވެގެން ހައްޔަރު ކުރަން ޖެހޭ އެއްވެސް ސަބަބެއް ނޯންނާނެ. ހައްޔަރު ކުރަންޏާ ހައްޔަރު ކުރާނީ ސިޔާސީ ބޭނުމަކަށް." އަދުރޭ ވިދާޅުވިއެވެ.\nފުލުހުން ތަހުގީގު ކުރަމުންދާ މައްސަލައަކާ ގުޅިގެން، ކުރީގެ ރައީސް ފުލުހުންގެ އިދާރާއަށް ހާޟިރުވެވަޑައިގަތުމަށް ޗިޓު ފޮނުވާފައިވަނީ މާދަމާ މެންދުރުފަހު 14:00 އަށެވެ.\nޔާމީންގެ ދަތުރުފަތުރުގެ ސިޔާސަތު ރަނގަޅު ކަމަށް މިނިސްޓަރ ފައްޔާޒު އިއުތިރާފުވެއްޖެ\nޔާމީން ހައްޔަރު ކުރުމަށް އަމުރު ކޮށްދިނުމަށް ދައުލަތުން ސުޕްރީމް ކޯޓުގައި އެދިއްޖެ\nޑިސެމްބަރު 14, 2018 17:23\nޑިސެމްބަރު 14, 2018 17:28\nޑިސެމްބަރު 14, 2018 17:31\nމެސީ ދުވެފަ ނުދެވޭނެތަ؟\nޑިސެމްބަރު 14, 2018 17:41\nއަހަރެންނަށް ވަރިހަމަ މަގުމަތީ ފުރޮޅެމުން އަޔަސް ?\nޑިސެމްބަރު 14, 2018 17:42\nގަން ހިންގުވާލަނީ ތޯ؟\nޑިސެމްބަރު 14, 2018 17:48\nހެއްކައް ނުފޫޒުފޯރުވާފާނެތީ މައްސަލަނިމެންދެން ބަނދުގައިބަހައްޓަންފެނޭ\nޑިސެމްބަރު 14, 2018 18:01\nދުވެފަ ނަމަވެސް ދޭބަލަ\nޑިސެމްބަރު 14, 2018 18:03\nދުވެފަ ނަމަވެސް ދޭބަ\nއަޅުގަނޑުމެންމިތިބީ ރައީސްޔާމީންއާއި އެކު ދާތަނަކަށް ވަޑައިގަންނަވަން ތައްޔާރަށް .\nޑިސެމްބަރު 14, 2018 21:19\nއަންނި ގެ ސްޓައިލް ކޮޕީ ކުރަނީ\nޑިސެމްބަރު 14, 2018 18:14\nޢަހަރެންވެސް އެކުގައި ދާނަން\nޑިސެމްބަރު 14, 2018 18:16\nކަލޭގެ ޚިޔާލަށް އައިހާ ގޮތަކަށް އަޑުފެތުރީމަ ކަލޭމެންގެ ގޮޑި ކޮށްކޮ ޕޮލިހުން މީހުންހިފާ ހައްޔަރު ކުރިއިރު އަހަރުމެން ތިބީ ބަލަން ! މިއަދު ކަލޭމެން ޖެހޭނީ ހަމަ ކިޔަމަންވާން ! އެނޫން ގޮތެއް ނެތް ! ވަރިހަމަ ހިގާފަ ދިޔައަސް ނޫނީ ފިރުކެމުން ދިޔަޔަސް ! ކަލޭ މެދުއުޑުގައި ފިޔަޖަހާތަން އަހަރުމެން މިތިބީ ބަލަން !\nއަޖައިބެއް ނުވާނެތަ، ހިނގާފައިތޯ ދުވެފައިތޯ ބަލަން ބަޔަކު އެބައުޅޭތަ، ނޭގިގެން އުޅެނީ ފައިސާތަކަށް ވެގެން އުޅޭގޮތެކޭ.\nޑިސެމްބަރު 14, 2018 18:24\nޔާމީނު ޕޮލިހަށްދާންއެންގީ ފުލައިޓަކުނޫނޭ .. މޮޔަނުގޮވާ ..\nޑިސެމްބަރު 14, 2018 18:28\nހުރިހާ ވައްކަމެއް ސިއްރުކޮށްފަ، ފުލުހަށް ހާޒިރުވާން ޖެހުނީމަ ހިނގާފަ. ޗީޗީ ތެޅޭ ވައްތަރެއް!\nޑިސެމްބަރު 14, 2018 18:29\nކުށެއް ކުރި މީހަކުނަމަތާ ފިލަންއުޅޭނީ އެހެންނޫނަސް ފުލުހާ ޖަލަކީ ރ ޔާމިނަށް އާތަންތަނެއްވެސްނޫން ވީމާ ހާސްވާކަށްނުޖެހޭނެ ސާބަހޭ ރ ޔާމިން\nޑިސެމްބަރު 14, 2018 18:30\nހުރިހާ ވައްކަމެއް ފޮރުވާ ސިއްރުކޮށްފަ، ޕޮލިހަށް ދާންޖެހުނީމަ ފައިމަގުގަ ހިނގާފަ. ޗީޗީ... ތެޅޭ ވައްތަރުު އުތަ!\nޑިސެމްބަރު 14, 2018 18:35\nތިގޮތް ކަމަކު ނުދާނެ ! ބޮޑާމީހަކު ތިހާ ހާލުގައި ގެންދާކަށް ނުވާނެ !\nޑިސެމްބަރު 14, 2018 18:51\nކިހިނެއްވީ. ބީއެމްޑަބްލިޔު ކާރު ނެތީމަތަ. ޔާނު އަދިވެސް ހަމަބިމަށް ފައިބާކަށް ނުވޭތަ. ޥަގުތު އޮއްވާ އިސްލާހުވެބަލަ.\nޑިސެމްބަރު 14, 2018 18:56\nސާބަހޭ އަހަރެމެންގެ ތަރައްގީގެ ރައީސް... ތިޔައީ ފިސާރި ގަޓު ރައީސެ... އަހަރެމެން ފަޙުރުވެރިވާ ރައީސެ. ވާއެއްޗެވާން އަހަރެމެންވެސް މިތިބީ މަނިކުފާނާއެކު. އަޅުވެތިކަމުން މިގައުމު ސަލާމަތްކުރަން މަނިކުފާނު ނުކުމެވަޑައިގަންނަވާ. އަހަރެން އާދޭސްމިކުރަނީ މިނިވަންކަމައްޓަކާ ޖިހާދަށް ޕޕމގެ ފައުޖު ނުކުމެދޭށޭ އަހަރެމެންގެ ލޭކެކެމުން މިދަނީ ވަތަނައްޓަކާ ރޔާމީންގެ ޓީމާއެކު ނުކުމެ މިކަން ނިންމުަމަށް ހިފާ.\nޑިސެމްބަރު 15, 2018 12:45\nޑިސެމްބަރު 14, 2018 19:01\nއަޖައިބެއް ކަހަލަކަމެއް އިނގޭމީ މައުމޫން, ޔާމީން، އަންނި އަދި ގާސިމް ނޫނީ މިގައުމުގަ ވެރިކަން ކުރެވޭނެ މީހަކު ނެތްކަމަށް ދޯ މިބައިގަނޑު މެދެކެނެނީ ކިހާ ބޮޑުވެއްޖެކަމެއް ބޮޑު މުސީބާތެއް މީ...........\nޑިސެމްބަރު 14, 2018 19:08\nބަލަ ޔާމީނު ހާސްވާކަށް ނުޖެހޭ. ޢެއީ އޭނާ ކޮށްފަ އޮތްވައްކަމެ ނޯންނެއެވެ. މިހާރުގެ ވެރިކަމުގަ އެތިބީ ހުސްވަގުން. ޢަހަރުމެން މާބިރުގަނެޭ ޤާއުމު ވިއްކާލާތީ.\nޑިސެމްބަރު 14, 2018 19:15\nސުބުހާނަﷲ. އެމަނިކުފާނު ހިންގަވާފައޭ.... އަންގަބޫލަބަލް\nޑިސެމްބަރު 14, 2018 19:48\nޕޮލިހަށް ވަޑައިގަންނަވަން ޗިޓް ފޮނުވީމަ ޕޮލިހަށް ވަޑައިގަންނަވާނެ. ނުއެއް ފިއްލަވާނެ. މައިބަދަ ގުޑަނީއޭ ގޮވައި ބަހަނާއެއް ނުދައްކާނެ. މީ ތަފާތަކީ. ގަޓު ރައީސޭ ކިޔަނީ ކަމެއް ވީމަ.\nކީއްވެބާ ފިރުކިފަ ނުދަނީ\nޑިސެމްބަރު 14, 2018 19:55\nތީގަ ކޮބާ މޮޅުކަމެއް؟ އެސޮރު އެއީ ނުކުޅެދޭ ސޮރެއްތައް ހިނގާފަ ތަންތަނަށް ނުދެވެން. އަނެއްހެން ފަހު ވަގުތު ވެްސް އެސޮރު ގަން ހިންގުވާ ލަދު ގަންނަވާލަނީ ދޯ. ނޫނޭ އަދުރޭގެ ރޭވުން ވަރަށް މޮޅި. ފަހު ވަގުތު ވެސް އެސޮރު ގުބޯ ހެއްދޭތޯ ބަލާތި....\nޑިސެމްބަރު 14, 2018 19:56\nބެރިކަމުގަ5އަހަރުވީއިރު 1 ނަންބަރު ފާލަމުން ރައީސްއޮފީހަށްވެސް ދަނީ ކާރުގަ...ދެންކީއްވެބާ ވަކި ޕޮލިހަށް ހާޒިރުވާން އެންގީމަ ހިނގާފަދާންވީ\nޑިސެމްބަރު 14, 2018 20:03\nވެއްޓިގެން ދިއުމުގެ މަލަމަތި ފެށުނީ. ރ. ސޯލިހު ވިސްނަންޖެހޭ... މިއީ މައުމޫނަށް އިބޫ ދެއްވާ ހަދިޔާއެއް. 96000 މީހުންގެ ލެޔާ ނުކުޅޭތި.\nޑިސެމްބަރު 14, 2018 20:05\nޑިސެމްބަރު 14, 2018 20:09\nވަރިހަމަ ބޭންޖަހާފަ ދިޔައަސް. ޖެހޭނީ ހަމަ ދާން.\nޑިސެމްބަރު 14, 2018 20:31\nރައީސް ޔާމީން އަކީ ގަޓުހުރި ރައީސް އެކޭ ބުނަނީ އެހެންވެ. ރައީސް ޔާމީނުގެ އެވެސް ކުސެއެއް ނުފެނާނެ. ރައީސް ޔާމީން ދާހާތާކައް އަހަރެން ވެސް ދާމިހުރީ ތައްޔާރައް. ސާބަހޭ ރައީސް ޔާމީން.\nޑިސެމްބަރު 14, 2018 20:40\nސާބަހޭ ރައިީސް ޔާމީން\nޑިސެމްބަރު 14, 2018 20:49\nޔާމީނު ދާނީ ސަޢޫދިން ކާރުގައި އުދުހިފައި އެހާބޮޑާ ކިބުރުވެރިއަކު ހިނގަފަ ދާނެކަމަކަށް މަށަކަށް ޤަބޫލެއް ނުކުރެވޭ.\nޑިސެމްބަރު 14, 2018 21:01\nޢެސޮރަށް ބާ ސައިކަލުގަނޑެއްވެސް ދޭނެ ސަޕޯޓަރެއް ނެތީތަ އަޅެ. ސޭޑް ލައިފް ?\nޑިސެމްބަރު 14, 2018 21:02\nޖަވާބްދާރީ ނުވެ ފިލި މީހުން ރައްޔިތުން ނައް އިންގޭ. ވައްކަންކުރިނަމަ މޭފުއްޕާލާފަ މަގުމަތީގަހިނގާފަ ދާކައްނުކެރޭނެ. ރައީސް ޔާމީން އަކީ އަހަރުމެންގެ ލޯތްބާ އިޙްތިރާމް ލިބިގެންވާ ތެދުވެރި ދިވެހި ދަރިޔެއް.\nޑިސެމްބަރު 14, 2018 21:12\nމާފުށީ ޖަލަށްވެސް ދާނީ ހިނގާފަދޯ ނޫނީ ފަތާފަ ދޯ؟ އަދީބުގެ ގޮޅި އެބަހުރި ރެޑީގަ ބަހައްޓާފަ މަނިކުފާނަށްޓަކާ. ވަރަށް އަރާމު2ފޫޓު4ފޫޓުގެ ކޮންކްރީޓް އައްޓަކާ ހަނޑަސްބުރިއެއްވެސް ހުޜޭ!\nޑިސެމްބަރު 14, 2018 21:40\nޥަރަށް ތަފާތު ، ޕޮލިހަށް ދާން އެންގުމުން ފިލާގެން ރަށްރަށަށް ނުދިއުން ، މަގުމަތީގައި ޕޮލިހުންގެ އަގުވައްޓާނުލުން، އެމްބަސީއަށް ފިލަން ނުވަނުން ، (.) ރީތިގޮތުގައި ކިޔަމަންތެރިކަމާ އެކު ހިގާފައި ހާޝިރުވުން ..\nޑިސެމްބަރު 14, 2018 21:50\nއަޑުއިވޭވަރަށް ވަގަށް ގޮވާލެވޭނެދޯ ސަޕޯޓަރުންނަށް\nޑިސެމްބަރު 14, 2018 21:58\nއަޅުގަނޑުމެން މިތިބީ ރައީސް ޔާމިން އާއެކު.\nޑިސެމްބަރު 14, 2018 22:03\nއަޅުގަނޑުމިހުރީ ރައީސްޔާމީންއާއި އެކުގަ.\nޑިސެމްބަރު 14, 2018 22:16\nރައީސް ޔާމީނާ ދެކޮޅަށް ކީޔާލު ފާޅުކުރި އެންމެނަކީވެސް ހަދަސަވެރިން ގައުމަށް ގައްދާރު ތަރައްގީ ލޯހުއްޓަސް ނުފެންނަމީހުން\nޑިސެމްބަރު 14, 2018 23:54\nކަލޭމެން ތިކޮމެންޓުކުރާމީހުންގެލަދުހަޔާތް ކޮބާ ލަދުނުގައްނަ ކޮއްމެމީހަކައްވެސްބޭނުންއަނގައެއް އެރުވިދާނެ ރާއްޖޭގެބަލާލިކޮއްމެދިމާލަކޮން ތިބުނާވަގުޔާމިނުގެ ތަރައްގީ ފެއްނަކަމީފެންނަންހުރިހަގީގަތް މިޔަކާދެކޮޅެއްނުހެދޭނެ ވައްކަންނުކޮއް ވެރިކަންކުރިމީހުން ކުރިކަމެއްފެއްނަކައްނެތްތާނގަ ތިބުނާތެދުވެރިން އެއްކުރިފައިސާއެއްވެސްފެންނާކައްވެސްނެތް ގައުމުއޯތީއިންޑިޔާއައް ދަރާވިކިފަ ަެދަރަނިތައްއަދާކޮއްފަ ގައުމުތަރައްގީކޮއްފަ ތިރުނޑިންނަހަވާލުކުރީމަވެސްއެއުޅެނީހަދާނެގޮތެއްނޭނގިގެންމަތާހިރެއްނުން ގުއިތަފަލުގަ ދަޑިންތެޅިއްޔާ\nޑިސެމްބަރު 15, 2018 15:14\nއަޅެ އެއްދުވަހުވެސް ތިބެލަބަލަ ބްރިޖަށް ނާރާ ޔާމީނު ދެކެ އަންނަ ރުޅިން ނުކެރޭނެ ހަމަ ޔާމީން ބްރިޖްވެސް އެޅީ ހުޅުމާލެސަޅިސިޓީއެއްގެ ގޮތުގައި މިއަދު ފެންނަނީ ވެސް އެހެންވެ ޔާމީން ސަޅި ބްރިޖް އަދި މާސަޅި\nޖަޕާންގައި ފީނަން ދިޔަ ޑައިވަރަކަށް ބޮޑު ބޯވައެއް ހަމަލާ ދީފި\nތަޙްޤީޤު ކޮމެޓީން އަމާންދީ، ފަސް ދުވަހުގެ މުހުލަތެއް ފަނޑިޔާރު އަބްދުﷲ ދީދީ އަށް ދެއްވައިފި\nމާކުރަތު ކޯޓުގެ މެޖިސްޓްރޭޓް ތިން މުވައްޒަފުންނަށް ޖިންސީ ގޯނާ ކުރާތާ އަށް އަހަރު!


covid 19: raajjein jehunu dhemeehaku ragalhu vejje\nކޯވިޑް-19 : ރާއްޖެއިން ބަލިޖެހުނު ދެމީހަކު ...\nރާއްޖޭގައި ކޯވިޑް 19 ޖެހުނު މީހުންގެ ތެރެއިން2މީހަކު މުޅިން ރަނގަޅުވެފައިވާކަމަށް ހެލްތް މިނިސްޓަރ އަބްދުﷲ އަމީން ވިދާޅުވެއްޖެއެވެ.\nނޭޝަނަލް އެމަޖެންސީ އޮޕަރޭޝަން ސެންޓަރުގައި ބޭއްވި ނޫސްވެރިންގެ ބައްދަލުވުމުގައި، ވާހަކަ ދައްކަވަމުން ހެލްތް މިނިސްޓަރ އަބްދުﷲ އަމީން ވިދާޅުވީ ކޯވިޑް 19 ޖެހިގެން ރައްޖޭގައި 13 މީހަކަށް ފަރުވާދެމުންދާކަމަށެވެ. އޭގެ ތެރެއިން ފަރުވާދެވި މިހާތަނަށް2މީހަކު މުޅިން ރަނގަޅުކުރެވިފައިވާކަމަށެވެ.\nޢާންމު ދިރިއުޅުމަށް އުގަދޫ ޚައްޞާސް މިދަނޑިވަޅުގައި ހުރިހާ ރައްޔިތުން ކެތްތެރިވެ ކަމާބެހޭ ފަރާތްތަކުން އަޅާފައިވާ ފިޔަވަޅުތަކަށް ބޯލެބުމަށް ހެލްތު މިނިސްޓަރ ޢަބްދުﷲ އަމީންވަނީ އިލްތިމާސްކުރައްވާފައެވެ. އަދި މިކަމުން ރައްކާތެރިވުމަށް ސަރުކާރުން ކުރަމުންދާ އުންމީދު އެއްވެސް މިންވަރަކަށް ކުޑަނުކުރާކަމަށާ، ސަރުކާރުން މަސައްކަތް ކުރަމުންދަނީ ކަމާބެހޭ ފަރާތްތަކުގެ އިރުޝާދާއެކު މިކަމުން ރައްޔިތުން ސަލާމަތްކުރުމަށްކަމަށް މިނިސްޓަރ އަމީން ވިދާޅުވިއެވެ.\nކޯވިޑް-19 ބަލިޖެހިގެން ގެންދިޔަ ދެމީހުނަށް ފަރުވާދެއްވި ޑޮކްޓަރުން ވިދާޅުވީ މިދެމީހުން ބަލިން ރަނގަޅުވެފައިވާކަމަށް ބަލާފައިވަނީ ޑަބްލިއުއެޗްއޯއިން ބަލާމިންގަނޑުތަކާ އެއްގޮތަށް ކޯވިޑް-19ގެ ދެ ޓެސްޓްކޮށް އެދެޓެސްޓުވެސް ނެގެޓިވް ވުމުންކަމަށެވެ.\nއަދި ޑޮކްޓަރުންގެ ޓީމުން ނިންމާފައިވަނީ މީގެ ތެރެއިން 70 އަހަރުގެ މީހާ މިފެށޭ ހަފްތާގެ އާދީއްތަ ދުވަހު ދޫކޮށްލުމަށެވެ. އަދި ދެން ހުރިމީހާވެސް ރަނގަޅުކަން އިތުރަށް ކަށަވަރުކުރުމަށްފަހު މިހަފްތާގެ ތެރޭގައި ދޫކޮށްލަން ނިންމާފައިވާކަމަށް ޑޮކްޓަރުން ވިދާޅުވިއެވެ.\nކޯވިޑް-19 އަށް ރާއްޖޭން މިހާތަނަށް ޕޮސިޓިވްވެފައިވަނީ 13 މީހެއް\nއަނަންތާރަ ދިގު މޯލްޑިވްސްއިން2މީހުންނެވެ.\nރޯގާގެ އަސަރު ކިރިޔާ ހުރި މީހުންނާއި ބަލީގެ އަލާމާތްތައް ކިރިޔާ ފެންނަ މީހުންގެވެސް ސާމްޕަލް ނަގައި ޓެސްޓު ކުރުމުގެ މަސައްކަތް ދަނީ ކުރަމުންނެވެ. ކޯވިޑް-19 ރާއްޖޭގައި ފެތުރުނަ ނުދިނުމަށްޓަކައި ސަރުކާރުން ދަނީ ހަރުދަނާ ފިޔަވަޅުތަކެއް އަޅަމުންނެވެ.


Zuvaanaage fai girunee ihumaalun kamah hospital in gabooleh nukurey | Mihaaru\nޒުވާނާ ފައި ގިރުނީ އިހުމާލުން ކަމަށް ހޮސްޕިޓަލުން ގަބޫލެއް ނުކުރޭ\n17 ސެޕްޓެމްބަރ 2017 - 09:52 34 comments\nތިމަރަފުށީ އުމުރުން 25 އަހަރުގެ އަލަމް އައްބާސްގެ ފައިގައި ވޭމަންޑޫގައި ހުންނަ އަތޮޅު ހޮސްޕިޓަލުން ޕްލާސްޓަރު އެޅީ ކުޑަ ހުޅުގައި ރެނދެއް ލާފައިވާ ކަމަށް ފެނިގެންނެވެ. އެކަމަކު އޭނާގެ އާއިލާ އިން ވާހަކަ ދެއްކި މީހަކު ބުނި ގޮތުގައި ޕްލާސްޓަރު އެޅިތާ ދެ ދުވަސް ތެރޭގައި އެ ހިސާބުގަނޑު ފާރުވާން ފެށީ އެވެ.\nއާއިލާއިން ވާހަކަ ދެއްކި މީހާ ބުނިގޮތުގައި އޭޑީކޭ އަށް ގެންގޮސް ދެއްކުމުން ފައި ބުރިކޮށްލަން ޖެހިދާނެ ކަމަށް ޑޮކްޓަރުން ބުނެފައި ވެ އެވެ.\nPlaster elhi zuvaaneh ge fai giri, burikohlan jehidhaane kamuge biru ufedhijje\nއެކަމާ ގުޅޭގޮތުން ތ. އަތޮޅު ހޮސްޕިޓަލްގެ މެނޭޖަރު އަހުމަދު ޒަކީ ވިދާޅުވީ އެ ހާދިސާ އެގޮތަށް ހިނގުމަކީ ހިތާމަ ކުރައްވާ ކަމެއް ކަމަށާއި ނަމަވެސް އެކަމުގައި ހޮސްޕިޓަލުގެ އިހުމާލެއް ވާ ކަމަށް ގަބޫލް ނުކުރެވޭ ކަމަށެވެ.\n"ޕްލާސްޓަރު އެޅިފަހުން [އަލަމް] މޫދަށް އެރުނޭ ވެސް ބުނޭ. އަދި މާ ގިނައިން ހިނގި ކަމަށް ވެސް އެބަ ބުނޭ. އެކަމުގައި ހޮސްޕިޓަލުގެ އިހުމާލެއް ވާކަމަށް ގަބޫލެއް ނުކުރެވޭ،" ޒަކީ ވިދާޅުވި އެވެ.\nނަމަވެސް އާއިލާއިން އެކަން ދޮގު ކުރެއެވެ.\n"ކަކުލާ ހަމައަށް ޕްލާސްޓަރު އަޅައިފަ އޮތް މީހެއް ކިހިނެއްތޯ މޫދަށް ދާނީ. އެއީ ގަބޫލް ވެސް ކުރެވޭ ވާހަކައެއް ނޫނެއްނު،" އަލަމްގެ އާއިލާއިން ވާހަކަ ދެއްކި މީހާ ބުންޏެވެ.\nހޮސްޕިޓަލް މެނޭޖަރު ވިދާޅުވީ އެކަމާ ގުޅޭ ހުރިހާ ލިޔެކިޔުމެއް ހެލްތު މިނިސްޓްރީ އަށް މިއަދު ފޮނުވާފައިވާނެ ކަމަށެވެ. އެ މައްސަލަ އާ ގުޅިގެން މިހާތަނަށް އެއްވެސް ޑޮކްޓަރަކާ ދޭތެރޭ ފިޔަވަޅެއް އަޅާފައިނުވާ ކަމަށް ވެސް ޒަކީ ވިދާޅުވި އެވެ.\nއިތުރު ލިޔުންތައް ސިއްހަތު ހޮސްޕިޓަލް ތ. ތިމަރަފުށި ތ. ވޭމަންޑޫ ހެލްތު މިނިސްޓްރީ ތ. އަތޮޅު ރާއްޖޭގެ ރަށްތައް\n"ފައި ގިރުމުގައި ޑޮކްޓަރުގެ މައްސަލަތަކެއް އެބަ ހުރި"


Dhuvumuge kurin konmeh dhuvahaku kurun rangalhu5kasrathe\nދުވުމުގެ ކުރިން ކޮށްލަން ރަނގަޅު ފަސް ކަސްރަތެއް\nދުވަން ނުވަތަ ހިނގަން ދިއުމަކީ އަޅުގަނޑުމެންގެ ތެރޭގައި ވަރަށް އާންމު ކަމެކެވެ. ދުވުން ނުވަތަ ހިނގަން ފެށުމުގެ ކުރިން ރަނގަޅު ވާމްއަޕެއް ކޮށްލުމަކީ ވަރަށް މުހިންމު ކަމެކެވެ.\nފަހުގެ ދިރާސާތަކުން ދައްކާ ގޮތުގައި ޑައިނަމިކް ވާމްއަޕެއް ކުރުމުން ރަނގަޅު ކަސްރަތެއް ކުރުމަށް މަގުފަހިވެއެވެ. މި ދިރާސާގައި ވާމްއަޕަކަށް ފަހުގައާއި އިށީނދެގެން ހުރުމަށްފަހު ބައިވެރިންގެ ދުވުން ވަނީ ޓެސްޓު ކޮށްފައެވެ. ޑައިނެމިކް ސްޓްރެޗަކަށްފަހު ދުވާއިރު ބައިވެރިންނަށް2މިނެޓާއި 30 ސިކުންތު ގިނައިން ދުވެވޭ ކަމަށް މި ދިރާސާއިން ދައްކައެވެ.\nދިރާސާގައި ބޭނުންކޮށްފައިވާ ޓެކްނިކް\nހިޕް ފްލެކްސަރ ސްޓްރެޗް\nކޮޅަށްހުރެ ކަނާތު ކަކުލުހުޅު ލަންބައި މެޔާ ދިމާއަށް ގެންނާށެވެ. އަދި ހަމައެއާއެކު، ފޮޓޯއިން ފެންނަ ގޮތަށް ވައަތް ކުރިއަށް ގެންނާށެވެ. އަނެއް އަތާއި ފަޔަށް ބަދަލުކޮށް ތަކުރާރު ކުރަމުން ގެންދާށެވެ.\nލެގް ފްލެކްސަރ ސްޓްރެޗް\nކަނާތް އުޅަބޮށްޓާ ހަމައިން ލަންބައިލައި ކުރިއަށް ގެންނާށެވެ. ނުވަދިހަ ޑިގްރީއަށް ކަނާތް ކަކޫ ލަންބައިލާށެވެ. އަދި ކަނާތް ވައްޓައިލާފަ ވާއަތް އުޅަބޮށްޓާ ހަމައިން ލަންބައިލައި ކުރިއަށް ގެންނާށެވެ. އަދި ކުރިން ނުވަދިހަ ޑިގްރީއަށް ލަންބައިފައި ހުރި ފައި ފޮޓޯއިން ފެންނަ ގޮތަށް ސީދާ ކޮށްލާށެވެ. އަނެއްކާވެސް ދެފައި މައްޗަށް ކޮޅަށް ހުރެ ވާތު ފައިން ތަކުރާރު ކުރާށެވެ.\nލެގް އެކްސްޓެންސަރ ސްޓްރެޗް\nކަކޫ ލަންބައިފައި ފަހަތަށް ގެންނާށެވެ. ހަމައެއާއެކު ފޮޓޯގައިވާ ގޮތަށް ކަނާތް ފަހަތަށް ޖައްސައި ވައަތް ކުރިއަށް ގެންނާށެވެ. ފައި ސީދާކޮށް އަނެއް ފައިން ތަކުރާރު ކުރާށެވެ.\nޕްލާންޓަރ ފްލެކްސަރ ސްޓްރެޗް\nފޮޓޯއިން ފެންނަ ގޮތަށް އުނަގަނޑުގައި އަތްވިއްދައި ކޮޅަށްހުރެ ކަނާތުފައި ކުޑަކޮށް މައްޗަށް ނަގާށެވެ. މިގޮތަށް ހަދާއިރު ކަކޫ ސީދާކޮށް ބަހައްޓަން ހަނދާން ކުރާށެވެ. ފައިގެ އިނގިލިތައް މައްޗަށް ވާގޮތަށް ފައިނަގާ ފިޔަވަޅަށް ބާރު ކޮށްލާށެވެ. ކުރީ ފަހަރު ތަކެކޭ އެއްގޮތަށް ވާތުފައިން ތަކުރާރު ކުރާށެވެ.\nހިޕް އެކްސްޓެންސަރ ސްޓްރެޗް\nއުނަގަނޑުންމަތި ކުރިއަށް ޖައްސައި ކަނާތުފައި ކުރިއަށް ޖައްސައި ކަކުލު ހުޅުން ފައި ލަންބާލައި ދުވާއިރު އަތް ގެންދާ ގޮތަށް ވާއަތް ކުރިއަށް ގެންދާށެވެ. އަދި ކުރިން ކުރިއަށް ގެނެސްފައިހުރި ފައި ފަހަތަށް ގެންގޮސް ކަނާތް ކުރިއަށް އަދި ވައަތް ފަހަތަށް ލާށެވެ. ކުރިންހުރި ޕޮސިޝަނަށް ބަދަލުވެ މިގޮތަށް އަނެއްފައިން ތަކުރާރު ކުރާށެވެ.\nސިފައިންގެ ދުވަހާ ގުޅިގެން އައްޑޫސިޓީގައި ބާއްވާ ދުވުމުގައި ބައިވެރިވެގެން ގިނަ އިނާމްތަކެއް\nއައްޑޫސިޓީ އިންޓަރނޭޝަނަލް މެރެތަންގައި ރަޖިސްޓްރީ ކުރައްވާ\nއަލަށް ދުވަން ފަށާ މީހުން: ދުވާއިރު ނޭވާލާނީ ކިހިނެއް؟


Fihaara Akun Bodu Vakkameh, 75,000Rf. Ge Mudhaa Vagah Negi! - Vaguthu\nފިހާރައަކުން ބޮޑު ވައްކަމެއް، 75،0000ރ. ގެ މުދާ ވަގަށް ނެގި!\nބިޒް ފިހާރަ އިން ވަގަށް ނެގި ބައެއް ސާމާނު.\nމާލޭގައި ހުންނަ ބިޒް މޮބައިލް ފިހާރަ ފަޅާލައި އެތަނުން 75،000ރ. ގެ މުދާ ވަގަށް ނެގި ދެ މީހަކު ފުލުހުން ހައްޔަރުކޮށްފިއެވެ.\nފުލުހުން ބުނީ މިދިޔަ މަހުގެ 23 ވަނަ ދުވަހާއި 30 ވަނަ ދުވަހު ބިޒް މޮބައިލް ފިހާރައިން ވައްކަން ކުރި މައްސަލައެއް ފުލުހުންނަށް ހުށަހަޅާފައިވާ ކަމަށެވެ. އަދި މިހާތަނަށް 62،000ރ. ގެ ތަކެތި ހޯދައި ވެރިފަރާތާ ހަވާލުކޮށްފައިވާ އިރު، ބާކީ ވަގަށް ނެގި އެއްޗެހި ހޯދުމުގެ މަސައްކަތް ކުރަމުންދާ ކަމަށް ފުލުހުން ބުންޏެވެ.\nފުލުހުން ބުނި ގޮތުގައި މި މައްސަލައިގައި ހައްޔަރު ކުރީ 36 އަހަރުގެ މީހަކާއި 39 އަހަރުގެ މީހެކެވެ. މި މީހުން އެ ތަނުން ވައްކަންކުރި ކަމަށް އެއްބަސް ވެފައިވާ ކަމަށް ފުލުހުން ބުންޏެވެ.\nފުލުހުން ބުނީ މި ދެ މީހުންގެ ތެރެއިން 39 އަހަރުގެ ފިރިހެން މީހަކީ މޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުން ފަރުވާގެ ޕްރޮގްރާމް ފުރިހަމަ ކުރަން ދޫކޮށްލާފައިވާ މީހެއް ކަމަށާއި އެހެންވެ، މިހާރު އޭނާ ކަރެކްޝަންސްއާ ހަވާލު ކޮށްފައިވާ ކަމަށެވެ.\nބިޒް މޮބައިލް ފިހާރައިން ބަޔަކު ވައްކަން ކުރިއިރު، އެޕޯލޯ ހޯލްޑިންގްސްގެ އޮފީސް ވެސް މިދިޔަ އާދިއްތަ ދުވަހުގެ ރޭ ފަޅާލައި، 1.7 މިލިއަނަށް ވުރެ ގިނަ ރުފިޔާ ވަނީ ވަގަށް ނަގައިފައެވެ. އެ މައްސަލައިގައި އަދި މީހަކު ހައްޔަރެއް ނުކުރެއެވެ.\nބިދޭސީ މީހާގެ މަރާ ގުޅިގެން ހައްޔަރު ކުރި މީހާގެ ބަންދަށް 15 ދުވަސް


ހުޅުމާލެ ކައިރީއޮތް ދޯންޏަކުން 100 ކިލޯގެ މަސްތުވާތަކެތި އަތުލައިގެންފި | Sandhaanu\nހުޅުމާލެ ކައިރީއޮތް ދޯންޏަކުން 100 ކިލޯގެ މަސްތުވާތަކެތި އަތުލައިގެންފި\nހުޅުމާލެ ކައިރީ އޮތް ދޯންޏަކުން 100 ކިލޯގެ މަސްތުވާތަކެތި އިއްޔެ އަތުލައިގެންފި އެވެ.\nޕޮލިސް ކޮމިޝަނަރު މުހައްމަދު ހަމީދު (ސީޕީ) ކުރެއްވި ޓްވީޓެއްގައި ވިދާޅުވީ ހުޅުމާލެ ކައިރީ އޮތް ދޯންޏަކުން 100 ކިލޯގެ މަސްތުވާތަކެތި އަތުލައިގެންފައިވާކަމަށާއި އޭގެ ތެރޭގައި ހިމެނެނީ ހެރޮއިން އާއި ޕާޓީ ޑްރަގްސްގެ ތެރޭގައި އާންމުކޮށް ބޭނުންކުރާ މެތު ކަމަށެވެ.\nސީޕީ ވިދާޅުވީ މި މަސްތުވާތަކެތި އަތުލައިގަތުމަށް ހިންގި އޮޕަރޭޝަން ހިންގީ ފުލުހުންގެ ޑްރަގް އެންފޯސްމަންޓް ޑިޕާޓްމަންޓް (އީ.އީ.ޑީ) އާއި ފުލުހުންގެ ޑްރަގް އެންފޯސްމަންޓާއި އަދި މެރިން ފުލުހުން ގުޅިގެންކަމަށެވެ.\nމިއޮފަރޭޝަންއާއި ގުޅޭ އިތުރު ތަފްސީލެއް ފުލުހުން އަދި ހާމަނުކުރައްވައެވެ.\nމަސްތުވާތަކެތި އަތުލައިގަންނަ މިންވަރު މިދުވަސްކޮޅުގައި ގިނަކަން ފާހަގަކުރެވެއެވެ. އެގޮތުން މިމަހުގެ ފެށުނު ހަފްތާތެރޭ ފުލުހުން އައްޑޫސިޓީގައިހިންގި ބޮޑު އޮޕަރޭޝަނެއްގައި ވެސް ގާތްގަޑަކަށް 100 އެއްހާ ކިލޯގެ މަސްތުވާތަކެތި އަތުލައިގަނެ ގިނަ އަދަދެއްގެ ބަޔަކު ހައްޔަރުކޮށްފައި ވެއެވެ.\nސެލްފީއެއް ނަގަންޏާ މިނިސްޓަރަށް 100 ރުޕީސް: ސެލްފީން ލިބޭހާ ފައިސާއެއް ބޮޑުވަޒީރު މޯދީ ފަންޑަށް\nދުނިޔެ މުޙައްމަދު ސަޢީދު - ޖުލައި 24, 2021 0\nސެލްފީ ނަގަން އެދޭ ފަރާތްތަކަށް އެ ފުރުސަތުދޭނީ 100 ރުޕީސް ދިނުމުންކަމަށް އިންޑިއާގެ ސްޓޭޓެއްގެ ވަޒީރަކު ވިދާޅުވެއްޖެއެވެ. މަދިޔަ ޕްރަދޭޝްގައި ވެރިކަން ކުރަމުންދާ ހަރުކަށި ހިންދޫންގެ ޕާޓީ ބާރަތިޔާ ޖަންތާ ޕާޓީ (ބީޖޭޕީ) ސަރުކާރުގެ...\nފުލުހުން ސައިކަލެއް ޓޯ ކުރުމުގެ ތެރޭގައި ކުޑަކުއްޖަކަށް އަނިޔާ ވެއްޖެ\nރާއްޖެ ފާތިމަތު މުހައްދު - ޖުލައި 24, 2021 2\nނ. ވެލިދޫގައި ފުލުހުން ސައިކަލެއް ޓޯ ކުރުމުގެ ތެރޭގައި ކުޑަ ކުއްޖަކަށް އަނިޔާވެއްޖެ ކަމަށް އެކުއްޖާގެ އާއިލާ އިން ބުނެފިއެވެ. އެކުއްޖާގެ ބައްޕަ ސޯޝަލް މީޑިއާގައި ކުރި ޕޯސްޓެއްގައި ބުނީ ފުލުހުން ޓޯކުރުމުގެ ތެރޭގައި...\nމިނިމަމް ވޭޖް ކަނޑައެޅުން ބޮނޑު ނަގުލަށް\nރާއްޖެ ފަހަލަ ސަޢީދު - ޖުލައި 24, 2021 1\nރައީސް އިބްރާހީމް މުޙައްމަދު ޞާލިޙުގެ ސަރުކާރުގެ މެނިފެސްޓޯއިން ވަޒީފާއަދާ ކުރާފަރާތްތަކަށް ވަރަށް ފޮނި އުންމީދު ތަކެއް އާވެގެން ދިޔައެވެ. އެހެނަސް ވެރިކަމަށް ތިން އަހަރު ފުރެމުންދާއިރު އަދިވެސް ފެންނަނީ ކޮންމެވެސް ބަހަނާއަކުން އެންމެ...


SunOnline:3aharu thereyga 140 megavolt ge karanthu dhevije, mee bodu badhaleh: Raees\nއިސްމާއިލް ޝާކިރު 05 Jan 2022, 14:39\nރައީސް، އިބްރާހިމް މުހައްމަދު ސޯލިހު ---- ފޮޓޯ/ ރައީސް އޮފީސް\nފާއިތުވީ ތިން އަހަރު ތެރޭގައި ރާއްޖޭގެ އެކި ކަންކޮޅުތަކަށް، 140 މެގަވޮޓުގެ ކަރަންޓު ފޯރުކޮށް ދެވިއްޖެ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވިދާޅުވެއްޖެއެވެ.\nރައީސް މިހެން ވިދާޅުވީ ނ. މަގޫދޫގައި އަލަށް އިމާރާތްކުރި އިންޖީނުގެއާ އޮފީސް އިމާރާތް ހުޅުވުމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nރައީސް ވިދާޅުވީ މިހާތަނަށް އައިއިރު 133 ރަށަކަށް އިންޖީނު ފޯރުކޮށްދީފައިވާ ކަމަށާއި އޭގެ އިތުރުން ރާއްޖޭގެ އެކި ރަށްރަށުގައި ޖުމުލަ 213 އިންޖީނު ބަހައްޓައި ދީފައިވާ ކަމަށެވެ.\n"ފެނަކައިން މިހާތަނަށް ކުރި މަސައްކަތުގައި ތިރީސް ރަށެއްގައި އިންޖީނުގެ ވަނީ ނިމިފަ. މިހާރުވެސް އެއްތިރީސް ރަށެއްގަ އަމަލީ މަސައްކަތް ކުރިއަށް އެބަދޭ. ޖުމްލަ ހަތްދިޔަ އައު އިންޖީނުގެ އެޅުމުގެ ޕްރޮޖެކްޓް އަދި ސާދަ ރަށެއްގައި އައު އިންޖީނުގެ އެޅުމުގެ ޕްރޮޖެކްޓްގެ ޕްލޭން ކުރިއަށް އެބަގެންދޭ،" ރައީސް ވިދާޅުވިއެވެ.\nރައީސް ވިދާޅުވީ ކޮންމެ އަހަރެއްގެ ވެސް ރޯދަ މަހަކީ ކަރަންޓު ބޭނުންކުރާ މިންވަރު އިތުވާ އަހަރެއް ކަމަށެވެ. އަދި ވިދާޅުވީ ކަރަންޓު ބޭނުންކުރާ ނިސްބަތް މަތި ވުމުގެ ސަބަބުން އިންޖީނުތައް ނިވިގެން ބަދަލު ކުރަންޖެހޭ ކަމަށާއި ނަމަވެސް ވޭތުވެދިޔަ އަހަރު އެފަދަ ޝަކުވާއެއް ލިބިފައި ނެތް ކަމަށެވެ.\nރައީސުލްޖުމްހޫރިއްޔާ ނ. މަގޫދުއަށް ޒިޔާރަތްކުރެއްވުން --\nރައީސް ސޯލިހް ވިދާޅުވީ މި ސަރުކާރު ވެރިކަމަށް އައީ ރާއްޖެ ތަރައްގީ ކުރާނީ ލާމަރުކަޒީ ނިޒާމުން ކަމަށް ބުނެކަމަށެވެ.\nއެމަނިކުފާން ވިދާޅުވީ ރާއްޖެ އުފެދިފައި މި އޮތް ގޮތުންނާއި ރާއްޖެއަށް ލިބިފައިހުރި ގުދުރަތީ ވަސީލަތްތަކުގެ ބޭނުން އެންމެ ރަނގަޅު ގޮތުގައި ރައްޔިތުންނަށް ފޯރުކޮށްދެވޭނީ ލާމަރުކަޒީ ނިޒާމަކުން ރާއްޖެ ތަރައްގީ ކޮށްގެން ކަމުގައި ދެކެވަޑައިގަންވާ ކަމަށެވެ.\nއެމަނިކުފާން ވިދާޅުވީ ގައުމެއްގައި ވެރިކަމެއް ކުރަމުން އަންނައިރު ރައްޔިތުންނަށް ބޭނުންވާނޭ އެންމެ އަސާސީ ހިދުމަތްތައް ކަމުގައިވާ ފެނާއި ނަރުދަމާގެ ނިޒާމު ގާއިމު ކޮށްދިނުމަކީ އެ ވެރިއަކަށް ލާޒިމު ވާނޭ ކަންކަން ކަމަށެވެ.\nރައީސް ވިދާޅުވީ ވެރިކަމާ ހަވާލުވިއިރު އޭގެން ބޮޑުބައެއް އަދި ވެސް ވަނީ ނުފުދި ކަމަށެވެ. އެގޮތުން ރާއްޖޭގައި ފެނާއި ނަރުދަމާގެ ގާއިމުކޮށްދީފައިވާ ރަށްރަށުގެ ނިސްބަތް ވިހި ޕަސެންޓްށް ވެސް ނާރާ ކަމަށް ވިދާޅުވިއެވެ.\nރައީސް ވިދާޅުވީ މަގޫދޫ ބަނދަރު އިތުރަށް ބޮޑުކޮށް އިތުރަށް ތަރައްގީ ކުރުމުގެ މަސައްކަތް މިވަގުތު އޮތީ ޓެންޑާ މަރުހަލާގައި ކަމަށާއި އެހެންކަމުން ކުރިއަށް އޮތް ދެތިން މަހެއް ތެރޭގައި އެކަން ނިމި އަމަލީ މަސައްކަތް ފަށާނެ ކަމަށެވެ.\n"ނިމިދިޔަ އަހަރުގެ ޑިސެމްބަރު ނިމުނުއިރު މިހާރު ރާއްޖޭގެ އެއްވެސް ރަށެއް ނޯންނާނެ އެ މަސައްކަތް ކުރުމަށް ޓަކައި ބަޔަކާ ހަވާލު ނުކުރާ. އަޅުގަނޑުގެ އަމާޒަކީ ބާކީ އޮތް ދެ އަހަރު ނިމޭއިރު ރާއްޖޭގެ ހުރިހާ ރަށެއްގަ ފެނާއި ނަރުދަމާ ނިޒާމު ގާއިމުކޮށް ނިންމުން،" ރައީސް ވިދާޅުވިއެވެ.\nރައީސް ވިދާޅުވީ މީހުން ދިރިއުޅޭ ހިސާބުގައި މަގޫދޫ އިންޖީނުގެ ހުރުމުގެ ސަބަބުން އެކަމުގެ ދަތިކަން ރައްޔިތުން ތަހައްމަލު ކުރަމުން ޖެހުނު ކަމަށެވެ. އޭގެ އިތުރުން ރަށަށް ބޭނުންވާ ވަރަށް ކަރަންޓު ނުލިބުމުގެ ދަތިކަން ވެސް އޮތް ކަމަށް ވިދާޅުވިއެވެ.\nތިން އަހަރު ތެރޭގައި 140 މެގަވޯޓުގެ ކަރަންޓު ދީފި\nމަގޫދޫގައި އެއާޕޯޓެއް އެޅުމަށް ރައީސް އަރިހުގައި އެދިއްޖެ


2020 gai Bollywood ge gellun kihaa vareh vaane?\n2020 ގައި ބޮލިވުޑުގެ ގެއްލުން ކިހާ ވަރެއް ވާނެ؟\nއަކްޝޭ، ޖޯން، ސަލްމާންގެ ފިލްމުތައް ތައްޔާރުކޮށް މިއަހަރު ރިލީޒް ނުކުރެވުނު\nމި އަހަރުގެ ފެށުން ބޮލީވުޑަށް ދިޔައީ ވަރަށް ރަނގަޅަށެވެ. އަހަރު ފެށުނުތަނާ ރިލީޒްކުރި އަޖޭ ދޭވްގަން އާއި ސައިފް އަލީ ޚާންގެ "ތާނާޖީ: ދި އަންސަންގް ވޮރިއާ" އަށް ބޮކްސް އޮފީހުގައި ލިބުނު ބޮޑު ކާމިޔާބުގެ ސަބަބުންނެވެ. މި ފިލްމުވަނީ އެތައް ރެކޯޑެއް މުގުރައި ބްލޮކްބަސްޓާއެއްގެ ދަރަޖަ ހޯދާފަ އެވެ. އަހަރުގެ ފެށުން މިހާ ރަނގަޅުވީމާ ކުރިޔަށް އޮތް ދުވަސްތައް ވަރަށް ރަނގަޅުވާނެކަމަށް ގިނަ ބަޔަކު އުންމީދު ކުރި އެވެ.\nސަބަބަކީ ކުރިޔަށް ރިލީޒްކުރަން ހުރީ ވެސް އުންމީދީ ފިލްމުތަކަކަށް ވާތީ އެވެ. އޭގެ ތެރޭގައި އަކްޝޭ ކުމާރުގެ "ސޫރިޔަވަންޝީ"، ރަންވީރު ސިންގްގެ "83"، ވަރުން ދަވަންގެ "ކޫލީ ނަންބަރު 1"، އަކްޝޭ ކުމާރުގެ "ލަކްޝްމީ"، ސަލްމާން ޚާންގެ "ރާދޭ: ޔުއަ މޯސްޓް ވޯންޓަޑް ބާއީ"، ރަންބީރު ކަޕޫރާއި އާލިއާ ބަޓްގެ "ބްރަހްމަޝްތުރަ" އަދި އާމިރު ޚާންގެ "ލާލް ސިންގް ޗައްޑާ" އާއި މި ނޫން ވެސް އެންމެ މަތީ ހަރުފަތުގައި މިހާރު ތިބި ބަތަލުންގެ ބޮޑު ބަޖެޓް ފިލްމުތައް ހިމެނެ އެވެ.\nނަމަވެސް ޓައިގާ ޝްރޮފްގެ "ބާޣީ 3" ރިލީޒްކުރިތާ މަދު ދުވަސްތަކެއްގެ ތެރޭގައި ތިއޭޓަރުތައް ބަންދުކުރަން ޖެހުނެވެ. އެ ފިލްމަކީ ވެސް ބޮޑު ކާމިޔާބެއް ބޮކްސް އޮފީހުގައި ހޯދާނެ ފިލްމެއް ކަމަށް ގަބޫލުކުރެވުނަސް ދެ ވަނަ ހަފުތާއަށް ނުފެށެނީސް ފިލްމު ދެއްކުން ހުއްޓާލަން ޖެހުމުން އެ ފިލްމަށް ވެސް ގެއްލުން ވިއެވެ. ކުރިން ލަފާ ކޮށްފައިވަނީ 200 ކްރޯޑު ވިޔަފާރި މިފިލްމަށް ކުރެވޭނެ ކަމަށެވެ. ނަމަވެސް އެންމެ 95 ކްރޯޑު ލިބުނުތަނާ ފިލްމު ދެއްކުން ވަނީ ހުއްޓާލާފަ އެވެ. މިއީ ހަމައެކަނި މި ފިލްމަށް ލިބުނު ގެއްލުމެވެ.\nމާޗް މެދެއްހާ ހިސާބުން ފެށިގެން އޮކްޓޯބަރުގެ މެދަކާ ހަމަޔަށް އިންޑިޔާގެ ހުރިހާ ސިނަމާތަކެއް ހުރީ ބަންދުކޮށްފަ އެވެ. ފިލްމުތަކުގެ ޝޫޓިންގްތައް ވެސް އޮތީ ހުއްޓިފަ އެވެ. ހިންދީ ފިލްމު ބެލުމަށް ލޯބިކުރާ މީހުން އޭގެ ފަހުން ފިލްމުތައް ބެލީ އޯޓީޓި ޕްލެޓްފޯމްގަ އެވެ.\nއަލުން ސިނަމާތައް ހުޅުވި ފަހުން މިހާތަނަށް ރިލިޒްކޮށްފައިވަނީ މަދު ފިލްމެކެވެ. ދިލްޖީތު ދޮސާންޖްގެ "ސޫރަޖް ޕޭ މަންގަލް ބާރީ" އާއި ކިއާރާ އަދުވާނީގެ "އިންދޫ ކީ ޖަވާނީ" އަދި ރިޗާ ޗައްޑާގެ "ޝަކީލާ" އެވެ. ނަމަވެސް ތިން ފިލްމަށް ވެސް ބޮކްސް އޮފީހުގައި ކުރިމަތިލާން ޖެހުނީ ބޮޑު ނާކާމިޔާބީ އަކާ އެވެ.\nއަމީތާބު ބައްޗަން އާއި އަޔުޝްމާން ކުރާނާގެ "ގުލާބޯ ސިޓާބޯ"، އަކްޝޭ ކުމާރުގެ "ލަކްޝްމީ" އަދި ވަރުން ދަވަންގެ "ކޫލީ ނަންބަރު1" އޮންލައިންކޮށް ރިލީޒްކޮށް ގިނަ ބަޔަކު ހައިރާން ކޮށްލި އެވެ.\nގަބޫލުކުރަން ޖެހޭ ހަގީގަތަކީ ސިނަމާތަކުގައި ރިލިޒްކުރި ފިލްމުތަކަށް ވުރެ އޮންލައިންކޮށް ރިލީޒްކުރި ފިލްމުތައް މާ ރަނގަޅަށް ހިނގި ކަމެވެ. އެހެންވެ އަލުން ކުރިން ދިޔަ ގޮތަށް މީހުން ސިނަމާތަކަށް ފިލްމު ބަލަން ނުގޮއްސާނެކަމުގެ ކަންބޮޑުވުން ވެސް ފިލްމު އިންޑަސްޓްރީގައި މިހާރު އެބައޮތެވެ.\nގޭގައި ހަމަޖެހިލައިގެން ރައްކާތެރިކަމާއެކު ފިލްމުތައް ބެލެން އޮއްވާ ކަމާ ކަންފަށާ ސިނަމާތަކަށް ގޮސް މީހުންނާ މަސްހުނިވެގެން އުޅެން ގިނަ ބަޔަކު ދެން ބޭނުން ވެދާނެތޯ މިހާރު ވަނީ ސުވާލު އުފެދިފަ އެވެ.\nމި ސުވާލުގެ ޖަވާބު ނޭނގުމުގެ އިތުރުން މިއަހަރު ތެރޭގައި ފިލްމު އިންޑަސްޓްރީއަށް ލިބުނު ގެއްލުން ވެސް މިއީ އެ އިންޑަސްޓްރީގެ މީހުން އިންތިހާއަށް ކަންބޮޑުވެފައިވާ ކަމެކެވެ.\nކޮއިމޮއި އޮންލައިން ނޫހުގައިވާ ރިޕޯޓެއް ބުނާ ގޮތުގައި 2020 ގައި ހިންދީ ފިލްމު އިންޑަސްޓްރީއަށް ލިބުނު ގެއްލުން 3500 ކްރޯޑަށް އަރަ އެވެ. މިދިޔަ އަހަރު ބޮލީވުޑް ބޮކްސް އޮފީހުން 4400 ކްރޯޑު ރުޕީސްގެ ވިޔަފާރިވީ ކަމަށް ރެކޯޑްތަކުން ދައްކަ އެވެ. އެއީ "ވޯ"، ފަދަ ބްލޮކްބަސްޓާ ފިލްމުތައް ރިލީޒްކޮށްފައި ވާތީ އެވެ.\nމިއަހަރުގެ ފުރަތަމަ ދެ މަހާ ބައިގައި ބޮކްސް އޮފީހަށް ކުރެވިފައި ވަނީ 780 ކްރޯޑު ރުޕީސްގެ ވިޔަފާރި އެވެ. އޭގެ ތެރޭގައި "ތާނާޖީ: ދި އަންސަންގް ވޮރިއާ"ގެ 280 ކްރޯޑު ވިޔަފާރި ހިމެނެ އެވެ. އަދި "ބާޣީ 3" އާއި "މަލަންގް" ގެ ކާމިޔާބު ވެސް ހިމެނެ އެވެ.\nމިހާރު ބޮލީވުޑްގެ މަސައްކަތް އަނެއްކާ ފެށި ސިނަމާތައް ހުޅުވައިފި އެވެ. އާ އަހަރާއެކު އަކްޝޭގެ "ސޫރިޔަވަންޝީ"، ރަންވީރުގެ "83"، ސަލްމާންގެ "ރާދޭ" ފަދަ ފިލްމުތައް ރިލީޒްކުރަން ތައްޔާރުގައި ވެއެވެ. މިހާރު އުފެދޭ ސުވާލަކީ މި ފިލްމުތައް ރަނގަޅަށް ހިނގައި އަނެއްކާވެސް ފިލްމު އިންޑަސްޓްރީއަށް ކޮޅަށް ތެދުވެ ހިންދެމި ލެވިދާނެ ހެއްޔެވެ؟\nސަލްމާން ހާން އަކެޝޭ ކްމާރު\nގިނަ އެކްޓަރުން މިމަހު އާ ފިލްމުތަކުގެ ޝޫޓިން ފަށަނީ


SunOnline: UV in fahuvaguthu SUS athun point eh hoadhaifi\nޢަބްދުﷲ އައިމަން 17 Jan 2021, 00:16\nޔޫވީއާއި ސަސް ބައްދަލު ކުރި މެޗުގެ ތެރެއިން: އެ މެޗު ނިމުނީ 1-1 ގެ ނަތީޖާއަކުން އެއްވަެރުވެގެން --- ފޮޓޯ//އެފްއޭއެމް\nދިރާގު ދިވެހި ޕްރިމިއާ ލީގުގެ ހަވަނަ މެޗު ވީކްގެ ފަހު މެޗުގައި މިރޭ ސުޕަ ޔުނައިޓެޑާއި ޔުނައިޓެޑް ވިކްޓަރީ ބައްދަލު ކުރި މެޗު އެއްވަރުވެގެން ނިމިއްޖެ އެވެ.\nމިރޭ ކުޅުނު މެޗު 1-1 ގެ ނަތީޖާއަކުން ނިމުނު އިރު، ޔޫވީގެ ކޯޗު މުހައްމަދު އާދަމް ވަނީ މެޗަށްފަހު ޓީމުގެ ކޯޗުކަމުން އިސްތިއުފާ ދީފަ އެވެ. މިރޭގެ ޕޮއިންޓާ އެކު ޔޫވީއަށް ކުޅުނު ހަ މެޗުން މިހާތަނަށް ލިބިފައި ވަނީ ތިން ޕޮއިންޓް އެވެ. އެއީ ތިން ބައްޔާއި ތިން އެއްވަރު ވެގެން އެ ޓީމަށް ލިބުނު ތިން ޕޮއިންޓެވެ.\nމިރޭގެ މެޗަށްފަހު ވާހަކަ ދައްކަމުން ޔޫވީގެ ކޯޗު މުހައްމަދު އާދަމް ބުނީ، މެޗުގައި ޔޫވީއިން ދެއްކީ ރަނގަޅު ކުޅުމެއް ކަމަށާއި، ހަމައެކަނި ނުނެރެވުނީ ނަތީޖާ ކަމަށެވެ. އަދި މޮޅަށް ކުޅެ ނިންމާލަން ލިބުނު ފުރުސަތުތަކުގައި ބޭނުން ނުކުރެވުނީ ކަމަށާއި، ކޯޗަށް ކުޅުންތެރިންގެ ފަރާތުން އެކަށީގެންވ އެއްބާރުލުމެއް ނުލިބޭކަން އޭނާ ވަނީ ފާހަގަ ކޮށްފަ އެވެ.\nއަނެއްކޮޅުން މިރޭގެ ނަތީޖާއާ އެކު ސަސް ވަނީ ފަސްވަނައަށް އަރައިފަ އެވެ. ހަ މެޗުން ހަތް ޕޮއިންޓް ހޯދައިގެން ސަސް ފަސްވަނައިގައި އޮތް އިރު، އެ ޓީމުގެ ކުރީގައި އަށް ޕޮއިންޓާ އެކު އޮތީ ގްރީންސްޓްރީޓްސް އެވެ. ތިންވަނައިގައި ދަ ގްރާންޑޭ ނުވަ ޕޮއިންޓާ އެކު އޮތް އިރު ދެވަނައިގައި އޮތް ވެލެންސިއާއަށް ލިބިފައިވަނީ 11 ޕޮއިންޓް އެވެ. މާޒިޔާ އެއްވަނައިގައި އޮތީ 14 ޕޮއިންޓް ހޯދައިގެންނެވެ.\nމިރޭގެ މެޗުގައި ދެ ޓީމުގެ ފަރާތުން ވެސް އާދައިގެ ކުޅުމެއް ފެނުނު އިރު މެޗުގައި ފުރަތަމައިން ގޯލު ޖަހައި ލީޑު ނެގީ ސަސްއިންނެވެ. އެ ގޯލަކީ އެ ޓީމުގެ ބިދޭސީ ކުޅުންތެރިޔާ އެއިސުކޭ މޮރީ ޖަހައިދިން ގޯލެކެވެ.\nސަސްއަށް މެޗުގެ ނަތީޖާ މެޗު ނިމެންދަނިކޮށް ހަމަހަމަ ކޮށްދިނީ ލިބުނު ޕެނަލްޓީއަކުން އިސްމާއިލް އީސާ (މެސީ) އެވެ.\nމެޗަށްފަހު ވާހަކަ ދައްކަމުން ސަސްގެ ކޯޗު އަހުމަދު ނާޝިދު (ނާދު) ބުނީ މެޗުގައި ސަސްއިން ދެއްކި ކުޅުން ރަނގަޅު ކަމަށެވެ. އެހެން ނަމަވެސް މެޗުގެ ފަހު ވަގުތު އިދިކޮޅަށް ޕެނަލްޓީއެއް ލިބުމުން ހިތްހަމަ ނުޖެހޭ ކަމަށާއި، ޕްރެޝަރު އޮތް ކަން ގަބޫލު ކުރާ ކަމަށެވެ. އެހެން ނަމަވެސް ކޯޗުކަމުން އިސްތިއުފާ ނުދޭނެ ކަމަށާއި، ޓީމުން ބޭނުންވާ ނަމަ ކޯޗުކަމުން ވަކި ކުރަންވީ ކަމަށް ނާދު ބުންޏެވެ.


ADKge aa imaaraai hulhuvai rasmeekoh khidhumai dheyn fashaifi\nއޭޑީކޭގެ އައު އިމާރާތް ހުޅުވައި ރަސްމީކޮށް ހިދުމަތް ދޭން ފަށައިފި\n11 މަސް, 1 ހަފްތާ,2ދުވަސް, 17 ގަޑި, 34 މިނެޓް, 41 ސިކުންތު ކުރިން 2030އަނާ އަހްމަދު\nމި ސަރަޙައްދުގައި ފާހަގަކޮށްލެވޭ ފެންވަރުގެ ވޯޑުތަކަކާއެކު އޭޑީކޭގޭ އާ އިމާރާތް ރަސްމީކޮށް ހުޅުވައި ހިދުމަތް ދޭން ފަށައިފިއެވެ.\nރާއްޖޭގައި މިވަގުތު ހިންގާ އެންމެ ބޮޑު އަމިއްލަ ހޮސްޕިޓަލް އޭޑީކޭގައި ސިއްހީ ޚިދުމަތް ހޯދަން އަންނަ ފަރާތްތަކަށް ފެންވަރު ރަނގަޅު ފަސޭހަ ޚިދުމަތްތަކެއް ދިނުމަށް އެހޮސްޕިޓަލުން އަބަދުވެސް ދަނީ މަސައްކަތް ކުރަމުންނެވެ. އެގޮތުން އެ ހޮސްޕިޓަލްގައި އަލަށް އިމާރާތްކުރެވުނު އަށް ފަންގިފިލާގެ އިމާރަތަކީ މިސަރަޙައްދުގައި ސިއްޚީ ޚިދުމަތްދޭ ފެންވަރު ރަނގަޅު ހޮސްޕޮޓަލެކޭ އެއް ފެންވަރަށް ހަދާފައިވާ އިމާރާތެކެވެ. މިއަދު މިވަނީ އެ އިމާރާތުގެ ތެރެއިން ތިން ފަންގިފިލާގެ މަސައްކަތް ނިންމާ ޚިދުމަތްދޭން ފަށާފައެވެ. އަށް ފަންގިފިލާއަށް ނަގާފައިވާ މި އިމާރާތުން ޚިދުމަތް ދޭން ފަށާފައިވަނީ ހަތްވަނަ ފަންގިފިލާއާއި ހަވަނަ ފަންގިފިލާގެ އިތުރުން ދެވަނަ ފަންގިފިލާގައެވެ.\nއޭޑީކޭއަށް 27 އަހަރު ޚިދުމަތް ކޮށްދެއްވި ޑރ. އާރު ސޭޖީ ޕާންޑިއަންއަށް ނިސްބަތްކޮށް ހެދި މި އިމާރާތް ހާއްސަ ކޮށްފައިވަނީ އެޑްމިޓްކޮށްގެން ފަރުވާދޭ މީހުންނަށެވެ. އޭޑީކޭގެ މެނޭޖިން ޑިރެކްޓަރ އަހުމަދު އަފްއާލް ވިދާޅުވީ އެ ހޮސްޕިޓަލަށް މިހާރު ކުރިމަތިވެފައިވާ އެންމެ ބޮޑު އެއް ގޮންޖެހުމަކީ އެޑްމިޓްކޮށްގެން ބަލިމީހުންނަށް ފަރުވާ ދިނުންކަމަށެވެ. އެހެންކަމުން އަލަށް ހުޅުވި ޕާޑިއަން ވިންގުގެ އަށް ފަންގިފިލާގެ ތެރެއިން ހަ ފަންގި ފިލާއެއް ވޯޑްތަކަށް ޚާއްސަ ކޮށްފައިވާ ކަމަށް ވިދާޅުވިއެވެ. އަދި މި އިމާރާތް އެއްކޮށް ނިމޭއިރު 60 އެނދު އިތުރުވެގެން ދާނެ ކަމަށް އޭނާ ވިދާޅުވިއެވެ. މި އިމާރާތުގެ ތިން ފަންގި ފިލާއިން މިހާރު ޚިދުމަތްދޭން ފަށާފައިވާއިރު، ހަތްވަނަ ފަންގިފިލާއާއި ހަވަނަ ފަންގިފިލާ ޚާއްސަ ކޮށްފައިވަނީ ވޯޑަށެވެ. އަދި ދެވަނަ ފަންގިފިލާ ޚާއްސަ ކޮށްފައިވަނީ ހެލްތް ސްކްރީނިންގގެ ހިދުމަތްތަކަށް ކަމަށްވެސް އައްފާލް ވިދާޅުވިއެވެ.\nއަފްއާލް ވިދާޅުވީ މި އިމާރާތުން އެންމެ ފާހަގަކޮށްލެވޭ އެއް ކަމަކީ ޒަމާނީ ފެންވަރަށް ޤާއިމް ކޮށްފައިވާ ވޯޑުތައް ކަމަށެވެ. އެގޮތުން ކުރިން ހުންނަ ގޮތަށް ދެ އެނދު ވަކިކުރުމަށް ފޮތިގަނޑެއް ދެމުމުގެ ބަދަލުގައި ވަކިވަކި ކޮޓަރިތަކުގައި އެނދު ބަހައްޓާ، ކޮޓަރީގައި ބަލި މީހާ މޮނިޓަރ ކުރެވޭނެ އިންތިޒާމްތައް ވަނީ ޤާއިމް ކޮށްފައެވެ.\nއެޑީކޭގެ އާ އިމާރާތް ހުޅުވުމަށް ބޭއްވި ރަސްމިއްޔާތުގައި ވާހަކަ ދައްކަވަމުން އޭޑިކޭގެ ޗެއަރމަން އަހުމަދު ނާޝިދު ވިދާޅުވީ ޕާޑިއަން އިމާރަތުގެ ބައެއް މިއަދު ހުޅުވާފައިވާއިރު، ނުނިމިހުރި ބައިތައް ވަރަށް އަވަސް މުސްތަޤުބަލެއްގައި ހުޅުވައި ޚިދުމަތްދޭން ފެށޭވަރުވާނެކަމަށެވެ. އިމާރާތުގެ ފުރިހަމަކަން ފާހަގަކޮށް ނާޝިދު ވިދާޅުވީ މި އިމާރާތަކީ ވަކި މިންގަނޑުތަކަކަށް ބެލުމަށްފަހު އިމާރާތްކުރެވުނު އިމާރާތެއް ކަމަށެވެ.\nއާ އިމާރާތް ހުޅުވުނު އިރު މި އިމާރާތުގައި ފުޑް ކޯނަރ އެއްވެސް ވަރަށް އަވަހަށް ހުޅުވިގެންދާނެކަމަށް އޭޑީކޭ ހޮސްޕިޓަލުން ބުނެއެވެ. އޭޑީކޭ ހޮސްޕިޓަލަކީ ކޮންމެ ދުވަހަކުވެސް އެތައް ހާސް މީހުންނެއް ފަރުވާ ހޯދަމުންދާ ހޮސްޕިޓަލެކެވެ.


Raees Yameen furun manaa koh, court amureh nerefi | Jazeera\tރައީސް ޔާމީން ފުރުން މަނާކޮށް، ކޯޓު އަމުރެއް ނެރެފި - Jazeera\nއުމްނާ އިސްމާޢިލް November 30, 2021 147 views0\nމިއަދު ސުޕްރީމް ކޯޓުގެ ހުކުމާއި އެކު މިނިވަންވެވަޑައިގަތް ކުރީގެ ރައީސް އަބްދުﷲ ޔާމީން ރާއްޖޭން ބޭރަށް ފުރުން މަނާކުރުމުގެ އަމުރެއް ކްރިމިނަލް ކޯޓުން ނެރެފިއެވެ.\nފުލުހުން މައުލޫމާތު ދޭ ގޮތުގައި އެ ޚިދުމަތުން އެދުނީ ޝަރީއަތުގައި ހުރި މައްސަލަތަކަކާއި ގުޅިގެން އެމަނިކުފާނު ރާއްޖެއިން ބޭރަށް ފުރުން މަނާކުރުމުގެ އަމުރެއް ނެރެދިނުމަށް ކަމަށެވެ. އަދި މިކަމާއި ގުޅިގެން7ދުވަހުގެ އަމުރެއް ނެރެފައިވާ ކަމަށެވެ.\nސުޕްރީމް ކޯޓުން ބާތިލު ކުރި މައްސަލައިގެ އިތުރުން، ރައީސް ޔާމީންގެ މައްޗަށް ވަނީ ރ. ފުއްގިރިއަދި ވ. އާރަށު މައްސަލާގައި މަނީ ލޯންޑަރިންގެ ދެ ދައުވާ އެއް، އުފުލާފައެވެ.


Batshuayi Ah Libunu Landu FIFA 19 Game ah? - Vaguthu\nބަޓްޝުއާއީ އަށް ލިބުނު ލަނޑު ފީފާ ގޭމަށް؟\nމިފަހަރުގެ ވޯލްޑް ކަޕް ވެގެން ގޮސްފައި މިވަނީ ހެއްވާ މަޖާ ކަންތައްތައް ވެސް ހިނގާ، މުނިފޫހި ފިލާ ފަދަ ވޯލްޑް ކަޕަކަށެވެ. އެގޮތުން ގްރޫޕް ސްޓޭޖުގެ ފަހު މެޗުގައި ބެލްޖިއަމް އާއި އިންގްލެންްޑް ކުޅުނު މެޗުގައި ވެސް މިފަދަ ކަމެއް ވަނީ ހިގާފައެވެ.\nރޭގެ މެޗު 1-0 ގެ ނަތީޖާއަކުން ކާމިޔާބުކޮށްފައި ވަނީ ބެލްޖިއަމްއެވެ. ދެ ޓީމު ވެސް ބެންޗު ޓީމާއެކު ނުކުތް މި މެޗުގެ ހަމައެކަނި ގޯލު ޖަހާފައި ވަނީ ކުރިން އިނގިރޭސި ގަދަ ބާރު މެންޗެސްޓާ ޔުނައިޓެޑަށް ކުޅުނު އަދްނާން ޔަނޫޒައި އެވެ. ޔަނޫޒައިގެ ގޯލު ހިތްގައިމު ނަމަވެސް އެންމެގެ ސަމާލުކަން ހުއްޓިފައި ވަނީ ގޯލަށް ފަހު ހިނގައި ދިޔަ ކަމަކަށެވެ.\nގޯލު ޖެހުމަށް ފަހު ބެލްޖިއަމްގެ ކުޅުންތެރިން އުފާފާޅު ކުރަމުން ދުވި އިރުު އެ ޓީމުގެ ފޯވަޑް މިޗީ ބަޓްޝުއާއީ އުފާ ފާޅު ކުރަން އުޅުނީ ދެވަނަ ފަހަރަށް ބޯޅަ ގޯލުގެ ތެރެއަށް ފޮނުވާލުމަށް ފަހުއެވެ. އޭނާ ބޯޅައިގައި ޖެހީ ދާގަނޑުގެ ތެރެއަށް ފޮނުވާލުމަށް ނަމަވެސް ބޯޅަ ވަނީ ގޯލުގެ ދަނޑީގައި ޖެހި އޭނާގެ މޫނުމަތީގައި ބާރަށް ޖެހިފައެވެ.\nމި މަންޒަރު ދުނިޔޭގެ އެކި ކަންކޮޅުތަކުގައި މެޗު ބަލަން ތިބި އެތައް ބަޔަކަށް ފެނުނު އިރު އެކަން ވެގެން ދިޔައީ ހެއްވާ މަޖާ ކަމަކަށެވެ. ބަޓްޝުއާއީގެ "ސެލެބްރޭޝަން" ވަގުތުން މީސް މީޑިއާގައި ވައިރަން ވާން ފެށިއެވެ.\nމިހާރު ފުޓުބޯޅައަށް ސަޕޯޓު ކުރާ އެތައް ބަޔަކު މީސް މީޑިއާގައި ގޮވާލަމުން ދަނީ ބަޓްޝުއާއީގެ "ސެލެބްރޭޝަން" ފީފާ 19 ގޭމަށް ގެނައުމަށެވެ. ސެޕްޓޭމްބަރު މަހުގެ ތެރޭގައި ނެރޭ ފީފާ 19 ގޭމުގައި އެ ސެލެބްރޭޝަން ހިިމަނަން އީއޭ ސްޕޯޓްސް އިން ނިންމާނެ ކަމަށް ގިނަ ބަޔަކު ދެކެއެެވެ.\nރޭގެ މެޗަށް ފަހު ބެލްޖިއަމް ދެވަނަ ބުރަށް ކޮލިފައި ވެފައިވާއިރު ދެވަނަ ބުރުގައި އެ ޓީމު ނުކުންނަން ޖެހޭނީ ޖަޕާނާއި ދެކޮޅަށެވެ.\nލޯނެއްގެ ދަށުން ބަޓްޝުއާއީ ވެލެންސިޔާ އަށް


Luthfee Raajje genaumah Umar Naseer huras elhuvvi kamuge thuhumathu!\nއަބްދުﷲ ލުތުފީ ހައްޔަރުކޮށްފައި-- ފޮޓޯ: ޓްވިޓާ\n30 ޖޫން 2019 1 ކޮމެންޓް\nލުތުފީ ރާއްޖެ ގެނައުމަށް އުމަރު ނަސީރު ހުރަސްއެޅުއްވި ކަމުގެ ތުހުމަތު!\nރާއްޖެ އަށް ދިން އުދުވާނީ ހަމަލާގެ ފަހަތުގައިވާ އަބްދުﷲ ލުތުފީ ރާއްޖެ ގެނައުމަށް ކުރީގެ ހޯމް މިނިސްޓަރު އުމަރު ނަސީރު ހުރަސްއެޅުއްވި ކަމުގެ ތުހުމަތު ފެންމަތިވެއްޖެ އެވެ.\nޔޫތު މިނިސްޓަރު އަހްމަދު މަހްލޫފު މިއަދު ކުރެއްވި ޓްވީޓެއްގައި ވިދާޅުވީ ކުރީގެ ރައީސް އަބްދުﷲ ޔާމީނުގެ ސަރުކާރަށް ލުތުފީ ހައްޔަރު ކުރަން ފުރުސަތު ލިބުނުކަން އެނގެން އެބަ އޮތް ކަމަށެވެ.\n"ހައްޔަރު ކުރުމުގެ ހުއްދައަށް އެދުމުން އޭރުގެ ހޯމް މިނިސްޓަރު އުމަރު ނަސީރު ވިދާޅުވީ އޭނާ މަރުވަންދެން ލަންކާގައި ބަހައްޓަން،" މަހްލޫފުގެ ޓްވީޓުގައި ވިދާޅުވެފައި ވެއެވެ.\nމަހްލޫފު އިތުރަށް ވިދާޅުވެފައި ވަނީ ކުރީގެ ސަރުކާރުގެ ފަސް އަހަރު ނިމުނުއިރުވެސް ނުގެނެވުނު ލުތުފީ މި ސަރުކާރުން ރާއްޖެ ގެންނާނެ ކަމަށެވެ.\nRYameen ge sarukaarah Luthufee hayyaru kuran furusathu libunukan egen ebaoiy.Hayyarukurumuge huhdha ah edhumun eyruge Home Minister @UmarNaseerMV vidhaalhuvee eynaa maruvandhen lanka ga bahattan.5aharu nimunuiruves nugenevunu Luthufee misarukaarun Iraadhakureviyya gennaanan.— Ahmed Mahloof (@AhmedMahloof) June 30, 2019\nއުމަރު ވަނީ މަހްލޫފުގެ ވާހަކަތައް ދޮގުކުރައްވާފަ އެވެ. އުމަރު ކުރެއްވި ޓްވީޓެއްގައި ވިދާޅުވީ "ވަޒީރެއްގެ ހުވާ ކުރައްވައިގެން ހުންނަވާ މަހްލޫފު އިތުރުފުޅު" ނުހެއްދެވުމަށް އެދޭ ކަމަށެވެ.\nVazeerehge huvaa kuravvaigen hunnavaa, @AhmedMahloof ithurufulhu nuhadhavaa. Luthfee gennavaa. https://t.co/H3KE04eAfN— Umar Naseer (@UmarNaseerMV) June 30, 2019\nކުރީގެ ހޯމް މިނިސްޓަރު އެކަން ދޮގު ކުރެއްވި ނަމަވެސް ފުލުހުން މިއަދު ނެރުނު ބަޔާނެއްގައި ހާމަކުރި ގޮތުގައި 2012 އިން 2016 އަށް ލުތުފީގެ މައުލޫމާތު ލިބުމުން ވެސް ފުލުހުންގެ އިސްވެރިން އޭނާ ރާއްޖެ ގެންނަން ފިޔަވަޅެއް އަޅުއްވާފައެއް ނުވެ އެވެ.\nއެހެންކަމުން ޕޮލިސް ކޮމިޝަނަރު މުހައްމަދު ހަމީދުގެ އެންގެވުމަކަށް، އޭރު އެއްވެސް ފިޔަވަޅެއް އަޅާފައި ނުވަނީ ކީއްވެގެންކަން ތަހުގީގު ކުރަން ފުލުހުން ވަނީ ފަށާފަ އެވެ.\n"އަބްދުﷲ ލުތުފީ ފިލައިގެން އުޅެން ފެށި ފަހުން، 2012 އާއި 2016 ވަނަ އަހަރާ ދެމެދު، ތަފާތު އެކި ފަހަރު މަތިން މޯލްޑިވްސް ޕޮލިސް ސާވިސްގެ ރަސްމީ މަސައްކަތުގެ ތެރެއިން އޭނާ ފިލައިގެން އުޅުނު ތަންތަނާއި ބެހޭ މައުލޫމާތު ޔަގީނާ ގާތަށް ލިބި، އެ މައުލޫމާތު ފުލުހުންގެ ކަމާ ގުޅުން ހުރި އިސްވެރިންނާ ހިއްސާ ކުރެވިފައިވީ ނަމަވެސް، އަބްދުﷲ ލުތުފީ ރާއްޖެ ގެނައުމަށް އަޅަން ޖެހޭ ފިޔަވަޅުތައް އޭރު ނާޅާ އޮތް ސަބަބު ބަލާ، ތަހުގީގުކޮށްދިނުމަށް އެދި 2019 ޖޫން 27 ވަނަ ދުވަހު ކޮމިޝަނާ އޮފް ޕޮލިސް މުހައްމަދު ހަމީދު ވަނީ ފުލުހުންގެ ޕްރޮފެޝަނަލް ސްޓެންޑަޑްސް ކޮމާންޑަށް ރަސްމީކޮށް ލިޔުމުން އަންގަވާފަ އެވެ،" އެ ބަޔާނުގައި ވެއެވެ.\nLuthfee Raajje nugenes huri sababu balan angaifi https://t.co/GqNgHmSTW0— CNM (@cnm_mv) June 30, 2019\nފުލުހުންގެ ބަޔާނުގައި ފާހަގަކޮށްފައިވާ އަހަރުތަކަށް ބަލާއިރު، 2012 ގައި ޕޮލިސް ކޮމިޝަނަރުކަން ކުރެއްވީ މިހާރު ތިމަރަފުށީ ދާއިރާގެ ޖުމްހޫރީ ޕާޓީގެ މެމްބަރު އަބްދުﷲ ރިޔާޒެވެ. އެއަށްފަހު 2013 ވަނަ އަހަރު ޕޮލިސް ކޮމިޝަނަރުގެ މަގާމުގައި ހުންނެވީ ހުސެން ވަހީދެވެ. ރައީސް އަބްދުﷲ ޔާމީނުގެ ސަރުކާރުގައި 2015 ވަނަ އަހަރު އަހްމަދު އަރީފް އެ މަގާމަށް އައްޔަނު ކުރެއްވި އެވެ.\nރައީސް އަބްދުﷲ ޔާމީނު 2013 ވަނަ އަހަރު ވެރިކަމަށް ވަޑައިގެންނެވި ފަހުން، ހޯމް މިނިސްޓަރުކަމަށް އައްޔަނު ކުރެއްވި އުމަރު އެ މަގާމުން އިސްތިއުފާ ދެއްވީ 2016 ވަނަ އަހަރުގަ އެވެ.\nލަންކާގައި ހުންނަ ދިވެހި އެމްބަސީގައި ލުތުފީ އެބަހުރި ކަމަށާއި، އޭނާ ރާއްޖެ ގެނައުމަށް ސަރުކާރުން ބޭނުން ނުވާ ކަމަށް ބުނެ އުމަރު އަންނަނީ ސޯޝަލް މީޑިއާގައި ވާހަކަދައްކަވަމުންނެވެ.\nއެކަމަކު އުމަރު ހޯމް މިނިސްޓަރުކަމުގެ މަގާމުގައި ހުންނެވިއިރު، ލުތުފީ ރާއްޖެ ނުގެނެވުނު ސަބަބެއް ހިއްސާކޮށްފައެއް ނުވެ އެވެ. ހޯމް މިނިސްޓަރު ކަމުގައި ހުންނެވިއިރުވެސް އެކަމާ ބެހޭ ގޮތުން އުމަރުގެ ބަހެއް ހޯދަން ބައެއް ނޫސްތަކުން ކުރި މަސައްކަތަށް އުމަރު އިޖާބަ ދެއްވާފައެއް ނުވެ އެވެ.\nނޮވެމްބަރު 2015 ގައި އަވަސް ނޫހުން ރިޕޯޓު ކުރި ގޮތުގައި އުމަރު އެ މައްސަލައާ ގުޅިގެން ވިދާޅުވެފައި ވަނީ "އިންޖީނު ނިވާލާފައި" ވާ ކަމަށެވެ.\nއޭރު ލުތުފީ ހޯދަން ކުރި މަސައްކަތާ ބެހޭ ގޮތުން ހަނު ހުންނެވުމަށް ފަހު، މިހާރު އުމަރު އެ ވާހަކަތައް ދައްކަވަމުން ދާތީ އުމަރުގެ ނިޔަތާ މެދު ސުވާލު އުފެދެ އެވެ. އަދި "އިންޖީނު ނިވާލާފައި" އޮތް އުޅަނދެއްގައި އަހަރަކަށް ވުރެ ގިނަ ދުވަހު އުމަރު މަޑު ކުރެއްވުމުން ވެސް ސުވާލު އުފެދެ އެވެ.\nލުތުފީ އަކީ ނޮވެމްބަރު31988 ގައި ތަމަޅަ ޓައިގަރުންނާ ގުޅިގެން ރާއްޖެ އަށް ދިން އުދުވާނީ ހަމަލާގައި ދިވެހިންގެ ބަޔަކު ޝާހިދުކޮށްލި ހާދިސާގެ ފަހަތުގައިވާ މޭސްތިރި އެވެ.\nއުމުރު ދުވަހުގެ ޖަލު ހުކުމެއްގައި ހުއްޓާ ބޭސް ފަރުވާއަށް އޭނާ ލަންކާ އަށް ދިޔުމަށް ހުއްދަ ދިނީ ޖެނުއަރީ 16 2010 ގައެވެ. ބޭހަށް ފޮނުވުމާއެކު އޭނާ ވަނީ ފިލާފަ އެވެ. އޭރުން ފެށިގެން ލުތުފީ ފިލައިގެން އުޅެމުން އައިސްފައި ވަނީ ލަންކާގަ އެވެ.\nޔޫތު މިނިސްޓްރީ މަހުލޫފް އަބްދުﷲ ލުތުފީ އުމަރު ހޯމް މިނިސްޓްރީ ރައީސް ޔާމީން ރައީސް ޞާލިޙް ފުލުހުން ސަރުކާރު\nކޮންމެވެސް އެއްޗެކޭ ކިޔާތި! އެހެންވެދޯ އުމަރުގެ ފަރާތުން ތިކަން ފަޅާއެރީމަ ދޮގުތައް ތިޔަހަދަނީވެސް!


Firihen kudhin ves boduvaa umuru hagu vejje | Mihaaru\nދެ ޖިންސްގެ ކުދިންތަކެއް ކުލާހެއްގައި.\n24 ޖުލައި 2019 - 06:224comments\nޖަމާ ޕީޑިއަޓްރިކްސް ޖާނަލްގައި ޝާއިއުކޮށްފައިވާ ދިރާސާ ރިޕޯޓެއްގައި ބުނި ގޮތުގައި ފިރިހެން ކުދިން އަވަހަށް ބާލިޣުވުމުގައި އެންމެ ބޮޑު ދައުރެއް އަދާކުރާ ކަމަކީ ބޮޑީ މާސް އިންޑެކްސް (ބީއެމްއައި) އެވެ.\nމި ދިރާސާ ހަދާފައި ވަނީ ސްވިޑްންގައި 1947-1996 އާ ހަމައަށް އުފަންވި 4،090 ފިރިހެން ކުދިންގެ ހެލްތު ރެކޯޑް އެނަލައިޒްކޮށްގެންނެވެ. އެއިން ފާހަގަވި މައިގަނޑު ކަމަކީ ވޭތުވެ ދިޔަ 50 އަހަރުގެ ތެރޭގައި އުފަންވި ގިނަ ފިރިހެން ކުދިން ބާލިޣުވާ އުމުރު އަވަސްވެފައިވާ ކަމަށެވެ. އެގޮތުން ކުރިން އެވްރެޖެކޮށް އެ އުމުރު އޮތީ 14.2 އަހަރުގަ އެވެ. އަދި އެ އުމުރު ފަހުން ވަނީ 13.7 އަހަރަށް ދަށްވެފަ އެވެ.\nދިރާސާގައި ބުނި ގޮތުގައި ފިރިހެން ކުދިންގެ ބަރުދަނަށް އަންނަ ބަދަލުތަކަށް ރިޔާއަތްކުރާ އިރު، ބާލިޣުވާ އުމުރު އަވަސްވަމުން އަންނަކަމީ މި ފަހުން ފެންނަމުންދާ ޓްރެންޑެކެވެ.\nމީގެ އިތުރުން މިކަމަށް މަގުފަހިވާ ކަންކަމުގެ ތެރޭގައި ނިއުޓްރިޝަނާއި ސޯޝިއޯއިކޮނޮމިކް އެންވަޔަރަމަންޓާއި ހަށިގަނޑުގެ ހޯމޯންތަކަށް އަސަރުކުރުވާ ކެމިކަލުގެ ބާވަތްތަކަށް ކުދިން ހުށަހެޅުން އިތުރުވުން ހިމެނެ އެވެ.\nމީގެ ހަތް އަހަރު ކުރިން އެމެރިކާގައި ހަދާފައިވާ ދިރާސާއެއްގައި ވެސް ބުނި ގޮތުގައި ފިރިހެން ކުދިން ބާލިޣުވާލެއް އަވަސްވާކަން ފާހަގަކުރެވިފައިވެ އެވެ. އެ ދިރާސާގައި ބުނި ގޮތުގައި އެމެރިކާގެ ކުދިންގެ ތެރެއިން ގިނަ ފިރިހެން ކުދިންނަކީ އާންމުކޮށް ކުދިން ބާލިޣުވާ ވަރަށް ވުރެ ހަ މަހާއި ދެ އަހަރު ދެމެދުގެ މުއްދަތެއްގެ ތެރޭގައި ބާލިޣުވާ ކުދިންނެވެ.\nއިތުރު ލިޔުންތައް ކުޑަކުދިން ދިރާސާ ސްވިޑެން ބަދުއަޚުލާގީ އެމެރިކާ


Malaysia gai vaccine dheyn fashaifi, furathama jehee Boduvazeeru | Mihaaru\nމެލޭޝިއާގައި ވެކްސިން ދޭން ފަށައިފި، ފުރަތަމަ ޖެހީ ބޮޑުވަޒީރު\nމެލޭޝިއާގައި ވެކްސިން ދޭން ފެށުމުގެ ގޮތުން ބޮޑުވަޒީރަށް ފުރަތަމަ ޑޯޒް ދެނީ. --ފޮޓޯ:އޭއެފްޕީ\n24 ފެބުރުއަރީ 2021 - 23:59\nކުއާލަ ލަމްޕޫރު (ފެބްރުއަރީ 24) - މެލޭޝިއާގައި ކޮރޯނާވައިރަހަށް ވެކްސިން ދިނުމުގެ ޕްރޮގްރާމް މިއަދު ފަށައިފި އެވެ.\nޕްރޮގްރާމް ފެށުމުގެ ގޮތުން ފުރަތަމަ ޑޯޒް ޖެއްސެވީ ބޮޑުވަޒީރު މުހްޔިއްދީން ޔާސީން އެވެ. ބޮޑުވަޒީރަށް ފަހު ދެން ހެލްތު ޑިޕާޓްމަންޓުގެ އޮފިޝަލުން ވެސް ވަނީ ވެކްސިން ޖަހައިފަ އެވެ. މެލޭޝިއާގައި ދޭން ފަށާފައި ވަނީ ފައިޒާ ވެކްސިނެވެ.\n"އަޅުގަނޑަށް ޔަގީން މިއީ ވަރަށް ރައްކާތެރި އަދި ނަތީޖާ ފެންނާނެ ވެކްސިނަކަށްވާނެ ކަމަށް،" ވެކްސިންގެ ފުރަތަމަ ޑޯޒަށް ފަހު ބޮޑުވަޒީރު ވިދާޅުވި އެވެ.\nMalaysia gai dhiriulhey bidheyseennah ves covid vaccine hiley\nއޮފިޝަލުން އުއްމީދު ކުރަނީ ވެކްސިންއާ އެކު މެލޭޝިއާގައި ކޮރޯނާވައިރަހުގެ ކޭސްތައް ދަށަށް ގޮސް އިގްތިސާދު އަލުން ހިނގައިގަންނާނެ ކަމަށެވެ. މެލޭޝިއާ އިން އަމާޒު ހިފާފައި ވަނީ އަންނަ އަހަރުގެ ފެބްރުއަރީ މަހާ ހަމައަށްދާއިރު 32 މިލިއަން މީހުންގެ އާބާދީގެ 80 ޕަސެންޓަށް ވެކްސިން ދިނުމަށެވެ.\nމެލޭޝިއާގައި މިދިޔަ އަހަރު ވައިރަސް ވަރަށް ބޮޑަށް ކޮންޓްރޯލްކުރި އެވެ. ނަމަވެސް ސެޕްޓެމްބަރު މަހުން ފެށިގެން ކޭސްތައް އިތުރުވެ މިހާރު ވަނީ ޕޮޒިޓިވްވި މީހުންގެ އަދަދު 291,774 އަށް އަރައިފަ އެވެ. އެ ގައުމުން މިހާތަނަށް ވަނީ 1،088 މީހުން މަރުވެފަ އެވެ. މިއަދު އެކަނިވެސް ވަނީ 3،545 މީހުން ޕޮޒިޓިވްވެ 12 މީހުން މަރުވެފަ އެވެ.\nމެލޭޝިއާ އިން ވަނީ އެ ގައުމުގައި އުޅޭ ބިދޭސީންނަށް ވެސް ހިލޭ ވެކްސިން ދޭން ނިންމައިފަ އެވެ.\nމެލޭޝިއާ ކޮވިޑް ވެކްސިން\nއަޅެ ފައިޒާ ވެކްސިން މަވެސްބޭނުމީ.\nދާންވީ އަވަހަށް މެލޭސިޔާއަށް ފާއިޒާ ޖަހާލަން މެލޭސިޔާއަށް\nބޯޑަރު ހުޅުވިހާ އަވަހަކައް މެލޭޝިޔާއައް ދާންވީ މޮޑާނާ ވެކްސިން ޖަހަން\nދިވެހިން ކިޔާ ކަނޑުގުރުވަ ނޫނީ ނުކާން އިން މާކަނާ އަށްވީ ގޮތް. ފަހުދަށް އެގޮތް ނުވާނެކަމަށް ދުވާ ކުރަން.\nދިވެހިން މިއުޅެނީ މެލޭއަށްވުރެ ކުރީގާތާ. ދިވެހިންނަށް ސާބަސް.


Bollywood ge fashion badhalukollee Ranveer tha? | ThePress\nބޮލީވުޑްގެ ފެޝަން ބަދަލުކޮށްލީ ރަންވީރުތަ؟\nމަނީޝް އަރޯރާގެ ފަރުމާއެއްގައި ރަންވީރު ސިންހް ފޮޓޯއަކަށް ހުއްޓިގެން/ފޮޓޯ: އިންސްޓަގްރާމް\nބޮލީވުޑް ފިލްމީ އުދަރެހުގެ އެންމެ އުހުގައި މިހާރު ފިޔަޖަހަމުން އަންނަ ތަރިއަކީ ދާދި ފަހުން ޒަވާޖީ ހަޔާތެއް ފަށާފައިވާ ރަންވީރު ސިންހޭ ދެންނެވުމުން ދެބަސްވާނެ މީހަކު މަދުވާނެއެވެ. އެފިލްމެއްގައި ރަންވީރު އުޅޭނަމަ އެއީ އަހަރުގެ ހިޓަށް އޮންނަނީވެފައެވެ. މީގެ އިތުރުން ގިނަ ބައެއްގެ ސަމާލުކަން ރަންވީރު ދަމަގަންނަ އަނެއް ސަބަބަކީ އޭނާގެ ޖެހިލުންކުޑަ ފެޝަނޭވެސް ދެންނެވިދާނެއެވެ.\nޝޯވއަކަށް ނޫނީ އިންޓަވިއުއަށް ރަންވީރު ތައްޔާރުވަމުންދާ ކަމުގެ ޚަބަރު ލިބުމާއިއެކު އެންމެ ފުރަތަމަ މިހާރު ވިސްނާލެވެނީ އޭނާ ލައިގެން ހުންނާނެ ހެދުމަކާއި މެދުގައެވެ. ކޮންމެ ފަހަރަކީވެސް މީޑިއާއާއި ފޭނުންނަށް ސިހުން ގެނުވާ ފަހަރެއްކަމުގައި އޮންނަނީ ވެފައެވެ.\nމިމޭރުމުން ރަންވީރުގެ އިންސްޓަގްރާމް ފީޑު ގުގުމާލި އެއް ފަރުމާއަކީ މަނީޝް އަރޯރާގެ ފަރުމާއެކެވެ. ފުރަތަމަ ނަޒަރުން މި ޖެކެޓް ސިފަކުރެވެނީ ޕިކްސާގެ "މޮންސްޓާސް އިންކް" ގެ ސަލީއާއި ސެސަމީ ސްޓްރީޓްގެ ބިގްބާޑް ހައިބްރިޑެއްގެ ގޮތުގައެވެ. މުޅި ޖެކެޓްގެ އެކި ހިސާބުތަކުގައި އެކި ކަހަލަ ބެޖުވެސް ހަރުކޮށްފައި ހުއްޓެވެ. މި ޖެކެޓަކީ މަނީޝް އަރޯރާ، ރަންވީރަށް ތައްޔާރުކޮށްދިން ހާއްސަ ޖެކެޓެކެވެ. މީގެ2ވަނަ އޮރިޖިނަލް ޕީސްއެއް ދެން ނުލިބޭނެއެވެ.\nމީގެ އިތުރުން "ގައްލީ ބޯއީ"ގެ ޕްރިމިއާގައި ރަންވީރު ލައިގެން ހުރި ހޮޓްޕިންކް ލެޕަޑް ޕްރިންޓް ބްލޭޒާއަކީވެސް ގިނަ ބައެއްގެ ސަމާލުކަން ހޯދި ފަރުމާއެކެވެ. އެއީ ޓޮމް ފޯޑްގެ ފަރުމާއެކެވެ.\nފާޑުކިއާ ފަރާތްތަކުން ބުނާ ގޮތުގައި ރަންވީރުގެ ފެޝަނަކީ ގިނަ ބައެއްގެ ތައުރީފު އަހަންބޭނުންވެގެން އެނާ ކުރާ ކަމެކެވެ. އަދި މިހާ ދެކުންތެރިނުވިއަކަށް ރަންވީރަށް ވީސްކަމަށްވެސް ބަޔަކު ދަނީ ބުނަމުންނެވެ. ފާޑުކިއާ ފަރާތްތަކުން ދައްކާ ވާހަކަ ރަންވީރަށް އަޑުނީވޭ ފަދައެވެ. އޭނާ އެކަމަކަށް މާ ބޮޑު ސަމާލުކަމެއް ނުދެއެކެވެ. އޭނާގެ އަމާޒަކީ ފިރިހެނުންގެ ހެދުން އެޅުމުގެ ފެޝަނަށް ބަދަލުތަކެއް ގެނެސްދިނުން ކަމަށް ރަންވީރު ދަނީ ބުނަމުންނެވެ.\nބުނެވޭ ގޮތުގައި އިންޑިއާގެ ފެޝަން އައިކަން ކަމުގައި ގިނަ ބަޔަކު ދެކެމުން އަންނަ ކަރަން ޖޯހަރުވެސް ވަނީ ރަންވީރުގެ ފެޝަން ބަލައިގެންފައެވެ.


ޤައުމީ ދުވަހުގެ މުނާސަބަތުގައި ބޭއްވެވި ޚާއްޞަ އިޙްތިފާލުގައި ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ޖަމީލު އަޙްމަދު ދެއްކެވި ވާހަކަފުޅު - The President's Office\n1 ޖަނަވަރީ 2014، ރިފަރެންސް: PRO/NRJ/2014/1\nދިވެހިރާއްޖޭގެ ކުރީގެ ރައީސުލްޖުމްހޫރިއްޔާ އަދި ނިޝާންޣާޒީގެ ޢިއްޒަތްތެރި ވެރިޔާ ރައީސް އަލްއުސްތާޛު މައުމޫން ޢަބްދުލްޤައްޔޫމް، މިނިސްޓަރ އޮފް ހޯމްއެފެއާޒް އަލްފާޟިލް ޢުމަރު ނަޞީރު، ދިވެހިރާއްޖޭގެ ޢިއްޒަތްތެރި އުއްތަމަ ފަނޑިޔާރު އަލްއުސްތާޛު އަޙްމަދު ފާއިޒު ޙުސައިން، ދައުލަތުގެ ޢިއްޒަތްތެރި ވަޒީރުން، ރައްޔިތުންގެ މަޖިލީހުގެ ޢިއްޒަތްތެރި މެންބަރުން، ދައުލަތަށް ގިނަދުވަހު ޚިދްމަތް ކުރެއްވި ޚިދްމަތްތެރިން. މިރޭގެ މިއުފާވެރި އިޙްތިފާލުގައި ބައިވެރިވެވަޑައިގަންނަވާ އެންމެހާ ޢިއްޒަތްތެރިންނާއި، މިޖަލްސާ ދުރާއި ގާތުން އަޑުއައްސަވާ އަދި ބައްލަވަމުން ގެންދަވާ ދިވެހިރާއްޖޭގެ ލޮބުވެތި އުޚުތުންނާއި އަޚުން.\nއެއްވެސް ޝައްކެއްނެތްގޮތުގައި، މިރޭގެ މިއުފާވެރި ޙަފްލާއަކީ، ދިވެހިރާއްޖޭގެ ޤައުމީ ދުވަސް ފާހަގަކުރުމުގެ ގޮތުން އަޅުގަނޑުމެން މުނާސަބު ކުރަމުންދާ އިޙްތިފާލު. މިރޭގެ މިއުފާވެރި ޙަފްލާގައި، ދިވެހިރާއްޖޭގެ ޤައުމީ ދުވަހުގެ ހެޔޮއެދުމާއި ތަހުނިޔާ، ރާއްޖޭގެ ލޮބުވެތި އެންމެހައި ރައްޔިތުންނަށާއި، ދިވެހިރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ އަލްފާޟިލް ޢަބްދުﷲ ޔާމީން ޢަބްދުލްޤައްޔޫމްގެ އަރިހަށް އަޅުގަނޑު ދަންނަވަން.\nޤައުމީ ދުވަސް ރަމްޒުކޮށްދެނީ، ދިވެހި ތާރީޚުގެ ވަރަށް މުހިންމު ޞަފްޙާއެއް. ޤައުމީ ދުވަހަކީ ދިވެހި ޤައުމަށްޓަކައި، ދިވެހިރާއްޖޭގެ ދީނަށްޓަކައި، ދިވެހިންނަށްޓަކައި ވަރަށް މަތިވެރި ޖިހާދެއް ކުރައްވައި، ޤުރްބާންވެވަޑައިގެންނެވި، އަޅުގަނޑުމެންގެ ފަޚްރުވެރި ބަޠަލު އައްސުލްޠާނުލްޣާޒީ މުޙަންމަދު ތަކުރުފާނުލް އަޢުޡަމްގެ މަތިން ހަނދާންކުރުމަށްޓަކައި އަޅުގަނޑުމެން ފާހަގަކުރަމުންދާ ޚާއްޞަ ދުވަހެއް. އާދެ! ބޮޑުތަކުރުފާނު ކުރެއްވި މަތިވެރި ޖިހާދު، އަޅުގަނޑުމެން ހަނދާންކުރަނީ، ވަރަށްގިނަގުނަ ސަބަބުތަކަށްޓަކައި. މިއަދު ދިވެހިން ފަޚުރުވެރިކަމާއެކީގައި، މިނިވަން ޖައްވަކަށް ނޭވާލައި، އަޅުގަނޑުމެންގެ ސިޔާދަތާއި އިސްތިޤްލާލު މި ފާހަގަކުރަނީ، ފާއިތުވި ދުވަސްތަކުގެ ތެރޭގައި، އަޅުގަނޑުމެންގެ އަބްޠާލުން މިޤައުމަށްޓަކައިވި މަތިވެރި ޤުރުބާނީތަކުގެ ސަބަބުން. މި މަތިވެރި ޤުރުބާނީތަކުގެ ތެރެއިން އެންމެ ޚާއްޞަ ގޮތެއްގައި ފާހަގަކޮށްލެވެނީ، އެއްވެސްޝައްކެއްނެތް ގޮތުގައި، ބޮޑުތަކުރުފާނު ދިވެހި ޤައުމަށްޓަކައި ކުރެއްވި މަތިވެރި ޖިހާދު. އެހެންކަމުން، މިރޭ މި އިޙްތިފާލު ފާހަގަކުރަމުންދާއިރުގައި، ދިވެހި ޤައުމިއްޔަތަށްޓަކައި، ދިވެހިރާއްޖޭގައި އިސްލާމްދީން ދެމިއޮތުމަށްޓަކައި، ދިވެހިންގެ ޢިއްޒަތާއި ކަރާމާތަށްޓަކައި، ބޮޑުތަކުރުފާނު ކުރެއްވި މަތިވެރި ޖިހާދުގެ މަތިން ހަނދާންކޮށް، އެ މަރްޙޫމަށް ސުވަރުގޭގެ ދާއިމީ ނިޢުމަތް މިންވަރު ކުރެއްވުން އެދި އަޅުގަނޑު ދުޢާ ދަންނަވަން.\nމިރޭ އަޅުގަނޑުމެން ޤައުމީ ދުވަސް ފާހަގަކުރަމުންދާއިރުގައި، ރާއްޖޭގެ ރައްޔިތުން އެންމެ ބޮޑަށް އުފާފާޅުކުރާނެ، އެންމެ މުހިންމު އެއް ސަބަބަކީ، މި އުފާވެރި މުނާސަބަތު އަޅުގަނޑުމެން ފާހަގަމިކުރަނީ، އުފާވެރި މައްސަރެއްގައި ކަމަށްވީތީ. މިއުފާވެރި މަހަކީ ކީރިތި ރަސޫލާގެ ޢީދުމީލާދީ އެމަހެއްގައި އަޅުގަނޑުމެންނަށް ލިބިފައިވާ މަސް ކަމަށްވާތީ. އެހެންކަމުން، މިރެއަކީ ދިވެހި ޤައުމިއްޔަތުގެ ޚާއްޞަ ރުކުންތަކެއް އަޅުގަނޑުމެންނަށް ފާހަގަކުރެވޭ ރެއެއް. ދިވެހި ޤައުމިއްޔަތާއި އިސްލާމްދީނާ ދެމެދުގައި އެޅިފައިވާ ފާލަން އަޅުގަނޑުމެންނަށް ވަރަށް ރަނގަޅަށް ރަމްޒުކޮށްދޭ ރެއެއް. އެއްވެސް ޝައްކެއްނެތްގޮތުގައި، އަޅުގަނޑުމެން މިދުވަސް ފާހަގަކުރުމުގައި، އެންމެ އިސްކަމެއްދޭންޖެހޭ އެއްކަމަކީ، އަޅުގަނޑުމެންގެ ޢަޤީދާ ވަރުގަދަކުރުމާއެކީގައި ރާއްޖޭގެ ރައްޔިތުންގެ ހިތްތަކުގައި އިސްލާމްދީނަށް ލިބިފައިވާ ލޯތްބާއި ޤަދަރު މަތިކުރުމަށްޓަކައި އިތުރަށް މަސައްކަތް ކުރުން.\nމިރޭ އަޅުގަނޑުމެން ފާހަގަކުރަމުންމިދާ އުފާވެރި އިޙްތިފާލުގައި ހަނދާންކޮށްލަންޖެހެނީ، ބޮޑުތަކުރުފާނު ކުރެއްވި މަތިވެރި ޖިހާދު ރަމްޒުކޮށްދެނީ ކޮންކަމެއްގެ މައްޗަށްކަން. ބޮޑުތަކުރުފާނު މަސައްކަތްޕުޅު ކުރެއްވީ، ޝައްކެއްވެސްނެތްގޮތުގައި، ރާއްޖޭގެ ރައްޔިތުންގެ ޙާލަތު ބަދަލުކުރެއްވުމަށް. ރައްޔިތުންގެ އުދާސްތަކަށް ނިމުމެއް ގެންނެވުމަށް. ރައްޔިތުންގެ ތެރޭގައި ހަމަޖެހުމާއި ޢަދާލަތު ޤާއިމު ކުރެއްވުމަށް. ރައްޔިތުން އެންމެ ބޭނުންވާގޮތަށް މުޖުތަމަޢުގެ އޮނިގަނޑު ޤާއިމުކުރެއްވުމަށް. އެކަން ބޮޑުތަކުރުފާނު ކާމިޔާބު ކުރެއްވީ، ތެދުވެރިކަމާއި، އިޚްލާޞްތެރިކަމާއި، ވަފާތެރިކަމާއެކީގައި، ޤައުމިއްޔަތުގެ ލާމަޘީލު ނަމޫނާ، އަޅުގަނޑުމެން އެންމެހައި ދިވެހި ރައްޔިތުންނަށް ދައްކަވަމުން.\nޤައުމީ ދުވަހަކީ އަޅުގަނޑުމެން އެންމެންވެސް ޤަބޫލުކުރަންޖެހޭ ގޮތުގައި، ދިވެހި ޤައުމީ ރޫޙު ބަދަހިކޮށް، ޤައުމިއްޔަތުގެ ލޯބި އަޅުގަނޑުމެން ވަރުގަދަކުރަންވީ ދުވަސް. އަދި މިކަން ކުރުމަށްޓަކައި އަޅުގަނޑުމެން، އަޅުގަނޑުމެންގެ ޤައުމަށްޓަކައި ޤުރްބާންވެވަޑައިގެންނެވި މަތިވެރި އަބްޠާލުންގެ ޖިހާދުން ޢިބުރަތް ޙާޞިލުކުރަންޖެހޭ. އަޅުގަނޑުމެންގެ ހިތްތަކުގައި ޤައުމީ ރޫޙު އިތުރަށް ވަރުގަދަކުރުމުގެ ޢަޒުމް އަޅުގަނޑުމެން އާކުރަންޖެހޭ. ދިވެހިރާއްޖޭގެ މިނިވަންކަމާއި ސިޔާދަތު ރައްކާތެރިކޮށް، ޙިމާޔަތްކޮށް، ރާއްޖޭގެ މިނިވަންކަމަށް އަދި އަމިއްލަވަންތަކަމަށް ކިލަނބުކަމެއް އަތުވެދާނޭ އެއްވެސް ކަމަކަށް ދިވެހި އެއްވެސް ރައްޔިތަކު ޖާގަދީގެން ނުވާނެ.\nދިވެހިން، ޤައުމީ ދުވަސް ފާހަގަކުރަނީ، ޤައުމިއްޔަތު އާލާކުރަން. އެކަން މިއަދު ކުރެވޭނީ، އަޅުގަނޑު ދެކޭގޮތުގައި، ދިވެހިންގެ ޙާލަތު، ބޮޑުތަކުރުފާނު ބަދަލުކުރެއްވި ފަދައިން ބަދަލުކޮށްގެން. ދިވެހި ޤައުމިއްޔަތު މިއަދު އާލާކުރެވޭނީ، ދިވެހިންގެ އިޖުތިމާޢީ ޙާލަތު އަޅުގަނޑުމެން ބަދަލުކޮށްގެން. އެންމެންނަށްވެސް ޞުލްޙަވެރިކަމާއެކު އިޖުތިމާޢީ ހަމަޖެހުމެއްގެ ތެރޭގައި އުޅެވޭނެ މާޙައުލެއް ޤާއިމުކޮށްގެން. އެކަން ކުރުމަށްޓަކައި މިއަދު އެންމެހައި ފަރާތްތަކުން ގުޅެންޖެހޭ. އަދި އެކަމަށް އެންމެހައި ފަރާތްތަކުން ޖާގަދޭންޖެހޭ.\nޤައުމިއްޔަތު ދެމިއޮންނާނީ ފުދުންތެރިކަމާއި، އިޖުތިމާޢީ ގޮތުން ޢަދުލުވެރި މާޙައުލެއް ޤާއިމުވެގެންކަމާމެދުގައި މިއަދު އެއްވެސް ރައްޔިތަކު ޝައްކެއްނުކުރާނެ. ޢާންމު ދިރިއުޅުމުގެ ޙާލަތު ރަނގަޅުވެ، ޞިއްޙަތާއި ތަޢުލީމީގޮތުން ކުރާ އުންމީދުތައް ޙަޤީޤަތަކަށް މިއަދު ހަދައިގެން ނޫނީ އަޅުގަނޑުމެންނަށް ޤައުމިއްޔަތުގެ ޙަޤީޤީ ފޮނި މީރުކަމެއް ނުލިބޭނެ. މިއަދު ޤައުމިއްޔަތު ލާމެހިފައިވަނީ މިކަންތައްތައް ޙާޞިލު ކުރުމުގެ މައްޗަށްކަން ކަށަވަރު. އަދި އިރާދަކުރެއްވިއްޔާ، اللّـه سبحـانـه وتعـالىގެ މަދަދާ އެކީގައި، މިއަދުގެ ސަރުކާރުން ބޮޑުތަކުރުފާނު ކުރެއްވި ފަދައިން، ދިވެހިންގެ ޙާލަތު ބަދަލުކޮށް، ދިވެހިން އެދޭފަދަ މުޖްތަމަޢެއް ޤާއިމުކުރުމަށްޓަކައި މަސައްކަތް ކުރާނަން. އަދި އަޅުގަނޑުގެ އިލްތިމާސަކީ، މި މަސައްކަތުގައި ދިވެހި އެންމެހައި ރައްޔިތުންގެ އެއްބާރުލުން މިއަދުގެ ސަރުކާރަށާއި އަދި މިމަސައްކަތުގައި ޙަރަކާތްތެރިވާ އެންމެހައި ފަރާތްތަކަށް ދެއްވުން.\nއެއްވެސް ޝައްކެއްނެތްގޮތުގައި، އަޅުގަނޑުމެންގެ އަމިއްލަ ޙާލަތު ބަދަލުކުރުމަކީ، އަޅުގަނޑުމެން ކޮންމެ މުސްލިމެއްގެ މައްޗަށް ވާޖިބުކަމެއް. އަދި އަމިއްލަ ޙާލަތު ބަދަލުކުރުމުގެ ބާރު اللّـه سبحـانـه وتعـالى ވަނީ އަޅުގަނޑުމެން އެންމެހައި މުސްލިމުންނަށް ދެއްވާފައި. އެހެންކަމުން، ކީރިތި ގުރްއާނުގައި اللّـه سبحـانـه وتعـالى ވަޙީކުރައްވާފައިވަނީ، "وَلَقَدْ مَكَّنَّاكُمْ فِي الْأَرْضِ وَجَعَلْنَا لَكُمْ فِيهَا مَعَائِشَ قَلِيلاً مَّا تَشْكُرُونَ" މި އާޔަތުގެ މާނައަކީ، [ހަމަކަށަވަރުން ތިމަންރަސްކަލާނގެ ތިޔަބައިމީހުންނަށް ބިމުގައި ކަންތައްތައް ފަހިކޮށްދެއްވައި، ބާރުވެރިކޮށްދެއްވީމެވެ. އަދި އެތާނގައި ތިޔަބައިމީހުންނަށް ދިރިއުޅެވޭނެ ގޮތްތަކެއް ލެއްވީމެވެ. (އެހެންކަމަކު) ތިޔަބައިމީހުން ޝުކުރުކުރަނީ ވަރަށްވެސް މަދުންނެވެ.]\nޢިއްޒަތްތެރި ލޮބުވެތި ދިވެހި ރައްޔިތުން:\nމިއަދު މި ޤައުމުގެ ޤައުމިއްޔަތަށް ލޯބިކުރާނަމަ، ޤައުމުގެ އިޖްތިމާޢީ ފޭރާން ހަލާކުނުކުރާނެ. ޤައުމުގެ އިޤްތިޞާދީ ބާރު، އެހެން ބައެއްގެ މައްޗަށް ދޫކޮށެއްނުލާނެ. ޤައުމުގެ އަބުރާއި ކަރާމާތަށް ބެލުމެއްނެތި، ސިޔާސީ މަންފާއަށްޓަކައި ޤައުމުގެ ޝަޚުޞިއްޔަތު، އެހެން ޤައުމުތަކުގައި ވިއްކައެއްނުލާނެ. ޤައުމިއްޔަތަށް ބެލުމެއްނެތި، ކޮންމެ ކަމެއް ވަރިހަމަނުކުރާނެ. ޤައުމުގެ ކަންކަމުގައި އަމިއްލަ ބަސް ނުބުނެވޭ ހިސާބަށް ކަންތައްތައް ދޫކޮށްނުލާނެ. ޤައުމިއްޔަތަކީ އަމިއްލަ ބަސް ބުނުމާއި، އަމިއްލައަށް ޤައުމުގެ ކަންކަން ނިންމުމުގެ ބާރު ހިފެހެއްޓުން. މިއަދު ދިވެހި ޤައުމު ދަހިވެތިވާންވީ، ޤައުމުގެ އަބުރު ހިފެހެއްޓުމަށް. އަމިއްލަ ފުދުންތެރިކަން އިތުރުކުރުމަށް. އަދި އެއްވެސް ހާލެއްގައި އޮޅުވާލުމެއްގައިވިޔަސް، ޤައުމެއްގެ ޝަޚްޞިއްޔަތު ދޫކޮށްނުލުމަށް.\nމިއަދު ދިވެހިރާއްޖޭގެ ޤައުމީ ދުވަހުގެ އިޙްތިފާލު ބާއްވަމުންދާއިރު، އަޅުގަނޑުމެން އެންމެ ބޮޑަށް އިސްކަންދޭންޖެހެނީ، ޤައުމިއްޔަތުގެ ރުކުން އަޅުގަނޑުމެންގެ ތެރޭގައި ހިފެހެއްޓުމުގެ މައްޗަށް ސަމާލުވުމަށް. އެއްވެސް ޝައްކެއްނެތްގޮތުގައި، ދިވެހި ޤައުމިއްޔަތުގެ ރުކުނުގެ އެންމެ މުހިންމު އެއްބަޔަކީ ދިވެހިބަހާއި، ދިވެހިންގެ އާދަކާދައާއި ތާރީޚު ސަލާމަތްކުރުން. ދިވެހިންނަކީ ފަޚްރުވެރި ބަހެއް ލިބިފައިވާ އަދި މާދަރީ ބަހުގެ ތަނަވަސްކަމުގެ މަތިވެރި ނިޢުމަތް اللّـه سبحـانـه وتعـالى މިންވަރު ކުރައްވާފައިވާ ބައެއް. އެހެންކަމުން، މިރޭގެ މި އިޙްތިފާލު ފާހަގަކުރަމުންދާއިރު، އަޅުގަނޑުގެ އިލްތިމާސަކީ، އަޅުގަނޑުމެންގެ ހުރިހާ ރައްޔިތުން އެއްބައިވެ، އެކަތިގަނޑަކަށްވެ، ދިވެހިންގެ ޤައުމިއްޔަތުގެ ރުކުން ކަމުގައިވާ އަދި އެ ރުކުނުގެ އެންމެ މުހިންމު އެއްބައި ކަމުގައިވާ ދިވެހިބަސް ޙިމާޔަތްކޮށް، ރައްކާތެރިކޮށް، އެބަސް އާލާކޮށް، އެބަސް ދިވެހި ޤައުމުގެ ސްކޫލްތަކާއި، ދިވެހި ތުއްތު ކުދިންނަށް އުނގަންނައިދިނުމަށް ޚާއްޞަ ސަމާލުކަމެއް ދިނުން.\nހަމައެޔާއެކީގައި، ޢިއްޒަތްތެރި ލޮބުވެތި ރައްޔިތުން، މިރޭ އަޅުގަނޑުމެން ސަމާލުކަންދޭންޖެހޭ އަނެއް މުހިންމު ރުކުނަކީ، ޝައްކެއްވެސްނެތްގޮތުގައި، ޤައުމިއްޔަތެއް ބިނާވެގެންދާނީ، އެ ޤައުމެއްގެ ރައްޔިތުންގެ މެދުގައި ޤާއިމްވެފައި އޮންނަ އެކުވެރިކަމާއި އެއްބާރުލުމެއްގެ މައްޗަށް. މިރޭ އަޅުގަނޑުގެ އިލްތިމާސަކީ، އަޅުގަނޑުމެން ޚިޔާލުތަފާތުވުމާއި، ދެބަސްވުމާއި، ޑިމޮކްރަސީ ގެނައުމުގެ ނަމުގައި ކުރާ މަސައްކަތުގެ ތެރެއިން ކަމުގައިވިޔަސް އަދި ޑިމޮކްރަސީގެ ރަހަމީރުކަން ރާއްޖޭގެ ރައްޔިތުންނަށް ފޯރުކޮށްދިނުމުގައި ކުރާ ބުރަ މަސައްކަތްތަކުގެ ތެރެއިން ކަމުގައިވިޔަސް، އެއްވެސް ހާލެއްގައި އަޅުގަނޑުމެންގެ ތެރޭގައި އޮންނަ އުޚުއްވަތްތެރިކަމާއި، އެކުވެރިކަމާއި، އެއްބައިވަންތަ ކަމަށް ބުރުލެއްއަރާފަދަ އެއްވެސް ކަމަކަށް އަޅުގަނޑުމެންގެ ތެރެއިން ހަމަ އެއްވެސް ރައްޔިތަކު ޖާގަ ނުދިނުން. އަދި މިދެންނެވި ގޮތުގެ މަތިން ޢަމަލުކޮށް، ކުރިއަށް އޮތް ތަނުގައި އަޅުގަނޑުމެންގެ ޖީލަށް، އަޅުގަނޑުމެންގެ އަންނަން އޮތް ޖީލުތަކަށް، ރާއްޖޭގެ ޤައުމިއްޔަތު ސަލާމަތްތެރިކަމާއެކީގައި ފޯރުކޮށްދިނުމުގެ މަސްއޫލިއްޔަތު އުފުލުމަކީ މިއަދު އަޅުގަނޑުމެން ކުރަން ޖެހިފައިވާ ކަމެއް. އެކަން ކުރެވޭނީ އަޅުގަނޑުމެންގެ ތެރޭގައި އެކުވެރިކަމާއި، އުޚުއްވަތްތެރިކަމާއި، އިޖްތިމާޢީ ރަނގަޅު ފޭރާން އަޅުގަނޑުމެން އާލާކޮށްގެންކަމާމެދުގައި އެއްވެސް ޝައްކެއްނެތް.\nޤައުމިއްޔަތުގެ މުހިންމު ރުކުންތައް އާލާކުރުމާއެކީގައި، ދިވެހިރާއްޖޭގެ އެންމެހައި ލޮބުވެތި ރައްޔިތުން، މިރޭގެ މިއުފާވެރި ޙަފްލާއިން އަޅުގަނޑުމެން ލިބިގަންނަންޖެހޭ މުހިންމު އަނެއް ފިލާވަޅަކީ، މިއަދު އަޅުގަނޑުމެން ކޮންމެ ރައްޔިތަކަށްވެސް ރާއްޖޭގެ ޤައުމިއްޔަތުގެ ފަސޭހަކަމާއި އަދި ޤައުމިއްޔަތުގެ ސަބަބުން އައިސްފައިވާ މަތިވެރި ނިޢުމަތްތައް، އަޅުގަނޑުމެންނަށް ރަނގަޅުގޮތުގައި ހޭދަކުރެވޭނެގޮތް އަޅުގަނޑުމެން އަމިއްލައަށް ހޯދައި، އެކަންތައްތައް ކުރިއަށް ގެންދިޔުން. މިކަމަށްޓަކައި އެންމެ މުހިންމު ކަމެއްގެ ގޮތުގައި އަޅުގަނޑު ދެކެނީ، އަޅުގަނޑުމެންގެ ތެރެއިން ކޮންމެ ރައްޔިތަކަށްވެސް ބޭނުންވާ އަސާސީ ޚިދްމަތްތައް ފޯރުކޮށްދިނުމަށްޓަކައި ލުއިފަސޭހަކަމާއެކު، އެ ޚިދުމަތެއް ލިބޭނެ މަގު އަޅުގަނޑުމެން، ޚިދްމަތްތަކުގައި ޤާއިމުވެތިބި އެންމެހައި ފަރާތްތަކުން ދިވެހި ލޮބުވެތި ރައްޔިތުންނަށްޓަކައި ފަހިކޮށްދިނުން. ރައްޔިތުންގެ ފުދުންތެރިކަން އިތުރުކުރުމަށް ސަރުކާރުން ކުރަމުން މިގެންދާ މަސައްކަތުގައި، ރާއްޖޭގެ ހުރިހާ ފަރާތްތަކާއި، ލޮބުވެތި ހުރިހާ ރައްޔިތުންގެ ފުރިހަމަ އެއްބާރުލުން ދެއްވުމަށް އަޅުގަނޑު މިރޭ ރާއްޖޭގެ އެންމެހައި ރައްޔިތުންނަށް އިލްތިމާސް ކުރަން.\nމާތްﷲ އަޅުގަނޑުމެންނަކީ ޤައުމިއްޔަތުގެ ރޫޙު ދިރުވައި، އަދި އެ ރޫޙު ދަމަހައްޓައި އާލާކުރާ ބަޔަކު ކަމުގައި ލައްވާށި! މާތްވެގެންވާ އިސްލާމްދީނުގެ މަތިވެރި އުޞޫލުތަކުގައި ހިފަހައްޓައި އަދި އެ ދީން އިތުރަށް ކުރިއަރުވަން މަސައްކަތްކުރާ ބަޔަކު ކަމުގައި އަޅުގަނޑުމެން ލައްވާށި! ރާއްޖޭގެ ރައްޔިތުންގެ ލާބައާއި މަންފާ އަދި ރާއްޖޭގެ އެންމެހައި ރައްޔިތުންގެ ތަރައްޤީއަށްޓަކައި ސަރުކާރުން ކުރަމުންގެންދާ މަސައްކަތުގައި ބަރަކާތާއި ތައުފީޤު މިންވަރު ކުރައްވާށި!


ގަބޫލްކުރަން ދަތި ހަގީގަތް2– Esfiya\nހިތާމަ އުފެއްދުންތެރި ލިޔުން އެހެނިހެން ލޯބި August 24, 2020\nގަބޫލްކުރަން ދަތި ހަގީގަތް 2\nދެން އަވަސް އަވަހަށް ބޭރަށް ގޮސް ކާރެއް ހޯ ދުމައްފަހު ހޮސްޕިޓަލް އަށް ދިޔައެވެ. ނަމަވެސް ކަން ދިމާވީ ހީނުކުރާ ގޮތަކަށެވެ. ހޮސްޕިޓަލްއިން މަންމަ މަރުވުމުން މާލެ ގެން ދަނީއެވެ. އޭރު މަންމަ ކައިރީ ނު ދަންނަ ފިރިހެނެށް ވެސް ހުއްޓެވެ. އަވަހަށް ގޮސް އެމީހުންކައިރީ ކިހިނެއްތޯ މަންމަ އަށް ދެން ހަ ދިނީ އެހުމުން ބުނީ ލީޒާ ހީވެސް ނުކުރާ ޖަވާބެކެވެ. ” ލީޒާ ދޯތީ. މަންމަ ބުނީ ލީޒާގެ ބައްޕަ މަންމަ ގެންގޮސް ވަޅުލާށޯ. ލީޒާގެ ކިޔެވުން ހުއްޓި ދާނެތީ މަންމަ ބުނީ އެގޮތައް” އެތަނުން އެއް ނަރުކުއްޖެ އިންގިރޭސިން ބުނެލިއެވެ. ލީޒާއައް ދެން ބަލާލެވުނީ ކައިރީގައި ހުރި ފިރިހރން މީހާޔަށްށެވެ. އެމީހުންގާތު އެއީކާކުތޯ އެހުމުން އެފިރިހެންމީ ނަރުސް ކު ދިން ކައިރީ އެމީހާ އަމިއްލައަށް ބުނާނެ ކަމަށް ބުނެ ލީޒާ އާއި ވާހަކަ ދައްކަން ފެށި އެވެ. “ލީޒާ! ލީޒާއަށް މީކަކުކަން ކިޔައި ދެވޭނީ މަންމަ ވަޅުލައިފަ އައިސް އޭގެ ފަހުން. ހިތައް އަރާފާނެ ނު ދަންނަ މީހަކު މާވަރު އަރުވާލާފަ މަންމަ ގކވައިގެން ދާންމިއުޅެނީ ކަމެއް ފޮރުވަން ކަމަށް. ނޫން ކަމެށް ފޮރުވާކަށް ނޫން. ފަހުން އިނގޭ މަންމަ ލީޒާކައިރީ ނުބުނެ އެެއައީ ކީއްވެ ކަމާ އަ ދި މީ ކާކާކު ކަން ވެސް ކިޔައި ދޭނަން…… ބައްޕަ ގުޅައިފާނެ އެކަމް ފޯނު ނުނަގާތި. މަންމަ އަށް ޓަކާ މިބުނީ މިގޮތަށް. ” ލީޒާ ހުރީ ހުރިތަނަ ގަންޑުވެފަ ކަހަލަ ގޮތަކަށެވެ. އެމީހާއާއި އެންމެން ދިޔުމުން ލީޒާ ދިޔައީ ގެޔަށެވެ.\nނެހިގެން އައި ދުވަހު ލީޒާ ކޮލެޖަށް ނު ދެއެވެ. ލީޒާގެ އެންމެގާތް އެކުވެރިޔާ އެލައިސް ވެސް މެއެވެ. އެ ދުވަހުވީ ކަންތައް ކިޔައި ދިނުމުން އޭނަވެސް ހުރީ ބަސް ހުއްޓިފައެވެ. ދެކު ދިން ދިޔައީ ޕާރކަށެވެ. މަޖާކުރާށެވެ. އަ ދި އައިސްކްރީ ވެސް ބުޔެވެ. އެއީ ލީޒާގެ ސިކުންޑި ފްރެޝް ކޮށްލުމަށެވެ.\nޖެހިގެން އައި ދުވަހު ގޮސް ވަ ދުމާއެކު މައިޝަން ވާހަކަ ދައްކަން ފެށި އެވެ. ” ކުރީ ދުވަހު ނުގެން ދާނަމޭ ބުނީމަ ރުޅިއައިސް ގެންތަ އިޔެނައީ؟” އެހެން އެހިއިރު ވެސް މައިޝަން އަށް ކޮންމެސް ކަމެއް ވެގެން އުޅޭހެން ހީވި އެވެ. އެއީ ލީޒާގެ ލޯހުރީ ރަތް ވެފައެވެ. އަ ދި ދުޅަ ވެސް ވެފައެވެ. ލީޒާ ބޯ ހޫރާލުމަށް ފަހު ނޫނެކޭބުނެލި އެވެ. ލީޒާގެ އުޅުން ހުރި ގޮތުން މައިޝާން ކަންބޮޑުވާން ފެށިއެވެ. ކުލާހުގަ އިން އިރު ދޭ ތެރެ އަކުން ރޯހެން ވެސް ހީވެއެވެ. އެޗެއް އެހުމުން ވެސް ދެނީ ކުރުޖަވާބެކެވެ. ގިނަފަހަރު ޖަވާބު ދެނީ ހަރަކާތުންނެވެ. މައިޝަން ދެރާވާން ފެށިއެވެ. އެކަމް ކީވެ ކަމެއް ކަމެއް ނޭނގެއެވެ. މޭގައި ވެސް ރިއްސާ ލިއެވެ. އެއީ އިއްޔަ ލީޒާ ބުނި ކަންތައް ނުކުރެވުމުން ކަމެއް ނުވަތަ ލީޒާ ވާހަކަ ނު ދައްކާތީ ކަމެއް ކަމެއް ނޭނގެއެވެ. އިންގޭހާ ވެސް ކަމަކީ އެ އިހުސާސް އަކީ ނުވާ އިހުސާސް އެއް ކަމެވެ.\nކްލާސް ތައް ނިމުމުން މައިޝާން ނިކުމެގެން ދިޔައީ ލީޒާގެ ފަހަތުންނެވެ. ނަމަވެސް ނިކުތުމުން އޭނަ ލޮލުގައި އަޅައިގަތީ އޭނަގެ ބައްޕަ މާއިޝްއެވެ. މައިޝާން އަދި ލީޒާ ވެސް ދިޔައީ މާއިޝް ކަރިއަށެވެ. ދެމީހުން ސުވާލުމާކެއްހެން ބަލަހައްޓައިގެން ހުރުމުން މާއިޝްގާތައް ހިނި އައެވެ. ނަމަވެސް އެކަމެއް ނު ދައްކައެވެ.\nNice!! But miah vure long koh Dhn inna part kiyaalan libeyne kamah ummeedhu kuran ❤😀stay safe ❤❤\nkukkyyy thibuni thedeh..i also hope…😀\nOk. Dhigukollaanan 3rd vana part😊\nThanks for the feedbacks kukkyyy and sss😊❤\nNice….😊😊😊 but maa kuru 🙁🙁🙁anyway waiting…😐😐😀😀🤗🤗🤤\nOk. Stay safe❤😊\nލޯބި October 29, 2019\nފޮނި ފާރޮށި 11\nމަޖާ ލޯބި May 13, 2020\nޒީޝާ (އެގާރަވަނަ ބައި)


ކުޑަޝިރުކުގެ ނުރައްކާތެރިކަން – DhiSalafiyyah\n19/09/2011 ޢަޤީދާއާއި ފިރުޤާތައްއަލް އަޚް ބިލާލް ޢަބްދުއްސައްތާރު\nﷲ ތަޢާލާ އަޅުގަނޑުމެން ދުނިޔޭގައި ލައްވާފައި މިވަނީ އެއިލާހު އެއްކައުވަންތަކޮށް ހަމައެކަނި އެއިލާހުގެ ހަޞްރަތުން ޘަވާބާއި ދަރުމައަށް އެދިގެން އެއިލާހަށް އަޅުކަންތައް އަދާ ކުރުމަށްމަށްޓަކައެވެ. އަޅުގަނޑުމެންގެތެރެއިން އެއްވެސް މީހަކީ އެމީހެއްގެ އަމަލުތައް ޤިޔާމަތްދުވަހުން ބާތިލުވެ ބޭކާރުވެގެން ދާން އެދޭނެމީހެއްނޫނެވެ. ތިމާގެ މުޅި އުމުރު އަޅުކަމުގައި ހޭދަކުރުމަށްފަހު، ޢަމަލުތައް ހިސާބު ކުރެވޭ ދުވަހު އެޢަމަލުތައް ވަޔާއެކު ބުރުވާލެވިގެންދާ ކުނޑިތަކެއް ފަދައިން ވެގެންދިޔުމަށް އެއްވެސް މީހަކު ބޭނުމެއް ނުވާނެއެވެ. އެހެން ކަމުން ﷲ ތަޢާލާ އަށް އަޅުކަންކުރުމުގެ ޞައްޙަ މަގު ހަމަ ކޮންމެ މުސްލިމަކަށްމެ އެނގެންޖެހެއެވެ. އެއިލާހުގެ ހަޟްރަތުގައި އަޅުކަމެއް މަޤްބޫލު އަޅުކަމަކަށްވަނީ އެ އަޅުކަމެއްގައި ކޮންކަހަލަ ސިފަތަކެއް ހުރުމުންކަން އުނގެނި ދަސްކުރަން ޖެހެއެވެ.ﷲ ސުބްޙާނަހު ވަތަޢާލާގެ ހަޟްރަތުގައި ހެޔޮ ޢަމަލުތައް ޤަބޫލުވެވުމުގައި ދެޝަރުތެއް ވާކަމުގައި ޤުރުއާނާއި ސުންނަތުގެ އަލީގައި ޢިލްމުވެރިން ބަޔާންކުރައްވައެވެ.އެންމެފުރަތަމަ ޝަރުތަކީ އިޚްލާސްތެރިކަމެވެ. އެއީ ހަމައެކަނި ﷲ ތަޢާލާއަށް ނިޔަތް ޚާލިސްކޮށް ، އެއިލާހުގެ ހަޟްރަތުން ސަވާބާއި ދަރުމައަށް އެދޭ ހާލު އެ ޢަމަލެއް އަދާކުރުމެވެ. ﷲ ތަޢާލާ ގެ ވަހީ ބަސްފުޅުގައި ވެއެވެ. ” وَمَا أُمِرُوا إِلَّا لِيَعْبُدُوا اللَّـهَ مُخْلِصِينَ لَهُ الدِّينَ حُنَفَاءَ وَيُقِيمُوا الصَّلَاةَ وَيُؤْتُوا الزَّكَاةَ وَذَٰلِكَ دِينُ الْقَيِّمَةِ ” [البينة: 5] . މާނަ : ” ބާތިލު މަގުން އެއްކިބާވެތިބެ ﷲ އަށް އަޅުކަން ޚާލިސްކުރާ ހާލު، ﷲ އަށް އަޅުކަންކުރުމަށާއި، ނަމާދު ޤާއިމުކުރުމަށާއި ، ޒަކާތް ދިނުމަށް މެނުވީ އެއުރެންނަށް އަމުރުވެވިގެން ނުވެއެވެ. އަދި ސީދާވެގެންވާ ދީނަކީ އެއީ އެވެ.”ދެވަނަ ޝަރުތަކީ މާތް ނަބިއްޔާގެ ސުންނަތުގައި ވާރިދުވެފައިވާ ގޮތަށް އެ ޢަމަލެއް ކުރުމެވެ. އުއްމުލް މުއުމިނީން ޢައިޝާ ރަޟިޔަﷲ ޢަންހާ ރިވާކުރެއްވި ޙަދީޘެއްގައި ވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. “مَن عمِلَ عَمَلاً لَيسَ علَيهِ أَمرُنا فهوَ رَدٌّ”( رواه مسلمٌ ) މާނަ : “ތިމަން ކަލޭގެފާނު ގެ ސުންނަތާ ޚިލާފަށް ޢަމަލެއްކޮށްފި މީހާގެ ޢަމަލަކީ ރައްދުކުރެވިގެންވާ (ޤަބޫލު ނުކުރެވޭ) ޢަމަލެކެވެ.”\nވީމާ އަޅުގަނޑުމެންގެ ޞާލިހު ޢަމަލުތައް ، އެއީ ﷲ ތައާލާގެ ހަޟްރަތުގައި މަޤްބޫލު ޢަމަލުތަކަކަށް ވުމަށްޓަކައި ލާޒިމުކުރާ އެއްޝަރުތަކީ އިޚްލާސްތެރިކަން ކަން އަލްބައްޔިނާ ސޫރަތުގެ ފަސްވަނަ އާޔަތުން ބަޔާންވެއެވެ. އިޚްލާސްތެރިކަމުގެ އިދިކޮޅު ސިފައަކީ الرِّيَاءُ (އައްރިޔާ) އެވެ. ނުވަތަ ދެއްކުންތެރި ކަމެވެ. ދެއްކުންތެރި ކަމާއެކު ޢަމަލު ކުރާމީހާ އެ ޢަމަލުކުރަނީ ތިމާގެ އެ ޢަމަލުގެ ސަބަބުން މީސްތަކުން ތިމާއަށް މަދަހަ ޘަނާ ކިޔުމަށެވެ. އަދި މީސްތަކުންގެ ތަޢުރީފު ހާސިލުކުރަމަށެވެ. މިފަދަ ޢަމަލު ތަކަކީ ﷲ ތަޢާލާގެ ހަޟްރަތުން އެ ޢަމަލުކުރާ މީހާއަށް އެއްވެސް މަންފާއެއް ޤިޔާމަތްދުވަހުގައި ކުރާނެ ޢަމަލުތަކެއް ނޫންކަން ކަށަވަރެވެ. އަދި އެޢަމަލުތަކަކީ ހިސާބުގެ ދުވަހުގައި ފައިދާއެއްނެއް ގޮތުގައި ވަޔާބުރުއްސާލެވޭނޭ ޢަމަލު ތަކެއްކަމުގައި ވެގެންދާނެކަމުގައި އެކަލާންގެ ވަނީ ޚަބަރު ދެއްވާފައެވެ. ﷲ ތަޢާލާ ވަހީކުރެއްވިއެވެ . “وَقَدِمْنَا إِلَىٰ مَا عَمِلُوا مِنْ عَمَلٍ فَجَعَلْنَاهُ هَبَاءً مَّنثُورًا” (ފުރުޤާން 23 ). މާނަ: ” އަދި ޢަމަލުތަކުގެ ތެރެއިން އެމީހުން ކުރި ކަންތައްތައް ތިމަން އިލާހު ބައްލަވައި، އެ ޢަމަލުތައް ވަޔާ ބުރައިގެންދާ ކުނޑިފުއްތަކެއް ފަދައިން ލައްވާހުށީމެވެ.” އާދެ މިއާޔަތުގައި މިވަނީ ދެއްކުންތެރިކަމާއެކު ދުނިޔެމަތީގައި ޢަމަލުތައް ކޮށްއުޅުނު މީހުންގެ ވާހަކައެވެ. މި އާޔަތުގެ ތަފްސީރުގައި އިބްނި ކަޘީރު ރަޙިމަހުﷲ ބަޔާން ކުރައްވާފައި ވެއެވެ. ޤިޔާމަތްދުވަހުގައި ﷲ ސުބުޙާނަހޫ ވަތަޢާލާ މީސްތަކުންގެ ހެޔޮ ޢަމަލުތަކާއި ނުބައި ޢަމަލުތައް ހިސާބުކުރައްވާ ހިނދު އެބައިމީހުންގެ ޢަމަލުތަކުގައި ﷲ ތަޢާލާ ފިޔަވާ އެހެންފަރާތް ތަކަކަށް އެބައިމީހުންގެ ޢަމަލުކުރުމުގައި ބައި އެޅި މީހުން ނުވަތަ އެބައިމިހުންގެ ނިޔަތުގައި ޝިރުކު ކުރި މީހުންނަކަށް އެ ޢަމަލުތަކުން ލިބޭނޭ އެއްވެސް އެއްޗެއް ނެތެވެ. އެހެނީ އެބައިމީހުން ވަނީ ޝަރުޢުގައި ޢަމަލުތައް ޤަބޫލު ވެވުމުގެ ދެޝަރުތުން ކުރެ ޝަރުތެއް ދޫކޮށްލާފައެވެ. އެއީ އެހެންޏާ އިޚްލާސްތެރި ކަމެވެ. ނުވަތަ ނަބިއްޔާގެ ސުންނަތަށް ތަބާވުމެވެ.\nމައްސަލައަކީ ވަރަށް ނުރައްކާތެރި މައްސަލައެކެވެ. ވަރަށްގިނަ ބަޔަކަށް ސަމާލުކަން ނުދެވިފައިވާ ސީރިއަސް މައްސަލައެކެވެ. ސަބަބަކީ ދެއްކުންތެރިކަމުގެ މި ނުބައި ޢަމަލުގެ ތެރެއަށް ޝިރުކު ވަދެގެންދާތީއެވެ. އަދި ހަމަ އެފަދައިން މުނާފިޤުންގެ ސިފަތަކުގެ ތެރޭގަވެސް ﷲ ތަޢާލާ ވަނީ މިސިފަ ބަޔާން ކުރައްވާފައެވެ. ހަމަ އެކަނި ﷲ ތަޢާލާއަށް ޚާލިސް ކުރަންޖެހޭ އަޅުކަމެއްގައި އެހެންފަރާތެއް ބައިވެރި ކުރެވޭތީއެވެ. ދުނިޔެވީ މަންފާތަކެއް ހާސިލްކުރުން ޤަސްތު ކޮށްގެން، ﷲ ތަޢާލާއަށް ޚާލިސްކުރައްޖެހޭ އަޅުކަމެއް އަދާކުރާ މީހާއަކަށް އެއިލާހުގެ ރުހިވޮޑިގަތުމެއްނުލިބޭނެ އެވެ. ދުނިޔެމަތީގައި އޭނާ އެ އެދުނު އެދުން ފުދުނުކަމުގައިވިޔަސް (މީސްތަކުންގެ ކިބައި ތަޢުރީފާއި މަދަހަ ޘަނާ ލިބުނުކަމުގައި ވިޔަސް) އާޚިރަތުގައި އެ ޢަމަލަށް ބޭނުންޖެހޭ ހިނދު ލިބޭނޭ އެއްވެސް ފައިދާ އެއް ނޯންނާނެއެވެ. ﷲ ތައާލާ ވަހީކުރައްވާފައި ވެއެވެ. ” مَن كَانَ يُرِيدُ الْحَيَاةَ الدُّنْيَا وَزِينَتَهَا نُوَفِّ إِلَيْهِمْ أَعْمَالَهُمْ فِيهَا وَهُمْ فِيهَا لَا يُبْخَسُونَ ﴿١٥﴾ أُولَـٰئِكَ الَّذِينَ لَيْسَ لَهُمْ فِي الْآخِرَةِ إِلَّا النَّارُ وَحَبِطَ مَا صَنَعُوا فِيهَا وَبَاطِلٌ مَّا كَانُوا يَعْمَلُونَ ﴿١٦﴾ ” (ހޫދު 15،6) މާނަ “ދުނިޔޭގެ ދިރިއުޅުމާއި އެދުނިޔޭގެ ޒީނަތްތެރި ކަމަށް އެދޭމީހާ ދަންނާށެވެ. އެއުރެންގެ ޢަމަލުތައް ތިމަންރަސްކަލާންގެ އެއުރެންނަށް އެތާންގައި ހަމައަށް ފުއްދަވައި ދެއްވާހުށީމެވެ. އަދި އެއުރެންނަށް އެތާންގައި އުނި ނުކުރެއްވޭހުއްޓެވެ. އެއުރެންނީ އާޚިރަތުގައި ނަރަކަނޫން އެހެންތަނެއް އެއުރެންނަށް ނުވާ މީހުނެވެ. އަދި އެއުރެންކުޅަ ޢަމަލުތައް ، އެތާންގައި ބޭކާރު ވެގެންވެއެވެ. އަދި އެއުރެން ކޮށްއުޅުނު ކަންތައް ބާތިލުވެގެން ވެއެވެ.”\nދެއްކުންތެރި ކަމާއެކު ޢަމަލު ކުރުމުގެ ނުރައްކާތެރިކަމާމެދު ރަޙްމަތުގެ ނަބިއްޔާވަނީ އެކަލޭގެފާނުގެ އުއްމަތަށް ވަރަށްބޮޑަށް އިންޒާރުދެއްވާފައެވެ. މި ނުރައްކާތެރި ޢަމަލު އެކަލެގެފާނު ސިފަކުރައްވާފައި ވަނީ “الشرك الخفي” ގެ ގޮތުގައެވެ. ނުވަތަ ފޮރުވިފައިވާ ޝިރުކުގެ ގޮތުގައެވެ. އެހެނީ މިއީ ނިޔަތުން ކުރެވޭ ޝިރުކެކެވެ. މިކަން ކުރާ މީހާގެ އިޚްލާސްތެރިކަމެއް ނުވަތަ އޭނާގެ ހިތުގައިވާ އެއްޗެއް އެހެންމީހަކަށް ނޭންގޭނެއެވެ. އަބޫ ސަޢީދު ރިވާކުރައްވާފައިވާފައި ވެއެވެ. މާތް ނަބިއްޔާ ޙަދީޘްފުޅުކުރެއްވި އެވެ. أَلاَ أُخْبِرُكُمْ بِمَا هُوَ أَخْوَفُ عَلَيْكُمْ عِنْدِي مِنَ الْمَسِيحِ الدَّجَّالِ؟ قَالُوا بَلَى يَا رَسُولَ اللهِ قَالَ الشِّرْكُ الْخَفِيُّ، يَقُومُ الرَّجُلُ فَيُصَلِّي فَيُزَيِّنُ صَلاَتَهُ لِمَا يَرَى مِنْ نَظَرِ رَجُلٍ (رَوَاهُ أَحْمَدُ) މާނަ: “މަސީޙުއްދައްޖާލަށްވުރެ ތިޔަބައިމީހުންނާއި މެދު ތިމަންކަލޭގެފާނު ބިރުވެތިވާ ކަމެއްގެ ޚަބަރު ތިޔަބައިމީހުނަށް ދެއްވަންތޯއެވެ! ” ޞަޙާބީން ދެއްނެވިއެވެ. އާ އެކެވެ. ދެން އެކަލެގެފާނު ޙަދީޘްކުރެއްވި އެވެ. “الشرك الخفي” އެވެ. (ފޮރުވިފައިވާ ޝިރުކެވެ). މީހަކު ނަމާދު ކުރަންފަށައެވެ. އަދި ބަޔަކު އޭނާ ނަމާދު ކުރާތަން ބަލަން ހުރިކަން އެނގުމުން އެނަމާދު އިތުރަށް ޒީނަތްތެރި ކުރެއެވެ.”\nއަޅުކަންތަކުގެ ތެރެއަށް ޝިރުކު ވަދެގެން ދަނީ މިފަދައިންނެވެ. ރަސޫލު ޞައްލަﷲ ޢަލައި ވަސައްލަމް ޙަދީޘް ކުރެއްވިއެވެ. ” إِنَّ أَخْوَفَ مَا أَخَافُ عَلَيْكُمْ الشِّرْكُ الْأَصْغَرُ ” قَالُوا: وَمَا الشِّرْكُ الْأَصْغَرُ يَا رَسُولَ اللهِ؟ قَالَ: “الرِّيَاءُ، يَقُولُ اللَّهُ عَزَّ وَجَلَّ لَهُمْ يَوْمَ الْقِيَامَةِ إِذَا جُزِيَ النَّاسُ بِأَعْمَالِهِمْ اذْهَبُوا إِلَى الَّذِينَ كُنْتُمْ تُرَاءُونَ فِي الدُّنْيَا فَانْظُرُوا هَلْ تَجِدُونَ عِنْدَهُمْ جَزَاءً”. أخرجه أحمد (5/428 ، رقم 23680). وصححه الألباني (صحيح الجامع، رقم 1555) މާނަ : ” ތިމަންކަލޭގެފާނު ތިޔަބައިމީހުންގެ މައްޗަށް ބިރުފުޅުވަޑައިގަންނަވާ ކަންތައްތަކުގެ ތެރެއިން އެންމެ ބިރުފުޅުވަޑައިގަންނަވަނީ ކުޑަ ޝިރްކާ މެދުގައެވެ. ޞަހާބީން ދެންނެވިއެވެ. “ކުޑަ ޝިރްކަކީ ކޮބައިތޯއެވެ؟ އޭ ﷲ ގެ ރަސޫލާއެވެ!”، ޙަދީޘް ކުރެއްވިއެވެ. “ދެއްކުންތެރިކަމެވެ. ޤިޔާމަތްދުވަހު މީސްތަކުންގެ ޢަމަލުތަކަށް ޖަޒާދެއްވާ ނިންމެވުމަށްފަހު ގައި މާތް ﷲ ވަޙީ ކުރައްވާނެއެވެ. “ތިޔަބައިމީހުން ދުނިޔެމަތީގައި ދެއްކުމަށް ކަންތައް ކުޅަމީހުންގެ ގާތަށްގޮސް އެމީހުންގެ ފަރާތުން ދަރުމައެއް ލިބޭތޯ ބަލާށެވެ”.\nއަދިވެސް އެކަލޭގެފާނު ޙަދީޘްކުރެއްވި އެވެ. ” قَالَ اللهُ تَبَارَكَ وَتَعَالَى أَنَا أَغْنَى الشُّرَكَاءِ عَنْ الشِّرْكِ مَنْ عَمِلَ عَمَلًا أَشْرَكَ فِيهِ مَعِي غَيْرِي تَرَكْتُهُ وَشِرْكَهُ ” (صحيح مسلم) މާނަ: ” ﷲ ތަޢާލާ ވަޙީކުރެއްވިއެވެ. ހަމަކަށަވަރުން ޝިރްކު ކުރާ މީހުންގެ ޝިރްކަކަށް ﷲ ބޭނުންފުޅުވޮޑިގެން ނުވެއެވެ” ޢަމަލެއް ކުރާ މީހާ (އެބަހީ؛ އަޅުކަން ކުރާމީހާ) އެއަޅުކަމުގައި ތިމަން އިލާހު އާއި އެހެން އެއްޗެއް ބައިވެރިކޮށްފި ނަމަ އެމީހާއާއި، އެމީހާ ކުރި ޝިރުކާއި ތިމަން އިލާހު ދޫކޮށް ލައްވާހުށީމެވެ.”


Mi sarukaaruge siyaasee magaamuthah 69 percent ithuru, musaara ah 331.2 Million - One Online\nރައީސުލް ޖުމްހޫރިއްޔާ ކެބިނެޓް މީޓިންއެއްގައި---ފޮޓޯ: ރައީސް އޮފީސް\nމި ސަރުކާރުގެ ސިޔާސީ މަގާމުތައް 69 ޕަސެންޓް އިތުރު، މުސާރައަށް 331.2 މިލިއަން ރުފިޔާ\nމި ސަރުކާރުގެ ސިޔާސީ މަގާމުތަކުގެ އަދަދު އަންނަ އަހަރު 69 ޕަސެންޓް އިތުރުވާނެ ކަމަށް ދައްކައިފި އެވެ.\nއެއީ ނިމިދިޔަ ރައީސް އަބުދުﷲ ޔާމީން އަބުދުލް ގައްޔޫމުގެ ވެރިކަމަށް ބަލާއިރު އަންނަ އަހަރަށް މަޖިލީހަށް ހުށަހަޅާފައިވާ 2020 ގެ ބަޖެޓްގައިވާ ހިސާބުތަކަށް ބަލާއިރުއެވެ.\nމި ސަރުކާރުގެ ސިޔާސީ މަގާމުތަކުގެ މުސާރަ އާއި އިނާޔަތްތަކަށް ބަޖެޓުގައި 331.2 މިލިއަން ރުފިޔާ ހަރަދުވާނެ ކަމަށް ވަނީ ހިމަނައިފައެވެ.\nއަންނަ 2020 އަހަރަށް ހުށަހަޅައިގެން މަޖިލީހުގައި މިހާރު ބަހުސް ކުރަމުން އަންނަ ބަޖެޓުގައިވާ ގޮތުން އަންނަ އަހަރު ސިޔާސީ މުވައްޒަފުންގެ ގޮތުގައި 785 މުވައްޒަފުން ސަރުކާރުގައި ތިއްބަވާނެ އެވެ. މިދިޔަ ސަރުކާރު ނިމުނު އިރު ސިޔާސީ މަގާމުތަކުގެ އަދަދަކީ 465 އެވެ. އެކަން ހާމަކޮށްދެއްވީ މިދިޔަ ޖުލައި މަހު ބޭއްވި ނިއުސްކޮންފަރެންސެއްގައި ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހެވެ.\nބަޖެޓުގެ ތަފާސް ހިސާބުތަކުން ދައްކާ ގޮތުގައި ސިޔާސީ މަގާމުތައް އެންމެ ގިނަ ކަމަށް ދައްކާ ރައީސް އޮފީހުގައި 377 ސިޔާސީ މުވައްޒަފުން ހިމެނެއެވެ. އަދި 65 ކޮންޓްރެކްޓް މުވައްޒަފުންނާއި އެހެނިހެން މުވައްޒަފުންގެ ގޮތުގައި ތިބި 12 މުވައްޒަފުންނާ އެކު ރައީސް އޮފީހުގެ މުވައްޒަފުންގެ ޖުމުލަ އަދަދު 465 އަށް އަރައެވެ.\nދެވަނައަށް އެންމެ ގިނަ ސިޔާސީ މުވައްޒަފުން ތިބިކަމަށް ދައްކަނީ ހެލްތު މިނިސްޓްރީގަ އެވެ. އެ މިނިސްޓްރީގެ ދަށުން 109 ސިޔާސީ މުވައްޒަފުން މަސައްކަތް ކުރާކަމަށް ހިސާބުތަކުން ދައްކައެވެ. އަދި ފޮރިން މިނިސްޓްރީގައި 86 ސިޔާސީ މުވައްޒަފުން ހިމެނޭ ކަމަށްވެސް ހިސާބުތަކުން ދައްކައެވެ.\nބަޖެޓުގައިވާ ގޮތުން ސިޔާސީ މުވައްޒަފުންނާއި ސިވިލްސާވެންޓުންނާއި ޔުނީފޯމް ބޮޑީތަކުގެ މުވައްޒަފުންނާ އެކު 2020 ވަނަ އަހަރު ދައުލަތުގެ މުވައްޒަފުންގެ މުސާރަ އާއި އިނާޔަތްތަކަށް ޖުމްލަ 8.7 ބިލިއަން ރުފިޔާ ހަރަދުވާނެއެވެ. ސަރުކާރު ބަޖެޓުން މުސާރަދޭ މުވައްޒަފުންގެ ޖުމުލަ އަދަދަކީ 45،835 އެވެ.\nގުޅޭ ޓެގު ސިޔާސީ މިނިސްޓްރީ އޮފް ފިނޭންސް އެންޑް ޓްރެޜަރީ ރައީސް އޮފީސް ސަރުކާރު\nތައުލީމުދޭ ހުރިހާ ތަނެއްގެ ކިޔެވުން މިމަހު ފަސް ވަނަ ދުވަހުން ފެށިގެން އިތުރު އެއް ހަފުތާ އަށް ބަންދު!\nބޭންކުތެރޭ ފުނި ނުޖެހޭނެ ގޮތް ބޭންކުތަކުން ހޯދައިދޭން ޖެހޭ: މާރިޔާ\nމިއީ އެއްބައިވަންތަކަމުގެ ސަރުކާރެއް ގާއިމް ކުރަންވީ ވަގުތު: އިދިކޮޅު ޕާޓީ\nބޭނުންވާ ހިދުމަތްތަކަށް އީމެއިލް މެދުވެރިކޮށް ފޯމު ހުށަހެޅޭނެ އިންތިޒާމު ސްޓެލްކޯއިން ހަމަޖައްސައިފި


Mi falhaa aruvaalanee mira ge reethikamuge sihru – Iru\nމަޝްހޫރު ފިލްމީ ތަރި ޝާހިދު ކަޕޫރު ގެ އަންހެނުން މީރާ ރާޖްޕޫތް އަކީ ވެސް ގިނަ ބައެއްގެ މެދުގައި މަގުބޫލު މިހެކެވެ. މީރާގެ އެކި ކަންކަމަށް ފާރަލާ މީހުންވެސް ގިނައެވެ. ހާއްސަކޮށް އަންހެން ބޭފުޅުން މީރާއަށް ފާރަލާކަން ފާހަގަ ކޮށްލެވެއެވެ.\nކޮންމެއަކަސް މި ގެނެސް ދެނީ މީރާގެ މޫނު ގެ އަދި އިސްތަށިގަނޑުގެ ސިއްރެވެ. ދެކުދިންގެ މަންމަ ގެ ރީތިކަމާ ލޫޅާފަތި ކަމަކީވެސް ގިނަ ބައްގެ މެދުގައި މަޝްހޫރު ވާހަކައެކެވެ.\nމީރާގެ މޫނުގެ ހަންގަނޑު އޮމާންކޮށް ރީތިކޮށް ބެހެއްޓުމަށްޓަކައި އަމިއްލަ އަށް ތައްޔާރު ކުރާ “ފޭސް ޕެކް” އެއް ބޭނުން ކުރެއެވެ.\nމާމުއި އަދި ރީދޫ ފޭސް ޕެކް\nމާމުއަކީ މޫނުގެ ނެޗުރަލް މޮއިސްޗަ ހިފަހައްޓައިދޭ އެއްޗެކެވެ. އަދި ރީދޫއަކީ އެންޓި ބެކްޓީރިއަލް އެއްޗެކެވެ. މީރާ ބުނާގޮތުގައި މީ މޫނުގައި ނަގާ ބިހިތަކަށް ވަރަށް ރަގަޅު ފޭސް ޕެކް އެކެވެ.\nރޯ މިލްކް އަކީ މީރާ ބުނާގޮތުގައި ހަމުގެ ހުރިހާ ކަމަކަށް ވެސް އޮތް ހައްލެވެ.3ސަމުސާގެ ކިރުގެ ތެރެއަށް ކަފަކޮޅެއްލާ ރަންގަޅަށް ފޯ ކޮށްލުމަށްފަހު މޫނުގައި އުގުޅުމުން ޑްރައި ސްކިން އަށް ރަނގަޅު ކަމުގައި މީރާ ބުނެއެވެ.\nމި ކިޔާ ދެވުނީ މީރާ އޭނާގެ މޫނު ގެ ހަންގަނޑު ރީތިކޮށް އޮމާންކޮށް ބެހެއްޓުމަށް ބޭނުން ކުރާ ބައެއް ތަކެއްޗެވެ. މި ތަކެއްޗަކީ ފަސޭހަ ކަމާއި އެކު ހެޔޮ އަގުގައި ލިބެން ހުންނަ އެއްޗިއްސެވެ.\nމީރާ އޭނާގެ އިސްތަށިގަނޑު ރީތިކޮށް ބެހެއްޓުމަށްޓައި ވެސް އަމިއްލަ އަށް “ހެއާ މާސްކް” އެއް ތައްޔާރު ކުރެއެވެ.\nމި ހެއާ މާސްކް ތައްޔާރު ކުރުމަށް ބޭނުންވާނީ ބައިޖޯޑުގެ ފްލެކްސް ސީޑްއެވެ. މި ސީޑް ފެނުގައި ކެއްކުމަށް ފަހު ފުރާނާލާށެވެ. އޭރަށް މި ފްލެކްސް ސީޑް ހުންނާނީ ޖެލްއަކާއި އެއްގޮތެއްގައިއެވެ. ދެން މި މާސްކް ބޮލުގައި އުނގުޅާނީއެވެ.\nމީ މީރާގެ ރީތި އިސްތަށި ގަނޑުގެ ސިއްރެވެ. ފަސޭހައިން ގޭގައި ތައްޔާރު ކުރެވޭ މި ތަކެތީގެ އަޖުމަ ބަލާއިލަން ރަނގަޅުވާނެއެވެ.


Ethereyge udhuhunthakuge agah genai badhalaa ehgothah Ticket vikkan fashaifi. Ethereyge udhuhunthakuge agah genai badhalaa ehgothah Ticket vikkan fashaifi.\nއެތެރޭގެ އުދުހުންތަކުގެ އަގަށް ގެނައި ބަދަލާ އެއްގޮތަށް ޓިކެޓް ވިއްކަން ފަށައިފި\nމޯލްޑިވިއަންގެ މަތިންދާބޯޓެއް - ފައިލް ފޮޓޯ: ޕީއެސްއެމް\nޤައުމީ އެއަރލައިން މޯލްޑިވިއަންއިން އެތެރޭގެ އުދުހުންތަކުގެ އަގުހެޔޮކުރުމަށްފަހު، އެބަދަލާ އެއްގޮތަށް މިއަދު ޓިކެޓް ވިއްކަން ފަށައިފިއެވެ.\nއައިލެންޑް އޭވިއޭޝަނުން މިދިޔަ ހަފްތާގައި އެތެރޭގެ އުދުހުންތަކުގެ އަގު 25 އިންސައްތައާއި 30 އިންސައްތައާއި ދެމެދުގެ މިންވަރަކަށް ކުޑަކޮށްފައިވާއިރު މިއަދުން ފެށިގެން ޓިކެޓް ވިއްކާނީ އެ އަގުތަކަށްކަމަށް އައިލެންޑް އޭވިއޭޝަނުން ބުނެއެވެ.\nޓިކެޓަށް ގެނައި ބަދަލުތަކާއެކު 3500 ރުފިޔާއަށް ލިބެންހުރި އައްޑޫ ސިޓީ ދެކޮޅު ޓިކެޓް މިހާރު 2600 ރުފިޔާއަށް ވުރެ ބޮޑު ނުވާނެ އަދަދަކަށް ލިބޭނެއެވެ. މާލެއިން ހަނިމާދޫއަށް އަދި ހަނިމާދޫއިން މާލެއަށް ދެކޮޅު ޓިކެޓުގެ އަގު 1610 ރުފިޔާއާއި 2226 ރުފިޔާއާއި ދެމެދު ހުރިއިރު ކުރިން މި ޓިކެޓްގެ އަގު އުޅެނީ 2446 ރުފިޔާއަށެވެ.\nމާލެއާއި އިފުރަށް އަދި އިފުރުން މާލެއަށް ދެކޮޅު ޓިކެޓް 1500 ރުފިޔާއާއި 2056 ރުފިޔާއާއި ދެމެދެ ހުރިއިރު ކުރިން މި އަގުތައް އުޅެނީ 2432 ރުފިޔާއަށެވެ. މާލެއިން ދަރަވަންދުއަށް އަދި ދަރަވަންދޫއިން މާލެއަށް ދެކޮޅު ޓިކެޓުގެ އަގު 1098 ރުފިޔާއާއި 1562 ރުފިޔާއާއި ދެމެދު ހުރިއިރު ކުރިން މި އަގު އުޅެނީ 1918 ރުފިޔާގައެވެ.\nމާލެއިން ކުޑަހުވަދޫއަށް އަދި ކުޑަހުވަދޫއިން މާލެއަށް ކުރިން ދެކޮޅު ޓިކެޓްގެ އަގު އުޅެނީ 2665 ރުފިޔާއަށެވެ. އެހެންނަމަވެސް މިހާރު މިއަގު ވަނީ 1500 ރުފިޔާއާއި 2056 ރުފިޔާއާއި ދެމެދުގެ އަގަކަށް ބަދަލުކޮށްފައެވެ. މާލެއިން ތިމަރަފުށްޓަށް އަދި ތިމަރަފުށިން މާލެއަށް 1610 ރުފިޔާއާއި 2226 ރުފިޔާއާއި ދެމެދުގެ އަގެއް ކަނޑައަޅާފައިވާއިރު ކުރިން ދެކޮޅު ޓިކެޓްގެ އަގު އުޅެނީ 2446 ރުފިޔާއަށެވެ.\nމާލެއިން ކައްދުއަށް އަދި ކައްދުއިން މާލެއަށް 1610 ރުފިޔާއާއި 2226 ރުފިޔާއާއި ދެމެދުގެ އަގެއް ކަނޑައަޅާފައިވާއިރު ކުރިން މި އަގު އުޅެނީ 2777 ރުފިޔާގައެވެ. މާލެއިން ކޫއްޑުއަށް އަދި ކޫއްޑުއިން މާލެއަށް ކުރިން ދެކޮޅު ޓިކެޓްގެ އަގު އުޅެނީ 3088 ރުފިޔާއަށެވެ. މިހާރު މިއަގު ވަނީ 1652 އާއި 2442 ރުފިޔާއާއި ދެމެދަށް ކަނޑައަޅާފައެވެ.\nމާލެއިން ކާޑެއްދުއަށް އަދި ކާޑެއްދުއިން މާލެއަށް 1652 ރުފިޔާއާއި 2442 ރުފިޔާއާއި ދެމެދުގެ އަގެއް ކަނޑައަޅާފައިވާއިރު ކުރިން ދެކޮޅު ޓިކެޓުގެ އަގު އުޅެނީ 2998 ރުފިޔާއަށެވެ. މާލެއިން ފުވައްމުލަކަށް އަދި ފުވައްމުލަކުން މާލެއަށް 1698 ރުފިޔާއާއި 2598 ރުފިޔާއާއި ދެމެދުގެ އަގެއް ކަނޑައަޅާފައިވާއިރު ކުރިން ދެކޮޅު ޓިކެޓުގެ އަގު އުޅެނީ 2618 ރުފިޔާއަށެވެ.\nމީގެއިތުރުން މާލެއިން ގަމަށް އަދި ގަމުން މާލެއަށް ދެކޮޅު ޓިކެޓުގެ އަގު ވަނީ 1698 ރުފިޔާއާއި 2666 ރުފިޔާއާއި ދެމެދަށް ހަމަޖައްސާފައިވާއެވެ. ކުރިން ދެކޮޅު ޓިކެޓުގެ އަގު އުޅެނީ 3520 ރުފިޔާގައެވެ. އެތެރޭގެ އުދުހުންތަކުގެ އަގުކުޑަކޮށްފައިވާއިރު، މިއީ ރައީސް އިބްރާހިމް މުހައްމަދު ޞޯލިހްގެ ރިޔާސީ ވަޢުދުތަކުގެ ތެރޭގައި ހިމެނޭ މުހިއްމު ވަޢުދެކެވެ.\nއުފެއްދުންތެރިކަމުގެ ޤައުމީ މައުރަޒަށް ކިޔާނެ ނަމެއް ހުށަހެޅުމަށް ހުޅުވާލައިފި\nއައްޑޫގައި 24ގަޑިއިރު ވިޔަފާރި ކުރުމުގެ ހުއްދައަށް އެއްވެސް ފަރާތަކުން އަދި ހުށަނާޅާ - އައްޑޫ ސިޓީ ކައުންސިލް


Fini moosumugai Syria ge refuge inge haalathu - vNews.mv\nފިނި މޫސުމުގައި ސީރިއާގެ ރެފިއުޖީންގެ ހާލަތު\nޠާހިރާ އަޒްހާރު 07 November 2020, 20:52\nރެފިއުޖީ ކޭމްޕްތަކުގައި އުޅޭ މީހުންނަކީ ވަރަށް ދަތި ހާލުގައި އުޅެމުންދާ ބައެކެވެ. ތުއްތުކުދިންނާއި އެކަނިވެރި މައިންނާއި، މިފަދަ ހާލުގައި ޖެހިފައިވާ އެތައްބައެއް މިފަދަ ފޭލިގެ ތަކުގައި އެބަތިއްބެވެ. މިއީ ފިނި މޫސުމަށްވުމާއިއެކު ފިނިން ސަލާމަތް ވުމަށްޓަކައި ދުރާލާ ތައްޔާރުވާންޖެހެއެވެ.\nސީރިއާގެ ފޭލިގެއެއްގައި ދިރިއުޅެމުންދާ މަންމައެއްގެ އުންމީދެއް މި ފިނި މޫސުމާއި ދިމާކޮށް އެބައޮތެވެ. ދެކުނު ޙަލަބްގެ ހާލަތާއި ގުޅިގެން އެތަނުން ނިކުންނަން ޖެހުނު މީހުންގެ ތެރޭގައި 10 ދަރިންގެ މަންމައެއް ކަމަށްވާ އުއްމު މުޙައްމަދު އިންޓަނޭޝަނަލް އެއިޑް ކެމްޕޭނަށް އޭނާގެ ހިތުގެ އިހްސާސްތައް ހިއްސާކުރިއެވެ.\nއުއްމު މުހައްމަދުގެ7އަންހެން ކުދިންނާއި3ފިރިހެން ކުދިން ތިބެއެވެ. ވައިގެ ހަމަލާތަކާއި ގުޅިގެން އަމިއްލަ ގެއިން ނިކުންނަން ޖެހުނު މިއާއިލާ މިހާރު ދިރިއުޅެމުންދަނީ ފޭލި ގެއެއްގައެވެ. އަދި ޢޭތާނގައި ދިރިއުޅެމުން ދާތާ މިހާރު ދޮޅުއަހަރު ވެފައިވާކަމަަށް އުއްމު މުހައްމަދު ބުންޏެވެ.\nފިނި މޫސުމަކީ މިފަދަ ދަތި ހާލަތުގައި ދިރިއުޅެމުންދާ ފަރާތްތަކަށް އިތުރު ނިކަމެތިކަމެއް ކުރިމަތިވާ ދުވަސްވަރެއް ކަމަށްވުމުން، މި މޫސުމަށް ތައްޔާރުވުމަށް ކުރަނީ ކޮންކަމެއްތޯ އައިއޭސީއިން ސުވާލުކުރުމުން އުއްމު މުހައްމަދު ބުނީ، ފުރަތަމަ ހަލާކުވެފައިހުރި ތަންތަން ވައި ނުވަންނަ ގޮތަށް ބަންދުކުރަނީ ކަމަށެވެ. މީގެއިތުރުން ވިއްސާރައިގެ ފެނުން ރައްކާތެރިކަން ހޯދުމަށް ޕްލާސްޓިކް ކަވަރު ހޯދައިގެން ފޭލިގޭގެ ބޭރުގައި އަޅާކަމަށް އެ މަންމަ ބުންޏެވެ. އަދި އޭނާގެ ދަރިންނަށް ފިނިން ރައްކާތެރިވުމަށާއި ހޫނުކަން ހޯދައިދިނުމަށް ބޭނުންކޮށްފައި ހުންނަ އަންނައުނު ލިބޭތޯ މަސައްކަތްކުރާ ވާހަކަ އެ މަންމަ ބުންޏެވެ.\nމި އާއިލާއިން ފޭލިގޭގެ ތެރޭގައި ހޫނުކުރުމަށް ބޭނުންކުރާ އާލަތް ދައްކަމުން އުއްމު މުހައްމަދު ބުނީ ފިނިމޫސުމުގައި ހޫނު ކުރުމަށް އޭގެ ތެރެޔަށް ތެޔޮ އަޅަނީ ކަމަށާއި އަދި އޭތި އަނދަން ފެށިމުން އާއިލާ މެމްބަރުން އޭގެ ވަށައިގެން ތިބެނީ ކަމަށެވެ. މިފަދަ ނުރައްކާތެރި ވަސީލަތެއް ބޭނުންކުރުމާއި ބެހޭގޮތުން އައިއޭސީއިން ސުވާލުކުރުމުން އެ އާއިލާގެ މަންމަ ބުނީ، އެއީ ނުރައްކާތެރިކަމެއް ކަމުގައި ޤަބޫލްކުރާ ކަމަށާއި، މިއީ މިފަދަ ނައިލޯން ފޭލިގެއެއް ތެރޭގަ ރޯކޮށްފަ ހުންނަ އަލިފާން ކަމަށެވެ. އަދި މިގޮތަށް މި ވަސީލަތް ބޭނުންކުރުމުގެ ތެރޭގައި ވަރަށް ގިނަ ފަހަރު ފޭލިގެތަކުގައި އަނދާ ހުލިވެފައި އެބަހުރިކަން އުއްމު މުހައްމަދު ފާހަގަކުރިއެވެ.\nއެފޭލިގޭގައި ހޫނުކުރަން ބޭނުންކުރާ ވަސީލަތައް އަޅާ ތެލާއި ގުޅޭގޮތުން ސުވާލުކުރުމުން އޭނާ ބުނީ ތެޔޮ ލީޓަރެއް އެއް ޑޮލަރަށް ލިބޭތީ އެމީހުން ބަހައްޓަނީ ވަރަށް ލަސްލަހުން ތިކި ޖެހޭގޮތަށް ހަދާފައި ކަމަށާއި ލީޓަރަކުން އެއްގަޑއިރު ހިފަހައްޓާލެވޭ ކަމަށެވެ. މީގެއިތުރުން ދުވާލަކު އެއްލީޓަރަށް ވުރެ ގިނައިން ބޭނުން ކުރުމުގެ ފުދުންތެރިކަމެއް އެ އާއިލާގެ ކިބައިގައި ނެތް ކަމަށެވެ. އެހެންކަމުން ފިނި މޫސުމުގައި، ދުވާލަކު އެންމެ ގަޑިއިރަކަށް ހޫނުކޮށްފައި ބާކީ ހުންނަ ވަގުތުތަކުގައި އެ އާއިލާއިން ބަހައްޓަނީ އޭތި ނިއްވާލާފައެވެ. އޭގެ ބަދަލުގައި ދެންހުރި ވަގުތު ތަކުގައި އެންމެން ތިބެނީ ކައިރިކަރީގައި ރަޖާ އަޅާއިގެންކަމަށް އުއްމު މުހައްމަދު ބުންޏެވެ. އަދި ބައެއްފަހަރު ފްލާސްޓިކް ހޮވައިގެން ފޭލިގެ ކުރިމަތީގައި ހޫނުކުރުމަށް އެވެސް އަންދާކަން އޭނާ ބުންޏެވެ.\nފިނި މޫސުމަކީ ގިނަ ތުއްތުކުދިން ބަލިވާ މޫސުމެއްކަމުން ބަލިވުމުން ކިހިނެއްތޯ ހަދަނީ އެހުމުން ވަރަށް އަސަރާއިއެކު އުއްމު މުހައްމަދު ބުނީ ބޭސް ގަނެފިއްޔާ ތެލެއް ނުގަނެވޭނެތީ، ބަލިވުމުން އެކުދިންގެ ގައިގައި ރަޖާ އަޅުވާފައި ބައިތިއްބަނީ ކަމަށެވެ. މިފިނި މޫސުމާއި ދިމާކޮށް 10 ދަރިންގެ މަންމަ އުއްމު މުހައްމަދުގެ އެދުމެއް އެބައޮތެވެ. އޭނާގެ އެދުމަކީ އޭނާގެ ދަރިން ފިނިން ރައްކާތެރިކޮށްދީ ހޫނު ކަމެއް ލިބުމެވެ.\nމިއީ އެންމެ މަންމައެއްގެ އާދޭހުގެ އަޑު ކަމުގައިވިއަސް، މިއީ ސީރިއާ، ފަލަސްތީން، ޔަމަން އަދި ރޮހިންޔާ ދަރިފަސްކޮޅުގެ ރެފިއުޖީންގެ ތެރޭގައި ދިރިއުޅެމުންދާ ހުރިހާ މަންމައިންގެ އާދޭހެވެ. އެހުރިހާ މައިންގެ އުންމީދަކީ މިއަހަރުގެ ފިނި މޫސުމުގައި އެ ފަރާތްތަކުގެ އާއިލާއަށް ރައްކާތެރިކަމެއް ލިބުމެވެ. އަދި މި ރައްކާތެރިކަން ފޯރުކޮށްދޭނެ އެހީތެރިކަމުގެ އަތެއް ލިބުމެވެ.\nއައިއޭސީއިން ވަނީ މިއަހަރު ފިނި މޫސުމާއި ދިމާކޮށް ސަވައިވިންގް ވިންޓަރ 2020 ލޯންޗުކޮށްފައެވެ. ސަވައިވިންގް ވިންޓަރ 2020 ގެ ތެރެއިން ކޮންމެ ފަސް މީހުންގެ އާއިލާއަކަށް އެއްމަސް ދުވަހަށް ބޭނުންވާ ޕެކޭޖް ހަމަޖެހިގެންދާނެއެވެ. އެގޮތުން ކޮންމެ ޕެކޭޖެއްގެ އަގަކީ 1000 ރުފިޔާއެވެ. މިޕެކޭޖުގެ ތެރޭގައި ބޯހިޔާވެހިކަން، ހޫނުކުރުމަށް ބޭނުންކުރެވޭނެ އެކިކަހަލަ އާލާތްތައް، ކާބޯތަކެތި އަދި ސާފުތާހިރުވުމަށް ބޭނުން ކުރެވޭނެ ހައިޖީން ޕެކް ހިމެނިގެން ދާނެއެވެ.\nމިނިކަމެތި އާއިލާތަކަށް ދިވެހި ރައްޔިތުންގެ ތެރެއިން ކޮންމެ ފަރާތަކަށްވެސް އެ ފަރާތަކެއް ދެވުނު މިންވަރެއް ހަދިޔާ ކޮށްދިނުމުގެ ފުރުސަތު އައިއޭސީން ވަނީ ހުޅުވާލާފައެވެ. އެގޮތުން މި4ޤައުމަށް އެހީތެރިކަން ފޯރުކޮށްދިނުމަށް، ބީއެމްއެލް އިސްލާމިކުގެ4އެކައުންޓެއް ހާއްސަ ކޮށްފައިވެއެވެ.


Memberunnah musaara aai inaayaiy dhey goiy badhalukuran Adhaalath ge islaaheh | Mihaaru\nރައްޔިތުންގެ މަޖިލީހުގެ ޖަލްސާއެއްގައި މެމްބަރުން ބައިވެރިވެވަޑައިގަންނަވަނީ: މެމްބަރުންގެ މުސާރަ އާއި އިނާޔަތް ދޭ ގޮތް އިސްލާހުކުރަން އަދާލަތުން ވަނީ ހުށަހަޅާފައި. -- ފޮޓޯ/ މަޖިލިސް\nމެމްބަރުންނަށް މުސާރަ އާއި އިނާޔަތް ދޭ ގޮތް ބަދަލުކުރަން އަދާލަތުގެ އިސްލާހެއް\n11 ޖޫން 2019 - 11:31 12 comments\nއާ މަޖިލީހުގެ މުހިއްމު މަސައްކަތެއްގެ ގޮތުގައި ގަވާއިދު އިސްލާހު ކުރަން ފަށައި އާއްމުންނާއި ޖަމިއްޔާތަކުން ހިޔާލު ހުށަހެޅުމުގެ ފުރުސަތު އިއްޔެ ވަނީ ހަމަވެފަ އެވެ. އަދާލަތުން ގިނަ އިސްލާހުތަކެއް ހުށަހަޅާފައިވާ އިރު، އޭގެ ތެރޭގައި ރައްޔިތުންގެ ވެސް ކަންބޮޑުވުން ހުރި މައްސަލައެއްގެ ގޮތުގައި އޮތް މެމްބަރުންގެ މުސާރަ ދޭ ގޮތް މިހާރަށް ވުރެ ހަރުދަނާ ކުރަން އެދިފައިވެ އެވެ.\nއަދާލަތުގެ އެއް ހުށަހެޅުމަކީ ހިނގަމުންދާ މަޖިލީހެއްގެ މުސާރަ އާއި އިނާޔަތްތަކަށް ބަދަލު ނުގެނެވޭ ގޮތަށް މާއްދާއެއް އިތުރު ކުރުމެވެ. އެއާ އެކު، އެ މަހެއްގައި ބާއްވާ މަޖިލީހުގެ ޖަލްސާތަކުގެ ތެރެއިން މަދުވެގެން ދެބައިކުޅަ އެއްބައި ޖަލްސާ އަށް ހާޒިރުވާ މެމްބަރުންނަށް މުސާރަ އާއި އިނާޔަތް ދޭ ގޮތަށް ގަވާއިދު އިސްލާހު ކުރަން އަދާލަތުން ވަނީ ހުށަަހަޅައިފަ އެވެ.\nމީގެ އިތުރުން، މަދުވެގެން މަހަކު ތިން ކޮމިޓީ ބާއްވަން އަދާލަތުން ވަނީ ހުށަހަޅައިފަ އެވެ. ކޮމިޓީ އެލަވަންސް، އެ މަހެއްގައި ބާއްވާ ކޮމެޓީ ބައްދަލުވުންތަކުގެ ދެބައިކުޅަ އެއްބައި ބައްދަލުވުމަށް ހާޒިރުވާ މެމްބަރުންނަށް އެކަނި ދޭ ގޮތަށް ބަދަލުކުރަން ވެސް އެ ޕާޓީން ވަނީ ހުށަހަޅައިފަ އެވެ.\nރައްޔިތުންގެ މަޖިލީހަށް 1500 މީހުން ސޮއިކޮށް ޕެޓިޝަނެއް ހުށަހަޅައިފި ނަމަ 14 ދުވަހުގެ ތެރޭގައި އެ ޕެޓިޝަނާ މެދު ބަހުސްކުރަން މަޖިލީހުގެ ޖަލްސާއެއް ބާއްވާ ގޮތަށް ގަވާއިދު އިސްލާހު ކުރަން ވެސް އަދާލަތު ޕާޓީން އެދިފައިވެ އެވެ.\nމިދިޔަ 18 ވަނަ ރައްޔިތުންގެ މަޖިލީހުގައި އަދާލަތު ޕާޓީ ތަމްސީލު ކުރެއްވީ މަކުނުދޫ ދާއިރާގެ މެމްބަރު އަނާރާ ނައީމެވެ. އެކަމަކު މި މަޖިލީހުން އެ ޕާޓީ އަށް ގޮނޑިއެއް ނުލިބުނެވެ.\nއިތުރު ލިޔުންތައް ސިޔާސީ ޕާޓީ ރައްޔިތުންގެ މަޖިލިސް އަދާލަތު ޕާޓީ


ރައީސުލްޖުމްހޫރިއްޔާ، އިނގިރޭސި ސަފީރާ ބައްދަލުކުރައްވައިފި – Maldivian Democratic Party\nރައީސުލްޖުމްހޫރިއްޔާ، އިނގިރޭސި ސަފީރާ ބައްދަލުކުރައްވައިފި\nރައީސުލްޖުމްހޫރިއްޔާ މުޙަންމަދު ނަޝީދު, އިނގިރޭސި ވިލާތުން ރާއްޖެއަށް ކަނޑައަޅުއްވާފައި ހުންނަވާ ސަފީރު ޑޮކްޓަރ ޕީޓަރ ހެއިޒް އާ އިއްޔެ ބައްދަލުކުރައްވައިފިއެވެ.\nއިއްޔެ މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، ރާއްޖެއަށް މިހާރު ކުރިމަތިވެފައިވާ ސިޔާސީ މައްސަލަތަކާ ބެހޭގޮތުން ރައީސުލްޖުމްހޫރިއްޔާއާ އިނގިރޭސި ސަފީރާ ދެބޭފުޅުން މަޝްވަރާކުރެއްވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ސިޔާސީ ޕާޓީތަކުގެ މެދުގައި ބާއްވަވާ މަޝްވަރާތަކަށް ސަރުކާރުން މަރުޙަބާ ކިޔާ ކަމަށް ވިދާޅުވިއެވެ. އަދި، މި މައްސަލައަށް ދާއިމީ ޙައްލެއް ލިބޭނީ، ފުރިހަމަ ރިޔާސީ ނިޒާމަކަށް ނުވަތަ ފުރިހަމަ ބަރުލަމާނީ ނިޒާމަކަށް ޤާނޫނު އަސާސީ އިސްލާހު ކުރެވިގެން ކަމަށް ދެކިވަޑައިގަންނަވާ ކަމުގައި ވިދާޅުވިއެވެ.\nޑޮކްޓަރ ޕީޓަރ ހެއިޒްގެ ވާހަކަފުޅުގައި، އިނގިރޭސިވިލާތުން ރާއްޖެއާމެދު ދެކެނީ ވަރަށް ގާތްކޮށް ކަމަށާއި، ރާއްޖެއިން އަހައްމިއްޔަތުކަން ދޭ ކަންކަމުގައި ވެދެއްވެން އޮތް ހުރިހާ އެހީތެރިކަމެއް ރާއްޖެއަށް ވެދެއްވާނެ ކަމަށް ވިދާޅުވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ވަޙީދު ބައިވެރިވެވަޑައިގެންނެވިއެވެ.